目录

[道行般若經卷第一 淡 453](#_Toc482044036)

[道行般若經卷第二 淡 461](#_Toc482044037)

[道行般若經卷第三 淡 472](#_Toc482044038)

[道行般若經卷第四 淡 480](#_Toc482044039)

[道行般若經卷第五 淡 488](#_Toc482044040)

[道行般若經卷第六 淡 496](#_Toc482044041)

[道行般若經卷第七 淡 503](#_Toc482044042)

[道行般若經卷第八 淡 510](#_Toc482044043)

[道行般若經卷第九 淡 518](#_Toc482044044)

[道行般若經卷第十 淡 527](#_Toc482044045)

道行般若經卷第一 淡

後漢月支國三藏支婁迦讖譯

摩訶般若波羅蜜道行品第一

佛在羅閱祇耆闍崛山中.摩訶比丘

僧不可計,諸弟子舍利弗、須菩提等.

摩訶薩菩薩無央數,彌勒菩薩、文殊

師利菩薩等.月十五日說戒時,佛告

須菩提:「今日菩薩大會,因諸菩薩故,

說般若波羅蜜.菩薩當是學成.」舍利

弗心念言:「今使須菩提,爲諸菩薩,說

般若波羅蜜,自用力說耶?持佛威神

說乎?」.須菩提知舍利弗心所念,便語

舍利弗言:「敢佛弟子所說法,所成法,

皆持佛威神.何以故?佛所說法法中

所學,皆有證,皆隨法,展轉相教,展轉

相成.法中終不共諍.何以故?時而說

法莫不喜樂者自恣,善男子、善女人

而學.」須菩提白佛言:「佛使我,爲諸菩

薩說般若波羅蜜,菩薩當從中學成.

佛使我說,菩薩,菩薩有字,便著菩薩.

有字無字,何而法中字菩薩?了不見

有法菩薩,菩薩法字了無,亦不見菩

薩,亦不見其處.何而有菩薩,當教般

若波羅蜜?作是說般若波羅蜜,菩薩

聞是心不懈怠,不恐不怯,不難不畏.

菩薩當念作是學,當念作是住,當念

作是學.入中心不當念是菩薩.何以

故?有心無心.」舍利弗謂須菩提:「云何

有心無心?」須菩提言:「心亦不有,亦不

無,亦不能得,亦不能知處.」舍利弗謂

須菩提:「何而心亦不有,亦不無,亦不

能得,亦不能知處者?如是亦不有,亦

不無,亦不有有心,亦不無無心?」須菩

提言:「亦不有有心,亦不無無心.」舍利

弗言:「善哉,須菩提,爲佛學佛而學者

不說空,身慧.空身慧,而說最第一.菩

薩從是中,已得阿惟越致.學字終不

復失般若波羅蜜.如是菩薩以在般

若波羅蜜中住.欲學阿羅漢法,當聞

般若波羅蜜,當學,當持,當守.欲學辟

支佛法,當聞般若波羅蜜,當學,當持,

當守.欲學菩薩法,當聞般若波羅蜜,

當學,當持,當守.何以故?般若波羅蜜

法甚深.菩薩如學.」須菩提白佛言:「我

熟念,菩薩心不可得,亦不可知處,亦

不可見,何所是菩薩?般若波羅蜜亦

不能及說亦不能逮說菩薩字菩薩

無有處.處了不可得,亦無而出,亦無

如入,亦無如住,亦無如止.何以故?菩

薩字了不可得故.無如住,無如止.作

是說般若波羅蜜,菩薩聞是,心不懈

倦,不難,不恐,不畏.以入阿惟越致中,

悉了知,不可復退.

菩薩行般若波羅蜜,色不當於中住,

痛痒思想生死識不當於中住.何以

故?住色中爲行識,住痛痒思想生死

識中爲行識,不當行識,設住其中者,

爲不隨般若波羅蜜教.何以故?行識

故.是爲不行般若波羅蜜.不行者,菩

薩不得薩芸若.」舍利弗謂須菩提:「菩

薩當云何行般若波羅蜜.得般若波

羅蜜?」須菩提言:「菩薩行般若波羅蜜,

色不受,痛痒思想生死識不受.不受

色者,爲無色.不受痛痒思想生死識

者,爲無識.般若波羅蜜不受.何以故

不受?如影無所取,無所得故不受.菩

薩行般若波羅蜜,一切字法不受.是

故三昧無有邊,無有正.諸阿羅漢辟

支佛所不能及.

復次,舍利弗,薩芸若不受.何以故?菩

薩不當持想視薩芸若,設想視者爲

不了爲.如餘道人不信薩芸若.何以

故?反謂有身,正使餘道人信佛.信佛

已,反持小道入佛道中.入佛道中已,

不受.色痛痒思想生死識不受.不受

已,亦未曉,尚未成,亦不見慧,亦不於

內見慧,亦不於外見慧,亦不於餘處

見慧,亦不於內痛痒思想生死識見

慧,亦不於外痛痒思想生死識餘處

見慧,亦不於餘處脫.以學成就佛,了

知從法中以脫去,謂法等一泥洹.菩

薩莫作是行,莫內外視法.吁與般若

波羅蜜等一切無所受,無所從,誰得

法?無所持,無所收,亦無所泥洹想.是

故菩薩般若波羅蜜亦不受.色痛痒

思想生死識亦不受.亦不中道般泥

洹.悉具十種力、四無所畏、佛十八事,

是故菩薩般若波羅蜜.菩薩已入般

若波羅蜜中行,當作是視何所是般

若波羅蜜?在何所般若波羅蜜中法?

了不能得,了不能知處.是故般若波

羅蜜.菩薩當作是念:聞是不懈,不卻,

不恐,不畏,不難,知是菩薩不離般若

波羅蜜.菩薩當了知如是.」

舍利弗謂須菩提:「菩薩何因曉般若

波羅蜜?色離本色,痛痒思想生死識

離本識.般若波羅蜜離本般若波羅

蜜須菩提言如是舍利弗言善哉須

菩提,菩薩設使出是中,便自致薩芸

若.」須菩提言:「如是,菩薩出是中,便自

致薩芸若何以故薩芸若無所從生

無所從生,如是菩薩疾近作佛.菩薩

行般若波羅蜜,於薩芸若中,無所罣

㝵.」舍利弗言:「善哉!菩薩精進作是語:

設使行色,爲行想.設生色行,爲行想.

設觀色行,爲行想.設滅色行,爲行

想.設空色行,爲行想.設識行立欲得,

爲行想.痛痒思想生死識行,爲行想.

生識行,爲行想.觀識行,爲行想.滅識

行,爲行想.空識行,爲行想.如是菩薩

爲反行想.作是守行者,爲不守般若

波羅蜜,爲不行般若波羅蜜.若想行

者,菩薩護行.當莫隨其中.」舍利弗謂

須菩提:「菩薩當云何行般若波羅蜜?」

須菩提言:「不行色,不生色行,不觀色

行,不滅色行,不空色行,不痛痒思想

生死識行不生識行不觀識行不滅

識行不空識行不行色不色想行不

色生行不色觀行不識滅行不識空

行亦無見亦無行亦無見行無行無

見亦復無行亦無止行如是爲無見

何以故一切法無所從來亦無所持

菩薩摩訶薩一切字法不受字是故

三昧無有邊無有正諸阿羅漢辟支

佛所不能及知菩薩摩訶薩隨三昧

者疾得作佛持佛威神須菩提說是

語菩薩皆得阿惟越致字前過去佛

時得作佛隨三昧亦不見三昧亦無

有三昧想亦不作三昧亦不念識三

昧亦不想識坐三昧亦不言我三昧

已隨是法者無有疑.」舍利弗謂須菩

提:「何所三昧隨行菩薩,已得阿惟越

致字?前過去佛時,得作佛,可得見三

昧處不?」須菩提言:「不可得見也.舍利

弗,善男子亦不知,亦不了.」舍利弗謂

須菩提:「何以故不知不了?」須菩提言:

「亦不得三昧,亦無有三昧,亦不得字.」

佛言:「善哉!須菩提,如我所說,空身慧

作是爲諸菩薩,爲隨般若波羅蜜教,

菩薩作是學,爲學般若波羅蜜也.」舍

利弗白佛言:「天中天,菩薩學如是爲

學般若波羅蜜.」舍利弗問佛言:「如是

爲學何法?」佛言:「如是菩薩,爲學無所

學法.何以故?法無所逮得.莫癡如小

兒學.」舍利弗言:「誰能得是法?」佛言:「無

所得.是故得無所得法.莫癡如小兒

學者,謂有字不能得.欲學習入法中,

適爲兩癡耳.亦不知,亦不曉,亦不了

法,何以故?學字是色,欲得是致.是故

不了法,所念亦不逮.如是不曉,不信

故.不於法中住,反呼有身.是故癡如

小兒學.」舍利弗白佛言:「菩薩作是學,

爲不學.」佛言:「作是學,爲不學.佛不作

是學爲學,佛得作佛.」

須菩提言:「天中天,若有問者,是幻爲

學佛得作佛.或作是問,當何以教之?」

佛言:「我故自問,若隨所報之.於須菩

提意,云何幻與色有異無?幻與痛痒

思想生死識有異無?」須菩提報佛言:

「爾.天中天,幻與色無異也.色是幻,幻

是色,幻與痛痒思想生死識等無異.」

佛言:「云何須菩提,所想等不隨法,從

五陰字菩薩?」須菩提言:「如是.天中天,

菩薩學欲作佛,爲學幻耳.何以故?幻

者當持此所有,當如持五陰幻如色,

色六衰.五陰如幻痛痒思想生死識,

作是語字六衰五陰.」

須菩提白佛言:「若有新學菩薩聞是

語,得無恐怖?」佛言:「設使新學菩薩,與

惡師相得相隨,或恐,或怖.與善師相

得相隨,不恐不怖.」須菩提言:「何所菩

薩惡師者,當何以知之?」佛言:「其人不

尊重摩訶般若波羅蜜者,教人棄捨

去遠離菩薩心,反教學諸雜經,隨雜

經心喜樂.復教學餘經,若阿羅漢、辟

支佛道法,教學是事,勸乃令諷誦,爲

說魔事.魔因行壞敗菩薩,爲種種說

生死勤苦,言:菩薩道不可得.是故菩

薩惡師.」須菩提白佛言:「何所菩薩善

師,何行從知之?」佛言:「其人尊重摩訶

般若波羅蜜,稍稍教人令學成教,語

魔事,令覺知,令護魔.是故菩薩善

師也.」

須菩提白佛言:「天中天,何因爲菩薩,

何故正字呼菩薩?」佛言:「諸經法悉學

悉曉,了知諸經法,爾故,字爲菩薩.」須

菩提言:「悉曉了知諸經法,爾故字菩

薩.何以故,復呼摩訶薩?」佛言,「摩訶薩

者,天上天下最尊.爾故字摩訶薩.」舍

利弗白佛言:「我亦樂聞.何以故,爲摩

訶薩?」佛語舍利弗:「若樂聞者,佛當爲

若說之.摩訶薩者,悉自了見,悉了知

十方天下人,十方所有,悉曉了知,知

人壽命,知有惡無惡,樂不樂,有志無

志,悉曉了知見,爲說法.如是無所著,

爾故字爲摩訶薩.」

須菩提白佛言:「請問.摩訶薩者,何所

字摩訶薩?設是菩薩心,無有與等者,

無有能逮心者,諸阿羅漢、辟支佛所

不能及心佛心如是心無所著心無

所出,無所入.設佛心無所出,無所入,

爲無所著心.爾故復爲摩訶薩,正上

無有與等者.」舍利弗問須菩提:「何因

菩薩心無所著?」須菩提言:心無所生,

爾故無所著.」

邠祁文陁弗白佛言:「何因呼菩薩,爲

摩訶僧那僧涅,摩訶衍三拔致?」佛說:

「號如是.爾故爲摩訶僧那僧涅,摩訶

衍三拔致.」須菩提復白佛言:「何因菩

薩摩訶薩,爲摩訶僧那僧涅,何從知

菩薩摩訶薩,爲摩訶僧那僧涅?」佛言:

「菩薩摩訶薩心念如是:「我當度不可

計阿僧祇人,悉令般泥洹.」,如是悉般

泥洹.是法無不般泥洹一人也,何以

故?本無故.譬如幻師於曠大處,化作

二大城.作化人滿其中,悉斷化人頭.

於須菩提意云何?寧有所中傷死者

無?」須菩提言:「無.菩薩摩訶薩度不可

計阿僧祇人,悉令般泥洹,無不般泥

洹一人也.菩薩聞是不恐,不畏,不悉

不捨,去就餘道.知是則爲摩訶僧那

僧涅.」

須菩提白佛言:「如我從佛聞,念其中

事如是,不爲摩訶僧那僧涅.何以故?

作是爲者,無有作薩芸若,無所供養,

人無作者.爲何等所人作摩訶僧那

僧涅?色無著,無縛,無脫,痛痒思想生

死識無著,無縛,無脫.」邠祁文陁弗謂

須菩提:「色無著,無縛,無脫,痛痒思想

生死識無著,無縛,無脫,何謂?」須菩提

言:「色無著,無縛,無脫,痛痒思想生死

識無著,無縛,無脫.」邠祁文陁弗言:「何

謂色無著,無縛,無脫,何謂痛痒思想

生死識無著,無縛,無脫?」須菩提語邠

祁文陁弗:「色如幻,無著,無縛,無脫.痛

痒思想生死識如幻,無著,無縛,無脫.

無有邊,無著,無縛,無脫.譬如空無著,

無縛,無脫.無所生,無著,無縛,無脫.是

故菩薩摩訶薩,摩訶僧那僧涅.」

須菩提白佛言:「何因爲摩訶衍三拔

致,何所是摩訶衍,從何所當住衍中,

何從出衍中,誰爲成衍者?」佛語須菩

提:「摩訶衍,摩訶衍者,無有正也,不可

得邊幅.」須菩提問佛言:「我欲知,衍從

何所出,生從三處出,自致薩芸若中

住,亦無有從中出生者,亦無有甫當

來出者,何以故?天中天.」佛言:「正使生

已,甫當來出者.假令有兩法者,不可

得法.設不從得者,復從何法出?」須菩

提白佛言:「摩訶衍於天上天下人中

正過上無有與等者.衍與空等,如空

覆不可復計阿僧祇人.摩訶衍覆不

可復計阿僧祇人.爾故呼摩訶衍.摩

訶衍者,亦不見來時,亦不見去時,亦

不見住處,亦不中邊見,亦不於是聞

見,亦無所見,亦不於三處見字.如是

天中天,爾故爲摩訶衍.」佛言:「善哉!須

菩提,爾故爲摩訶衍.」

邠祁文陁弗白佛言:「尊者須菩提,佛

使說般若波羅蜜,乃至說摩訶衍事

爲.」須菩提白佛言:「須菩提說般若波

羅蜜,得無過.天中天.」佛言:「若說般若

波羅蜜,不過也.適得其中.」須菩提言:

「菩薩亦不念彼閒,亦不於是閒念,亦

不無中央念.色亦無有邊,菩薩亦無

有邊.色與菩薩不可逮,不可得.一切

菩薩不可得,不可逮.何所是菩薩般

若波羅蜜,當何從說菩薩,都不可得

見,亦不可知處.當從何所說般若波

羅蜜,菩薩轉復相呼菩薩?云何天中

天?想如字耳,何如爲意?意無處處,意

無形形.意本是形法.何等爲色?色不

可得見,亦無有身.是中何所有色者?

痛痒思想生死識識不可得見,菩薩

亦不可得見,菩薩識了不知處處,亦

不可見,一切菩薩了無有處,了不可

見.何所爲菩薩般若波羅蜜?如是說

菩薩,都不可得見,亦不可知處處,了

無所有.當從何所法中,說般若波羅

蜜?爾故字爲菩薩.

如是,如是.字想亦無,字亦無想,何所

爲意,意誰字意,至本本意,生意是無

形.何因是識?不可得持至,本亦無所

持,何因有識?如是法形形,亦無有本.

設無有本,法亦無誰作.亦無有本,本

無有本.當何從說般若波羅蜜?亦無

有異處,亦無有本,菩薩法亦無所得.

有行菩薩聞是,不恐,不畏,不難則爲

行般若波羅蜜.行般若波羅蜜法,當

熟思惟如是.是時爲不入色.何以故?

色無所生,爲非色.設爾非色爲無色,

亦無有生,從其中無所得,字爲色法

中本無.無是菩薩行般若波羅蜜,視

法思惟深入法.是時亦不入痛痒思

想生死識.何以故?識無所生,爲非識.

故亦不出識中,亦不入識中,法中計

了無所有.」

舍利弗謂須菩提:「我聽須菩提所說

法中事.如是菩薩無所出生,設菩薩

無所出生者,菩薩如用何等故,謙苦

行菩薩道.設用十方天下人故,何能

忍是謙苦?」須菩提語舍利弗:「我亦不

使菩薩忍是謙苦也.行菩薩之道者,

菩薩自念.我不錄是謙苦行.何以故?

菩薩心不當作是念言:「我忍謙苦心,

未曾有念.」.是不當作是念,爲用不可

計阿僧祇人故.欲令安隱,念之如父,

念之如母,念之如子,念之如身無異.

常當慈念之.菩薩當作是持心.一切

菩薩不見,亦不知處,如是內法外法,

當作是念,當作是行.菩薩作是行,不

爲忍謙苦.舍利弗,設使如是所語,菩

薩不見出生,菩薩爲無所出生.」舍利

弗謂須菩提:「設使菩薩無所出生,薩

芸若亦無所出生.」須菩提言:「如是薩

芸若無所出生.」舍利弗謂須菩提:「設

使菩薩如是所語,菩薩不見出生,菩

薩爲無所出生.」舍利弗謂須菩提:「設

使菩薩無所出生,薩芸若亦無所出

生.」須菩提言:「如是薩芸若無所出生.」

舍利弗謂須菩提:「設使薩芸若無所

出生,悉逮得禪亦無所生.」須菩提言:

「如是悉逮得禪亦無所生.」舍利弗謂

須菩提:「是中菩薩無所生,菩薩爲無

所生,薩芸若亦無所生,薩芸若法爲

無所生,悉逮得禪具足亦無所生,悉

逮得禪法亦無所生.是爲無所逮得

菩薩,爲無所逮得薩芸若.」

須菩提言:「無所生法逮得無所生,亦

無所生法逮得,亦無無,無所生逮得.」

舍利弗謂須菩提:「設使無無,無所生

逮得無所生法.是故無所生逮法.」須

菩提言:「設使無所生法生,復無無所

生是故,無所生逮得.」舍利弗謂須菩

提:「設使須菩提,無所生,無無所生.是

故無所生,須菩提無所生.」須菩提語

舍利弗:「無所生無所生樂聞,舍利弗,

無所生樂,是故爲樂.」須菩提語舍利

弗:「無所生聞是爲聞?」舍利弗謂須菩

提:「聞是語.」須菩提語舍利弗:「無無所

語是爲語,無所語,是爲樂,無所樂,是

故語是故樂.」舍利弗言:「善哉!須菩提,

於法中第一尊.何以故?如尊者須菩

提隨所問則報.」須菩提謂舍利弗:「佛

弟子所說法十方亦不知所化來,時

隨所問則解.何以故?十方法亦不知

所生.」舍利弗言:「善哉!須菩提,從何所

法中,度菩薩?」須菩提言:「從般若波羅

蜜中生.說是法時,若讀時,菩薩信不

疑.菩薩當知之.有隨是法不增,不隨

是法不減.」舍利弗謂須菩提:「隨是法

亦不增,不隨是法亦不減.隨法教一

切人,隨法者不失一切人,皆使得菩

薩摩訶薩.何以故?一切人悉學法,其

法俗如故.」須菩提言:「善哉!舍利弗所

解法,如舍利弗言無異.何以故?人身

當諦念,當作是了知.人身若干種空

其念,亦若干種空當了知.是人身難

了知,所念難了知.舍利弗,菩薩當作

是學,當作是行.」

摩訶般若波羅蜜難問品第二

爾時,提桓因,與四萬天子相隨俱,

來共會坐.四天王,與天上二萬天子

相隨,來共會坐.梵迦夷天,與萬天子

相隨,來共會坐.梵多會天,與五千天

子相隨,來共會坐.諸天子宿命有德,

光明巍巍,持佛威神,持佛力,諸天子

光明徹照.提桓因白須菩提言:「賢

者須菩提,是若干千萬天子大會,欲

聽須菩提說般若波羅蜜.云何菩薩

於般若波羅蜜中住?「須菩提語提

桓因言:「拘翼,是若干千萬天子,樂者

聽我當說.」須菩提持佛威神,持佛力,

廣爲諸天子,說般若波羅蜜.「何所天

子未行菩薩道?其未行者今皆當行.

以得須陁洹道,不可復得菩薩道.何

以故?閉塞生死道故.正使是輩行菩

薩道者,我代其喜.我終不斷功德法.

我使欲取中正尊法,正欲使上佛.」佛

言:「善哉!須菩提,勸樂諸菩薩學乃爾.」

須菩提白佛言:「須菩提當報恩,不得

不報恩.何以故?過去時,怛薩阿竭阿

羅呵三耶三佛,皆使諸弟子,爲諸菩

薩,說般若波羅蜜.怛薩阿竭時亦在

其中學.如是中法,令自致作佛.用是

故當報佛恩.我亦復作是說般若波

羅蜜,菩薩,亦當復受菩薩法.我復勸

樂.我皆受已,皆勸樂已,菩薩疾逮作佛.」

須菩提言:「拘翼,當所問者聽所問.菩

薩云何住般若波羅蜜中?持空法菩

薩於般若波羅蜜中住.拘翼,菩薩摩

訶薩摩,訶僧那僧涅,摩訶衍,三拔致,

色不當於中住,痛痒思想生死識不

當於中住,須陁洹不當於中住,斯陁

含不當於中住,阿那含不當於中住,

阿羅漢不當於中住,辟支佛不當於

中住,佛不當於中住,有色無色不當

於中住,有痛痒思想生死識,無痛痒

思想生死識不當於中住,有須陁洹,

無須陁洹不當於中住,有斯陁含,無

斯陁含,不當於中住,有阿那含,無阿

那含不當於中住,有阿羅漢,無阿羅

漢不當於中住,有辟支佛,無辟支佛

不當於中住,有佛,無佛不當於中住,

色無、無常不當於中住,痛痒思想生

死識無、無常不當於中住,色若苦,若

樂不當於中住,色若好,若醜不當於中

住,痛痒思想生死識若苦,若樂不當於

中住,痛痒思想生死識若好,若醜不當

於中住,色我所,非我所不當於中住,痛

痒思想生死識我所,非我所不當於

中住,須陁洹道不動成就不當於中

住,須陁洹道成已,不當於中住.何以

故?須陁洹道七死七生,便度去.是故,

須陁洹道不當於中住,斯陁含道不

動成就不當於中住,斯陁含道成已,

不當於中住.何以故?斯陁含道一死

一生便度去.是故,斯陁含道不當於

中住,阿那含道不動成就不當於中

住,阿那含道成已,不當於中住.何以

故?阿那含道成已,便於天上般泥洹.

是故,阿那含道不當於中住,阿羅漢

道不動成就不當於中住,阿羅漢道

成已,不當於中住.何以故?阿羅漢道

成已,便盡是閒,無處所,於泥洹中般

泥洹.是故,阿羅漢道不當於中住,辟

支佛道不動成就不當於中住.何以

故?辟支佛道成已,過阿羅漢道,不能

及佛道,便中道般泥洹.是故,辟支佛

道不當於中住,佛道不當於中住.何

以故?用不可計阿僧祇人故,作功德,

以不可計阿僧祇人,我皆當令般泥

洹.正於佛中住.是故,佛道不當於中住.」

舍利弗心念言:「佛當云何住?」.須菩提

知舍利弗心所念,便問舍利弗言:「云

何佛在,何所住?」舍利弗謂須菩提:「佛

無所住.怛薩阿竭阿羅呵三耶三佛

心無所住止,不在動處止,亦無動處

止.」須菩提言:「如是,如是.菩薩當作是

學,如怛薩阿竭阿羅呵三耶三佛住,

亦不可住.當作是住學無所住.」是時,

諸天子心中作是念:「諸閱叉輩尚可

知所念,閱叉若大,若小所語悉可了

知.尊者須菩提所語了不可知!」.須菩

提知諸天子心中所念,謂諸天子言:

「是語難了,亦不可聞,亦不可知.」諸天

子心中復作是念:「是語當解.今尊者

須菩提深入深知須菩提復知諸天

子心中所念.語諸天子言:「已得須陁

洹道證,若於中住,不樂因出去.已得

斯陁含道證,若於中住,不樂因去.以

得阿那含道證,若於中住,不樂因去.

已得阿羅漢道證,若於中住,不樂因

去.已得辟支佛道證,若於中住,不樂

因去.以得佛道證,若於中住,不樂因去.」

諸天子心中復作是念:「尊者須菩提

所說乃爾.當復於何所更索法師如

須菩提言者?」.須菩提知諸天子心中

所念,語諸天子言:「法師如幻.欲從我

聞法,亦無所聞,亦不作證.」諸天子心

中復作是念:「云何法作是聞人如是?」

須菩提知諸天子心中復作是念.語

諸天子言:「幻如人,人如幻乎.我呼須

陁洹、斯陁含、阿那含、阿羅漢、辟支佛

道,悉如幻.正使佛道我呼亦如幻.」諸

天子語須菩提:「乃至佛道亦復呼如

幻?」須菩提言:「乃至泥洹亦復如幻.」諸

天子問須菩提:「乃至泥洹,泥洹及泥

洹亦復如幻?」須菩提語諸天子:「設復

有法出於泥洹,亦復如幻.何以故?幻

人泥洹賜如空無所有.」舍利弗、邠祁

文陁羅弗、摩呵拘私、摩呵迦旃延,問

須菩提:「何等爲般若波羅蜜相,從何

等法中出須菩提報言從是法中出

阿惟越致菩薩.是爲般若波羅蜜相.

如是諸弟子聞法悉具足,疾成阿羅

漢.」須菩提言:「般若波羅蜜中說相如

是.從法中無所出.何以故?法中無所

有,無所聞,無所得.如法比丘無所聞

法,無所得法,從是法中無所受.」提

桓因心念言:「尊者須菩提所說,爲雨

法寶.我寧可作華,持散尊者須菩提

上.」.釋提桓因則化作華,散須菩提上.

須菩提心則了知言:「是華不出忉利

天上,我曾見是華.是華所出生,散我

上者,化作耳,化成耳.此華化華.亦不

從樹出.釋提桓因所作華,用散我上

者,從心樹出,不從樹生也.」.釋提桓因

謂須菩提言:「此華無所從出生.尊者

須菩提不從心樹出.」須菩提言:「拘翼

說言,是華無所從出生,亦不從心樹

出,爲非華?」釋提桓因言:「尊者須菩提

深知說不增不減.作是說法,如尊者

須菩提教也.菩薩當作是學.」須菩提

語釋提桓因:「拘翼,是語無有異.菩薩

當作是學入法中.菩薩作是學者,爲

不學須陁洹、斯陁含、阿那含、阿羅漢、

辟支佛道.爲學佛道,爲學薩芸若道.

作是學者,爲學不可計阿僧祇經卷

不生色學,不生痛痒思想生死識學,

不學受餘法,亦不學受,亦不學失,不

學失爲學薩芸若,爲出薩芸若.」

舍利弗謂須菩提:「學是學,亦不受亦

不失.爲學薩芸若,爲出薩芸若.」須菩

提言:「如是.舍利弗,作是學,亦不受亦

不失.學是爲學薩芸若,爲出薩芸若,」

提桓因問舍利弗:「般若波羅蜜,菩

薩當云何行?」舍利弗言:「當問尊者須

菩提.」提桓因問尊者須菩提:「持何

威神恩當學知?」須菩提言:「持佛威神

恩當學知.拘翼,所問般若波羅蜜,菩

薩云何行?亦不可從色中行,亦不可

離色行,亦不可從痛痒思想生死識

中行,亦不可離痛痒思想生死識行.

何以故?般若波羅蜜亦非痛痒思想

生死識,般若波羅蜜亦不離痛痒思

想生死識.」提桓因言:「摩訶波羅蜜

無有邊,無有底.波羅蜜云何?」須菩提

言:「拘翼,摩訶波羅蜜無有邊波羅蜜,

無有底波羅蜜.摩訶波羅蜜了不可

得,無有邊波羅蜜了不可見.無有底

波羅蜜了不可得底,人無底復無無

底,無底復無無底.波羅蜜等無底復

無無底,波羅蜜無底復無無底,亦無

有中邊,亦無有本端.了不可量,了不

可逮知.拘翼,從法中底波羅蜜底無

底復無無底.復次,拘翼,法無底復無

端,底無有中邊,無有盡時,底索無底

復無無底波羅蜜.」提桓因言:「云何

尊者須菩提,何以故?人無底,波羅蜜

無底.」須菩提謂提桓因:「是事都盧

不可計,正使計倍復倍,人無底,波羅

蜜無底.」提桓因言:「何緣爾,人無底,

波羅蜜無底?」須菩提言:「於拘翼意云

何?何所法中,作是教人本所生?」提

桓因言:「無有法作是教者,亦無法作

是教住置.設使有出者,但字耳.設有

住止者,但字耳.但以字字著言耳.有

所住止處但字耳,了無所有.但以字

字著言耳,人復人所,本末空無所有.」

須菩提言:「於拘翼意云何?人可得見

不?」提桓因言:「人不可得見.」須菩提

言:「拘翼,何所有作意者,何所人底,正

使怛薩阿竭阿羅呵三耶三佛壽如

恒邊沙劫盡度人,人展轉自相度,其

所生者寧有斷絕時不?」提桓因言:

「無有斷絕時.何以故,人無有盡時.」須

菩提言:「人無有底,般若波羅蜜無底.

菩薩學當作是了,當作是知行般若

波羅蜜法如是.」

道行般若波羅蜜經卷第一

戊戌歲高麗國大藏都監奉勅彫造

道行般若經卷第二 淡

後漢月支國三藏支婁迦讖譯

摩訶般若波羅蜜功德品第三

爾時,諸因坻天、諸梵天、諸波那和提

天、諸伊沙天、諸那提乾天,同時三反

作是稱譽法.」賢者須菩提所說法甚

深.怛薩阿竭皆從是生.其有聞者,若

諷誦讀有行者,我輩恭敬,視如怛薩

阿竭.我輩恭敬視菩薩摩訶薩持般

若波羅蜜者.」佛語諸天人:「如是,如是.

昔我於提和竭羅佛前,逮得般若波

羅蜜.我便爲提和竭羅佛所受決言

「卻後若當爲人中之導,悉當逮佛智

慧,卻後無數阿僧祇劫,汝當作佛,號

字釋迦文,天上天下於中最尊,安定

世閒,法極明,號字爲佛.」.』諸天人同時

白佛言:「甚善,菩薩摩訶薩天中天、行

般若波羅蜜,自致到薩芸若.」

爾時,佛在衆會中央諸天中坐.佛告

比丘、比丘尼、優婆塞、優婆夷:「今四部

爲證.欲天、梵天、阿會亘修天、皆證知.」

佛語釋提桓因:若有善男子、善女人

其有學般若波羅蜜者,其有持者,其

有誦者,是善男子、善女人,魔,若魔,天,

終不能得其便.拘翼,善男子、善女人,

若人,若非人,終不能得其便.拘翼,善

男子善女人不得橫死拘翼忉利天

上諸天人,其有行佛道者,未得般若,

波羅蜜,未學者,未誦者,是輩天人皆

往到善男子、善女人所.拘翼,善男子、

善女人學般若波羅蜜者,持者,誦者,

若於空閑處,若於僻隈處,亦不恐,亦

不怖,亦不畏.」四天王白佛言:「我輩自

共護是善男子、善女人,學般若波羅

蜜者,持者,誦者.」梵摩三鉢天及梵天

諸天人俱白佛言:「我輩自共護是善

男子、善女人,學般若波羅蜜者,持者,

誦者.」釋提桓因白佛言:「我自護是善

男子、善女人,學般若波羅蜜者,持者,

誦者.」釋提桓因復白佛言:「難及也.有

學般若波羅蜜者,善男子、善女人,心

無所動搖.般若波羅蜜其受者,爲悉

受六波羅蜜?」佛言:「如是.拘翼,其受般

若波羅蜜者,爲悉受六波羅蜜.復次,

拘翼,般若波羅蜜學者,持者,誦者,善

男子、善女人,且聽拘翼,我說上語亦

善,中語亦善,下語亦善.當念聽我所

說釋提桓因從佛聽言受教

佛語釋提桓因:「我法中,有嬈者,有害

者,有亂者,欲嬈者,欲害者,欲亂者,其

人稍稍起惡意,欲往未至中道亡.欲

嬈者,欲害者,欲亂者,其後所作終不

諧.何以故?用是善男子、善女人學般

若波羅蜜故,持故,誦故,其人稍稍齎

惡來未至便屈還.其後所願終不得.

拘翼,善男子、善女人,所作爲悉自見,

得學般若波羅蜜者,持者,誦者.譬若

拘翼,有藥名摩舐,有蛇飢行索食,道

逢虫,蛇欲噉虫,摩舐藥香卽到虫所,

蛇聞藥香,卽還去.何以故?藥力所卻

蛇毒卽歇.藥力所厭如是.拘翼,善男

子善女人學般若波羅蜜者持者誦

者,其有欲害者便自亡.般若波羅蜜

威神所卻,般若波羅蜜力所厭也.」佛

言:「設有謀作者,從所來處,便於彼閒,

自斷壞不復成.四天王皆擁護是善

男子、善女人.入般若波羅蜜者,思惟

者自在所爲,所語,如甘露,所語不輕,

瞋恚不生,自貢高不生.四天王皆護

是善男子、善女人學般若波羅蜜者,

持者,誦者,所語無有異.所語如甘露,

所語不輕,瞋恚不起,自貢高不生.何

以故?用學般若波羅蜜故,不受自瞋

恚,不受自貢高,不受自可.是善男子、

善女人心自生念,若有鬪諍起,常當

身遠離,不喜是事,面自慚自念:「是曹

惡者不可近.」,自念:「我索佛道,不可隨

瞋恚語,疾使我逮得好心.」.善男子、善

女人所作爲悉自見,善般若波羅蜜

學者,持者,誦者.」

釋提桓因白佛言:「般若波羅蜜能過

諸惡上去,自在所作無有與等者.」佛

語釋提桓因:「復次,拘翼,善男子、善女

人般若波羅蜜學者,持者,誦者,或當

過劇難之中,終不恐,不怖,正使入軍

不被兵.」佛言:「我所語無有異.拘翼,如

佛言,無有能害者.善男子、善女人,當

是時,若誦,若持,般若波羅蜜若念,正

使死來至,若當於中死,若怨家在其

中欲共害者,如佛所語無有異.是善

男子、善女人,終不於中撗死.正使在

其中,若有射者,若兵向者,終不中其

身.何以故?是般若波羅蜜者,極大祝,

人中之猛祝.學是祝者,是善男子、善

女人不自念惡,亦不念他人惡,都無

所念.善爲人中之雄,自致作佛,爲護

人民蜎飛蠕動.學是祝者,疾成佛道也.

復次,拘翼,般若波羅蜜書已,雖不能

學,不能誦者,當持其經卷,若人,若鬼

神,不能中害,其有宿命之罪,不可請.

譬若拘翼,初得佛之處,四面若有人,

直從一面來入,若鬼神,若禽獸,無有

能害者.若鬼神,若禽獸,欲來嬈人,欲來

害人,終不能中.何以故?用佛得道處

故.佛威神所護.過去、當來、今現在佛

天中天,皆爲人中尊,悉於其中作佛.

甫當復出索佛道者,皆當於其中得

佛道.若有人入是處者,不恐,不怖,無

所畏懼.般若波羅蜜者如是.般若波

羅蜜所止處,一切諸天、人民、阿須倫、

鬼神、龍,皆爲作禮,恭敬,護視.用是故,

般若波羅蜜威神所護.」釋提桓因白

佛言:「若有天中天,般若波羅蜜書者,

持經卷者,自歸作禮,承事供養名華、

搗香、澤香、雜香、繒綵、華蓋、旗幡,若般

泥洹後,持佛舍利起塔,自歸作禮,承

事供養名華、搗香、澤香、雜香、繒綵、華

蓋、旗幡.如是其福何所爲多者?」佛言:

「我故問汝.拘翼,隨所樂報我.云何拘

翼,怛薩阿竭阿羅呵三耶三佛薩芸

若,成是身出見,怛薩阿竭從何法中,

學得阿耨多羅三耶三佛?」釋提桓因

報佛言:「怛薩阿竭,從般若波羅蜜中,

學得阿耨多羅三耶三佛.」佛語釋提

桓因:「不用身舍利,從薩芸若中,得佛

怛薩阿竭,爲出般若波羅蜜中.如是

拘翼,薩芸若身,從般若波羅蜜中出.

怛薩阿竭阿羅呵三耶三佛薩芸若

身,薩芸若身,生我作佛身.從薩芸若

得作佛身,從薩芸若生.我般泥洹後

舍利供養如故.若有拘翼,善男子、善

女人書般若波羅蜜,學持誦行,自歸

作禮,承事供養好華、搗香、澤香、雜香、

繒綵、華蓋、旗幡,薩芸若則爲供養.以

如是,拘翼,般若波羅蜜寫已,作是供

養經卷,善男子、善女人從其法中,得

功德無比.何以故?薩芸若者,則爲供

養已.」釋提桓因白佛言:「如是閻浮利

人不供養承事般若波羅蜜者,是曹

之人,爲不知其尊耶?供養般若波羅

蜜者,其福尊無比.般若波羅蜜者,當

取供養之.」佛語釋提桓因:「云何拘翼,

閻浮利人中有幾所人,信佛、信法、信

比丘僧?」釋提桓因白佛言:「閻浮利人

少所信佛、信法、信比丘僧者少少耳,

及行須陁洹、斯陁含、阿那含、阿羅漢、

辟支佛,至行佛道者復少少耳.」佛言:

如是,拘翼,少少耳.人至有索佛道,行

求佛道者甚多.至其然後作佛少少

耳.如是不可計阿僧祇人,初行求佛

道,至其然後從其中出,若一,若兩,在

阿惟越致地住耳.如是,拘翼,是善男

子、善女人行求佛道,會後成佛,如是.」

佛言:「善男子、善女人,學般若波羅蜜

者,持經者,誦經者,當爲作禮,承事恭

敬.何以故?用曉般若波羅蜜中事故.

少有過去時,怛薩阿竭阿羅呵三耶

三佛,過去時,菩薩行佛道者,皆於般

若波羅蜜中學成.我時亦共在其中

學.怛薩阿竭般泥洹後,諸菩薩摩訶

薩悉當受是般若波羅蜜.拘翼,善男

子、善女人,怛薩阿竭般泥洹後,取舍

利起七寶塔,供養盡形壽,自歸作禮

承事,持天華、天搗香、天澤香、天雜香、

天繒、天蓋、天幡,如是.於拘翼意云何?

善男子、善女人,作是供養,其福寧多

不?」釋提桓因言:「甚多,甚多,天中天.」佛

言:「不如是.善男子、善女人書般若波

羅蜜,持經卷,自歸作禮,承事供養名

華、搗香、澤香、雜香、繒綵華蓋、旗幡,得

福多也.」

佛言:「置是塔,拘翼,若復有閻浮利滿

中七寶塔,若有善男子、善女人,盡形

壽自歸作禮,承事供養天華、天搗香、

天澤香、天雜香、天繒、天蓋、天幡、云何拘

翼,是善男子、善女人其福寧多不?」釋

提桓因言:「甚多,甚多,天中天.」佛言:「不

如是.善男子、善女人書般若波羅蜜,

持經卷,自歸作禮,承事供養名華、搗

香、澤香、雜香、繒綵華蓋、旗幡,得福多.」

佛言:「置閻浮利所作事,拘翼,滿四天

下七寶塔,若有善男子、善女人盡形

壽,自歸作禮,承事供養天華、天搗香、

天澤香、天雜香、天繒、天蓋、天幡,其福

寧多不?」釋提桓因言:「甚多,甚多,天中

天.」佛言:「不如是,善男子、善女人書般

若波羅蜜,持經卷,自歸作禮,承事供

養名華、搗香、澤香、雜香、繒綵華蓋、旗

幡,得福多.」

佛言:「置四天下塔,拘翼,譬如一天下,

復次,一天下,如是千天下四面,皆滿

其中,七寶塔.若有善男子、善女人盡

形壽,自歸作禮,承事供養天華、天搗

香、天澤香、天雜香、天繒、天蓋、天幡、云

何拘翼,其福寧多不?」釋提桓因言:「甚

多,甚多,天中天.」佛言:「不如是.善男子、

善女人書般若波羅蜜,持經卷,自歸

作禮,承事供養名華、搗香、澤香、雜香、

繒綵華蓋、旗幡,得福多.」佛言:「復置千

天下,拘翼,如是中二千天下四面,皆

滿其中七寶塔.若有善男子、善女人

盡形壽,自歸作禮,承事供養天華、天

搗香天澤香天雜香天繒天蓋天幡

云何拘翼,其福寧多不?」釋提桓因言:

「甚多,甚多,天中天.」佛言:「不如是.善男

子、善女人書般若波羅蜜,持經卷,自

歸作禮,承事供養名華、搗香、澤香、雜

香、繒綵華蓋、旗幡,得福多.」佛言:「復置

是中二千天下,拘翼,若三千天下四

面,皆滿其中七寶塔.若有善男子、善

女人盡形壽,自歸作禮,承事供養天

華、天搗香、天澤香、天雜香、天繒、天蓋、

天幡,云何拘翼,是善男子、善女人,其

福寧多不?」釋提桓因言:「甚多,甚多,天

中天.」佛言:「不如是.善男子、善女人書

般若波羅蜜,持經卷,自歸作禮,承事

供養名華、搗香、澤香、雜香、繒綵華蓋、

旗幡,得福多.」

佛言:「復置是三千天下七寶塔,拘翼,

若三千大國土中薩和薩.皆使得人

道,了了皆作人已,令人人作七寶塔.

是輩人盡形壽供養,持諸伎樂、諸華、

諸搗香、諸澤香、諸雜香、若干百種香、

諸繒、諸蓋、諸幡,復持天華、天搗香、天

澤香、天雜香、天繒、天蓋、天幡,如是等

薩和薩,及三千大國土中薩和薩,悉

起是七寶塔.皆是伎樂供養.云何拘

翼,其功德福祐寧多不?」釋提桓因言:

「作是供養者,其福祐功德甚多!甚多,

天中天.」佛言:「不如是.善男子善女人

書般若波羅蜜,持經卷,自歸作禮,承

事供養名華、搗香、澤香、雜香、繒綵華

蓋、旗幡,得福多.」

釋提桓因白佛言:「如是天中天,極安

隱般若波羅蜜,天中天自歸作禮,承

事供養過去、當來、今現在佛,天中天,

薩芸若,則爲供養作禮,承事自歸,爲

悉供養至?」佛言:「置是三千大國土中

七寶塔.復如一恒邊沙佛國土,一一薩

和薩悉起作七寶塔,皆供養一劫,復

過一劫,皆持天華、天搗香、天澤香、天

雜香、天繒、天蓋、天幡,都盧天上天下

諸伎樂,持供養.如是拘翼,其福祐功

德寧多不?」釋提桓因言:「甚多,甚多,天

中天.」佛言:「不如是.善男子、善女人書

般若波羅蜜,持經卷,自歸作禮,承事

供養,名華、搗香、澤香、雜香、繒綵華蓋、

旗幡,得福多.」

佛語釋提桓因:「如是拘翼,不如是善

男子、善女人從法中得福極多,不可

復計,不可復議,不可復稱,不可復量,

不可復極.何以故?從般若波羅蜜中

出,怛薩阿竭阿羅呵三耶三佛薩芸

若.如是拘翼,善男子、善女人書般若

波羅蜜,持經卷,自歸作禮,承事供養

名華、搗香、澤香、雜香、繒綵華蓋、旗幡,

如是拘翼,功德所致,福祐所致,及前

世功德所致,佛福祐所致.」佛言:「百倍

恒邊沙佛國中,薩和薩皆起七寶塔,

不在計中,千倍不在計中,百千倍不

在計中,萬億倍不在計中,無數倍不

在般若波羅蜜供養計中.」

爾時,四萬天人,與釋提桓因共來大

會,諸天人謂釋提桓因言:「尊者,當取

般若波羅蜜.當諷誦般若波羅蜜.」佛

語釋提桓因:「當學拘翼,般若波羅蜜,

當持經卷,當諷誦.何以故?阿須倫心

中作是生念:欲與忉利天共鬪.阿須

倫卽起兵上天.是時,拘翼,當誦念般

若波羅蜜,阿須倫兵衆卽還去.釋提

桓因,因白佛言:「極大祝天中天,般若

波羅蜜,極尊祝,般若波羅蜜,無有輩

祝般若波羅蜜.」

佛言:「如是拘翼,極大祝般若波羅蜜,

極尊祝般若波羅蜜,無有輩祝般若

波羅蜜.拘翼,持是祝者,過去諸怛

薩阿竭阿羅呵三耶三佛,皆從是祝,

自致作佛.甫當來諸怛薩阿竭阿羅

呵三耶三佛,皆學是祝,自致作佛.今

現在十方諸佛,皆起是祝,自致作佛.

拘翼,是祝故出十誡功德,照明於天

下.四禪、四諦、四神足、般遮旬,照明於

世閒.菩薩摩訶薩,從般若波羅蜜中

生十誡功德,世閒悉遍至.四禪、四諦、

四神足、般遮旬,悉照明於世閒.今怛

薩阿竭阿羅呵三耶三佛,未出世閒

時,菩薩悉照明四禪、四諦、四神足、般

遮旬.譬如月盛滿時,拘翼,從空中出,

照明於星宿.如是拘翼,菩薩行功德

盛滿,亦如是:怛薩阿竭未出世閒時,

菩薩爲出照明.菩薩摩訶薩皆從漚

和拘舍羅般若波羅蜜中出當作

是知.

復次,拘翼,若有善男子、善女人持般

若波羅蜜學誦者,爲至德悉具足.」釋

提桓因問佛言:「天中天,何謂至德悉

具足?」佛言:「其人終不中毒死,不於水

中溺死,不爲兵刃所中死.若時有縣

官起,若撗爲縣官所侵,當誦念般若

波羅蜜,若坐,若經行時,縣官終不能

危害.何以故?般若波羅蜜所擁護故.

若復有餘事,悉當誦念般若波羅蜜,

往至彼閒,若王所,若太子、傍臣所,便

與共好語,與共談言,與共笑歡喜.何

以故?用學般若波羅蜜故,念善思善,

一切人民蜎飛蠕動,悉令其善持等

心,閔傷慈哀.用是故,人見之,悉起立.

如是拘翼,若有索方便者,不能危害.」

爾時有異道人遙見佛大會稍稍前行

欲壞亂坐,稍來至佛所.釋提桓因作

是念:「當云何盡我壽,常在佛邊,受誦

般若波羅蜜?異道人欲亂,我斷是法.」.

釋提桓因從佛所聞般若波羅蜜,卽

受誦,彼異道人,卽遙遠遠繞佛一帀,

便從彼閒道徑去.舍利弗作是念:「是

中云何令異道人,從彼閒道,徑便去?」.

舍利弗心所念,佛卽知,佛語舍利弗:

「釋提桓因念般若波羅蜜,如是異道

人便還去.異道人無有善意來,都盧

持惡意來故,是弊魔便作是念:「怛薩阿

竭、阿羅呵、三耶三佛,與四部弟子共

坐.欲天、梵天及諸天人,悉復在其中

會,無有異人.悉菩薩摩訶薩受決者

會,當爲人中之將自致成作佛.我當

行欲壞亂之.」.弊魔乘一轅之車,駕四

馬稍稍前行,至佛所.釋提桓因作是

念:「弊魔乘四馬之車來,欲到佛所.是

弊魔車馬無異,非國王洴沙四馬車

不類,亦非國王波斯匿四馬車不類,

亦非釋種四馬車不類,亦非墮舍利

四馬車不類,是弊魔所作.晝夜弊魔

常索佛便,常亂世間人.」.釋提桓因常

作是願:「我會當念般若波羅蜜,常念

常持,心諷誦究竟.」.釋提桓因心中誦

念般若波羅蜜,且欲究竟,弊魔便復

道還去.」

忉利迦翼天人,持天華飛在空中立,

便散佛上,及散四面言:「般若波羅蜜

斷絕甚久,閻浮利人乃得聞,乃得見.」

便復持天華若干種,四面散佛上.佛

言:「其有行般若波羅蜜者,守般若波

羅蜜者,亦不爲魔及魔官屬所得便.」

釋提桓因白佛言:「是輩人其福祐功

德不小,聞般若波羅蜜者,何況乃學

持誦念?學已,持已,誦已,取學如是用

是法住.其人前世時,見佛,般若波羅

蜜耳聞者,何況乃學持誦,學已,持已

誦已,行如中事,如是法住具足,則爲

供養怛薩阿竭已.是人如是.何以故?

薩芸若從是行般若波羅蜜.譬如天

中天,欲得極大寶者,當從大海索之.

欲得薩芸若珍寶,成怛薩阿竭阿羅

呵三耶三佛者,當從般若波羅蜜中

索之.」佛言:「如是,從其中出怛薩阿竭

阿羅呵三耶三佛薩芸若.」

阿難白佛言:「無有說檀波羅蜜者,亦

不說尸波羅蜜,亦不說羼提波羅蜜

亦不說惟逮波羅蜜,亦不說禪波羅

蜜,亦無有說是名者,但共說般若波

羅蜜者,何以故?天中天.」佛語阿難:「般

若波羅蜜於五波羅蜜,中最尊.云何

阿難?不作布施,當何緣爲檀波羅蜜

薩芸若?不作戒,當何緣爲尸波羅蜜?

不作忍辱,當何緣爲羼提波羅蜜?不

作精進,當何緣爲惟逮波羅蜜?不作

一心,當何緣爲禪波羅蜜?不作智慧,

當何緣爲般若波羅蜜薩芸若?」阿難

言:「如是,天中天,不行布施,不爲檀波

羅蜜薩芸若.不行戒,不爲尸波羅蜜.

不行忍辱,不爲羼提波羅蜜.不行精

進,不爲惟逮波羅蜜.不行一心,不爲

禪波羅蜜.不行智慧,不爲般若波羅

蜜薩芸若.爲非般若波羅蜜.」佛言:「如

是阿難,般若波羅蜜於五波羅蜜中

最尊.譬如極大地種散其中,同時俱

出其生大株.如是阿難,般若波羅蜜

者是地;五波羅蜜者是種.從其中生

薩芸若者,從般若波羅蜜成.如是阿

難,般若波羅蜜於五波羅蜜中,極大

尊,自在所教.」釋提桓因白佛言:「怛薩

阿竭阿羅呵三耶三佛所說,善男子、

善女人功德未竟,學般若波羅蜜者,

持者、誦者云何?」佛語釋提桓因:「我不

說行者,功德未竟.我自說,善男子、善

女人書般若波羅蜜者,持經卷,自歸

作禮,承事供養名華、搗香、澤香、雜香、

繒綵華蓋、旗幡.我說是供養功德耳.」

釋提桓因白佛言:「我身自護視善男

子、善女人書般若波羅蜜者,持經卷,

自歸作禮,承事供養名華、搗香、澤香、

雜香、繒綵華蓋、旗幡.我護是供養功

德耳.」佛語釋提桓因:「善男子、善女人

誦般若波羅蜜者,若干千天人到經

師所,聽法不解於法中.諸天人適欲

問法師,天神語之,用慈於法中故,其

人卽自了知,諸天所不解者,便自解.

善男子、善女人所作功德,悉自見知.

復次,拘翼,善男子、善女人書般若波

羅蜜,於四部弟子中說時,其心都盧

無所難.若有形者,若欲試者,終不畏.

何以故.般若波羅蜜所擁護故.其所

欲形試者,便自去.佛云:我了不見人,

當般若波羅蜜者,人亦不見般若波

羅蜜.般若波羅蜜所厭伏,善男子、善

女人無有敢輕者,心亦不恐,不怖懼,

亦無所畏.善男子、善女人所作功德,

悉自了見.復次,拘翼,是善男子、善女

人父母皆重.若沙門道人皆哀,若知

識兄弟,外家宗親,皆尊貴敬愛之.或

時,說惡事者,持中正法爲解之.是善

男子、善女人所作功德,悉自見之.

復次,拘翼,善男子、善女人書般若波

羅蜜,持經卷者,天上四天王、天上諸

天人索佛道者,往到彼所,問訊,聽受

般若波羅蜜,作禮遶竟以去.忉利天

上諸天人索佛道者,往到彼所,問訊,

聽受般若波羅蜜,作禮遶竟已去.鹽

天上諸天人索佛道者,往到彼所,問

訊,聽受般若波羅蜜,作禮遶竟已去.

善男子、善女人心當作是知十方無

央數佛國,諸天人、諸龍、阿須倫、諸閱

叉鬼神、諸迦樓羅鬼神、諸甄陁羅鬼

神、諸乾陁羅鬼神、諸摩睺勒鬼神、諸

人、諸非人,都盧賜來到是閒,問訊法

師,聽受般若波羅蜜,作禮繞竟,各自

去.皆賜功德無異.兜術陁天上諸天

人索佛道者,往到彼所,問訊,聽受般

若波羅蜜,作禮繞竟以去.尼摩羅提

羅憐耨天上諸天人索佛道者,往到

彼所,問訊,聽受般若波羅蜜,作禮繞

竟已去.波羅尼蜜和邪拔致天上諸

天人索佛道者,往到彼所,問訊,聽受

般若波羅蜜,作禮遶竟已去.梵天上

諸天人索佛道者,梵迦夷天、梵弗還

天、梵波天、摩呵梵天、盧天、波利陁

天波摩那天、阿會亘修天、首呵天

波栗多修呵天、阿波摩修天、修乾天、

惟呵天、波栗惟呵天、阿波修天、惟于

潘天、阿惟潘天、阿陁波天、須䠠天、須

䠠祇耨天、阿迦貳咤天等,天上諸天

人皆往到彼所,問訊,聽受般若波羅

蜜,作禮遶竟已,各自去.及諸阿迦貳

咤天,尚悉來下在諸天輩中,何況拘

翼,三千大國土諸欲天人、諸色天人,

悉來問訊,聽受般若波羅蜜,作禮遶

已,畢竟各各自去?

是彼善男子、善女人彼所止處,當完

堅無有嬈者,除其宿罪不請,餘不能

動.善男子、善女人其功德悉受得.是

時,諸天人來當知之.」釋提桓因言:「云

何天中天,善男子、善女人當作是了,

知:「諸天人來到是閒,聽受般若波羅

蜜,作禮承事?」佛言:「善男子,善女人當

作是知:「諸天人來,受般若波羅蜜,作

禮承事;何用知諸天人來時?或時善

男子、善女人歡喜踊躍,意喜時,知諸

天人來,以知當捨去,若天,若龍,若閱

叉鬼神,若甄陁羅鬼神來到彼閒.復

次,拘翼,善男子、善女人聞鬼神香,以

爲曾知.善男子、善女人,小鬼神當避

起去,大鬼神來前.復次,拘翼,善男子、

善女人常當淨潔身體,用淨潔身體

故,鬼神皆大歡喜.小天見大天來到,

避去.大尊天威神巍巍,其光重明,稍

稍安徐往,是天人至師經所,入至經所

已,善男子、善女人,則踊躍歡喜.所止

處悉當淨潔住,善男子、善女人病終

不著身,所止處常安隱,未常有惡夢.

夢中不見餘,但見佛,但見塔,但聞般

若波羅蜜,但見諸弟子,但見極過度,

但見佛坐,但見自然法輪,但見且欲

成佛時,但見諸佛成得佛已,但見新

自然法輪,但見若干菩薩,但見六波

羅蜜種種解說,但見當作佛,但見餘

佛國,但見了了佛尊法無有與等者,

但見某方某國土,怛薩阿竭阿羅呵

三耶三佛,若干百弟子,若干千弟子,

若干萬弟子,怛薩阿竭阿羅呵三耶

三佛在其中說法.

拘翼,善男子、善女人夢如是見已,安

隱覺身體淨潔且輕,不欲復思食,身

自軟美飽.拘翼,譬如比丘得禪,從禪

覺軟心,不大思食,自軟美飽.如是拘

翼,善男子、善女人覺已不大思食,自

想身軟美飽.何以故?拘翼,鬼神不敢

近氣故.欲取佛者,其功德悉自見.欲

取佛者,當學般若波羅蜜,當持當誦.

正使不學,不持,不誦,善男子、善女人

但書寫,持經卷,自歸作禮,承事供養

名華、搗香、澤香、雜香、繒綵華蓋、旗幡.

復次,拘翼,或時閻浮利地上,怛薩阿

竭舍利滿其中施與,般若波羅蜜書

已,擧施與,欲取何所?」釋提桓因言:「寧

取般若波羅蜜.何以故?我不敢不敬

舍利.天中天,從中出舍利供養,般若

波羅蜜中出舍利,從中得供養.如我

有時,與諸天,共於天上坐,持異特座,

乃至自我座.敢有天人來至我所,承

事我.我未及至座所,我不坐上時,諸

天人皆爲我坐,作禮遶竟已便去,「是

坐尊,釋提桓因於是閒坐受法.」,忉利

天上諸天人,爲作禮如是.天中天,般

若波羅蜜出怛薩阿竭、阿羅呵、三耶

三佛,舍利薩芸若之智慧,從中出生

身.用是故,天中天,兩分之中,取般若

波羅蜜.除是閻浮利地上,滿其中怛

薩阿竭舍利.正使,天中天,三千大國土,

滿其中舍利爲一分,般若波羅蜜經爲

二分,我從二分中,取般若波羅蜜.何

以故?從中出舍利供養所致.譬如負

債人,天中天,與王相隨出入,王甚敬

重之.無有問者,亦無所畏.何以故?在

王邊有威力故.天中天,從般若波羅

蜜中出舍利,從中出供養,是經,天中

天,如王.般若波羅蜜,譬如是王雄猛

得供養.怛薩阿竭舍利,從薩芸若中

出生得供養.如是,天中天,薩芸若怛

薩阿竭、阿羅呵、三耶三佛,從般若波

羅蜜中出生.當作是知,兩分中,我取

般若波羅蜜.

般若波羅蜜受持者,譬如無價摩尼

珠.天中天,有是寶,無有與等者.若持

有所著,所著處者,鬼神不得其便,不

爲鬼神所中害.若男子、若女人持摩

尼珠,著其身上,鬼神卽走去.若中熱,

持摩尼珠著身上,其熱卽除去.若中

風,持摩尼珠著身上,其風不增卽除

去.若中寒,持摩尼珠著身上,其寒不

復增,卽除去.夜時,持摩尼珠著,冥中

卽時明.熱時持摩尼珠所著處,卽爲

涼.寒時持摩尼珠所著處,卽爲熱.所

至處毒,皆不行.餘他輩,亦爾.中有爲

蛇所齧者,若男子、若女人持摩尼珠

示之,見摩尼珠,毒卽去.如是,天中天,

摩尼珠極尊.若有人病,若目痛,若目

冥,持摩尼珠近眼,眼病卽除愈.如是

天中天,摩尼珠德巍巍自在,持著何

所.著水中,水便隨作摩尼珠色.持繒

裹著水中,水便如摩尼珠色.正使持

若干種繒裹著水中,水便如摩尼珠

色.水濁卽爲淸.摩尼珠德無有比.」

阿難問釋提桓因:「云何拘翼,天上亦

有摩尼珠,閻浮利地上,亦有摩尼珠?」

釋提桓因語阿難言:「天上亦有摩尼

珠,閻浮利地上亦有摩尼珠,不足言

如我所說異.閻浮利地上寶輕耳.不

如彼珠德尊十倍、百倍、千倍、萬倍、億

億萬倍.我所語摩尼珠者,有所著處,若

篋中,若函中,其光明倍徹出.正使擧

珠出去餘處,續明如故.般若波羅蜜薩

芸若之德,至怛薩阿竭阿羅呵三耶

三佛般泥洹去,舍利供養如故.薩芸

若舍利遍分布天下,供養如故.

復次,阿難,十方無央數佛國,現在諸

佛欲見者,善男子、善女人當行般若

波羅蜜,當守般若波羅蜜.」佛語釋提

桓因:「如是,拘翼,過去時,怛薩阿竭阿

羅呵三耶三佛,皆從般若波羅蜜中

出,爲人中之將,自致成作佛,如是出

生.甫當來怛薩阿竭阿羅呵三耶三

佛,悉從般若波羅蜜中出,爲人中之

將,自致成作佛.復如十方無央數佛

國,今現在諸佛,亦從般若波羅蜜中

出,爲人中之將,自致成作佛.」釋提桓

因白佛言:「摩訶波羅蜜,天中天,一切

人民蜎飛蠕動之類心所念.怛薩阿

竭、阿羅呵、三耶三佛,從般若波羅蜜,

悉了知.」佛言:「用是故,菩薩摩訶薩晝

夜行般若波羅蜜.」

釋提桓因言:「但行般若波羅蜜,不行

餘波羅蜜耶?」佛言:「都盧六波羅蜜皆

行.菩薩摩訶薩,般若波羅蜜,於菩薩

摩訶薩最尊.菩薩與布施,般若波羅

蜜出上.持戒、忍辱、精進、一心分布諸

經教人,不及菩薩摩訶薩行般若波

羅蜜也.拘翼,譬如閻浮利地上,種種

好樹,若色種種各異,葉葉各異,華華

各異,實實各異,種種枝掖,其影無有

異,其影,如一影相類.如是,拘翼,五波

羅蜜,從般若波羅蜜出,般若波羅蜜

出薩芸若,種種展轉相得無有異.」

釋提桓因白佛言:「極大尊德,般若波

羅蜜.天中天,不可計德,般若波羅蜜.

天中天,無有極與等者,般若波羅蜜.

天中天,若有書般若波羅蜜者,持經

卷,自歸作禮,承事供養名華、搗香、澤

香、雜香、繒綵華蓋、旗幡.若有書經與

他人者其福何所爲多者佛言我故

問,若拘翼自恣說.云何若有怛薩阿

竭舍利自供養,復分布與他人,令供

養,若復有舍利自供養,亦不分與他

人.其福何所多者?」

釋提桓因言:「天中天,善男子、善女人

自供養舍利,復分布與他人,其福大

多.」佛言:「如是,拘翼,善男子、善女人書

般若波羅蜜,持經卷,自歸作禮,承事

供養名華、搗香、澤香、雜香、繒綵華蓋、

旗幡.復分布與他人,其福大多.

復次,拘翼,法師所至到處,輒說經法,

其德其福,甚大多,大多.

復次,拘翼,閻浮利人,若善男子、善女

人皆令持十戒.云何拘翼,其福寧多

不?」釋提桓因言:「甚多,甚多,天中天,」佛

言:「不如是.善男子、善女人書般若波

羅蜜者,持經卷,與他人使書,若爲讀

之,其福倍益多.復次,拘翼,置四天下

諸小國土,中國土,千國土,二千國土,

三千大國土,如恒邊沙佛國人,善男

子,善女人皆令持十戒,云何拘翼,其

福寧多不?」

釋提桓因言:「甚多,甚多,天中天.」佛言:

「不如是.善男子、善女人書般若波羅

蜜者,持經卷,與他人使書,若爲讀,其

福倍益多.

復次,拘翼,閻浮利人,善男子、善女人

皆令行四禪、四諦、四神足及行般遮

旬,云何拘翼,其福寧多不?」釋提桓因

言:「甚多,甚多,天中天.」佛言:「不如是,善

男子、善女人書般若波羅蜜者,持經

卷,與他人,使書,若爲讀,其福倍益多.

復次,拘翼,置閻浮利四天下小國土,

中國土,千國土,二千國土,三千大國

土,如恒邊沙佛國人,善男子、善女

人皆令行四禪、四諦、四神足及行

般遮旬,皆令成得.云何拘翼,其福

寧轉倍多不?」釋提桓因言:「大甚多,大

甚多,天中天.」

佛言:「不如是.善男子、善女人書般若

波羅蜜者,持經卷,與他人使書,若爲

讀,其福轉倍多.

復次,拘翼,持般若波羅蜜經卷,授與

他人使書,若令學,若自學,其福甚

倍多.

復次,拘翼,若有人自學般若波羅蜜

解中慧,其福甚倍多.」

釋提桓因白佛言:「天中天,云何學般

若波羅蜜學解中慧,其福甚倍多?」釋

提桓因白佛言:「天中天,云何學般若

波羅蜜解中慧?」佛言:「善男子、善女人

不曉學.何以故?有當來善男子、善女

人欲得阿耨多羅三耶三菩阿惟三

佛,喜樂學般若波羅蜜.反得惡知識

教枝掖般若波羅蜜.」釋提桓因問佛

言:「何等爲枝掖般若波羅蜜?」佛言:「甫

當來世比丘得般若波羅蜜欲學,惡

知識反教學,色無常,行色無常,作是

曹學行般若波羅蜜.痛痒思想生死

識學無常,行識無常,作是曹學行般

若波羅蜜,拘翼,是爲枝掖般若波羅

蜜.」佛言:「行般若波羅蜜者,不壞色無

常視,不壞痛痒思想生死識無常視.

何以故?本無故.拘翼,般若波羅蜜當

黠慧學,其福倍益多.

復次,拘翼,置閻浮利地上,三千大國

土,如恒邊沙佛國人,若善男子、善女

人皆令得須陁洹道.云何拘翼,其福

寧多不?」

釋提桓因言:「甚多,甚多,天中天.」佛言:

「不如是.善男子、善女人書般若波羅

蜜者,持經卷,與他人使書,若令學,若

爲讀,其福倍益多.何以故?須陁洹道,

皆從般若波羅蜜中出生故.

復次,拘翼,閻浮利人,若善男子、善女

人皆教令得斯陁含、阿那含、阿羅漢

皆令成就.云何拘翼,其福寧轉倍多

不?」釋提桓因言:「甚多,甚多,天中天.」佛

言:「不如是.善男子、善女人書般若波

羅蜜者,持經卷,與他人使書,若令學,

若爲讀,其福倍益多.何以故?薩芸若

德成法德,一切從般若波羅蜜中學

成佛,便出生須陁洹道、斯陁含道、阿

那含道、阿羅漢道、辟支佛道.

置閻浮利,拘翼,置三千大國土,如恒

邊沙佛國中人,若善男子、善女人皆

令得須陁洹道、斯陁含道、阿那含道、

阿羅漢道、辟支佛道,

云何拘翼,其福寧多不?」釋提桓因言:

「甚多,甚多,天中天.」

佛言:「不如是.善男子、善女人書般若

波羅蜜者,持經卷,與他人使書,若令

學,若爲讀,其福倍益多.何以故?皆從

般若波羅蜜中學,得成薩芸若成法

德.用是故,得佛出生須陁洹道、斯陁

含道、阿那含道、阿羅漢道、辟支佛道.

用是故,其福轉倍多.

復次,拘翼,閻浮利人都盧皆使行佛

道已,信入佛道,學佛道心已生.若善男

子、善女人持般若波羅蜜經卷,與他

人使書,若令學,若爲說,及至阿惟越

致菩薩,書經卷授與之,其人當從是

學,深入般若波羅蜜中,學智惠般若

波羅蜜,轉增多守,無有極智悉成就,

得其福,轉倍多.置閻浮利,拘翼,三千

大國土,及如恒邊沙佛國中人,皆行

阿耨多羅三耶三菩,皆發意行佛道.

若善男子、善女人持般若波羅蜜經

卷,與他人使書,若令學,若爲說,及至

阿惟越致菩薩,書經卷授與,其人當

從是學,深入般若波羅蜜中,學智慧

般若波羅蜜,轉增多守,無有極智悉

成就,得其福,轉倍多.

復次,拘翼,閻浮利人,都盧皆行阿耨

多羅三耶三菩,阿耨多羅三耶三菩

者,皆發意求佛.若善男子、善女人持

般若波羅蜜經卷,與他人使書,爲解

說其中慧,教令學,及至阿惟越致菩

薩摩訶薩,持般若波羅蜜經卷,授與

使入黠慧中,其福轉倍多.置閻浮利

三千大國土,及至恒邊沙佛國中人,

皆行阿耨多羅三耶三菩,阿耨多羅

三耶三菩者,皆發意求佛.若善男子、

善女人持般若波羅蜜經卷,與他人

使書,令學入黠慧中者,若有阿惟越

致菩薩摩訶薩,持般若波羅蜜經卷,

爲書授與,使學入黠慧中,其福轉

倍多.

復次,拘翼,閻浮利人,都盧皆令行阿

惟越致菩薩阿耨多羅三耶三菩.若

有善男子、善女人教入般若波羅蜜

中.云何拘翼,其福寧多不?」釋提桓因

言:「甚多,甚多,天中天.」佛言:「從是輩中,

若有一菩薩出,便作是言:「我欲疾作?

佛.正使欲疾作佛.」,若有人持般若波

羅蜜經卷,書授與者,其福轉倍多.置

閻浮利三千大國土,乃至恒邊沙佛

國中人,都盧皆令行阿惟越致菩薩

阿耨多羅三耶三菩.若有善男子、善

女人教入般若波羅蜜中,云何拘翼,

其福寧多不?」

釋提桓因言:「甚多,甚多,天中天.」佛言:

「若有一菩薩從其中出,便作是言:我

欲疾作佛.正使欲疾作佛,若有人持

般若波羅蜜經卷,書授與者,其福轉

倍多.」

釋提桓因白佛言:「如是,天中天,極安

隱菩薩摩訶薩疾近佛.般若波羅蜜,

若教人,若授與人,其福轉倍多.何以

故,天中天?」佛言:「其得般若波羅蜜,疾

近佛者,近佛座.」須菩提語釋提桓因言:

「善哉,善哉!拘翼,當所爲尊弟子,菩薩

摩訶薩作是受.疾作佛所爲作者,當

如佛弟子從中出.是輩人不索佛道

者,菩薩摩訶薩不當於其中學六波

羅蜜,不學是法,不得作佛.隨法學疾

作阿耨多羅三耶三佛,在所問.」

道行般若經卷第二

己亥歲高麗國大藏都監奉勅彫造

道行般若經卷第三 淡

後漢月支國三藏支婁迦讖譯

摩訶般若波羅蜜漚和拘舍羅勸助品第四

爾時,彌勒菩薩謂須菩提:「若有菩薩

摩訶薩勸助爲福,出人布施、持戒、自

守者上,其福轉尊極上無過,菩薩摩

訶薩勸助福德.」須菩提謂彌勒菩薩:

「復有菩薩摩訶薩,於阿僧祇剎土諸

佛所,而作功德.一一剎土不可計佛,

其般泥洹者,乃從本發意已來,自致

阿耨多羅三耶三菩,成至阿惟三佛

者,乃至無餘泥洹界,而般泥洹者.然

後至于法盡,於是中所作功德,其功

德度無極.及諸聲聞作布施、持戒自

守爲福,於有餘功德,自致無餘.諸有

般泥洹佛,於其中所作功德,至有淨

戒身、三昧身、智慧身、已脫身、脫慧所

現身,佛法極大哀,不可計佛.天中天

所說法,於其法中,復學諸所有功德,

乃於諸般泥洹佛所作功德,都計之

合之,勸助爲尊種種德中,爲極是上.

其勸助者,是爲勸助,勸助已,持作阿

耨多羅三耶三菩.以是爲阿耨多羅

三耶三菩,署是菩薩有德之人,持心

能作是求阿耨多羅三耶三菩,乃至

作是心欲有所得.」彌勒菩薩語須菩

提:「其不作是求,乃能有所得,其作思

想者,以爲無黠生是意,用思想悔還,

用信悔還.但用無黠故,還墮四顚倒,

無常謂有常,苦謂有樂,空謂有實,無

身謂有身.以故思想悔還,心悔還,信

悔還,菩薩不當作是念:心有所求,於所

求無處所,云何求阿耨多羅三耶三

菩?」彌勒菩薩謂須菩提:「不當於新學

菩薩摩訶薩前,說是語,何以故?或亡

所信,亡所樂,亡所喜,亡所行.便從是修,

當爲阿惟越致菩薩摩訶薩說之.若

久在善師邊者,當爲是菩薩摩訶薩

可說,聞者不恐,不怖,不畏.是菩薩摩

訶薩能勸助,爲作薩芸若持心.作是

勸助心,亦盡滅無所有無所見,何等

心當作阿耨多羅三耶三菩者?當以

何心作之?心無兩對,心之自然,乃能

所作.」釋提桓因語須菩提:「新學菩薩

摩訶薩聞是,或恐,或怖.若菩薩摩訶

薩欲作功德者,當云何勸助其福德,

作阿耨多羅三耶三菩?」須菩提語彌

勒菩薩:「當作護是菩薩摩訶薩,於諸

佛所,破壞衆惡,而斷愛欲等行,如一

降伏魔事,棄捐重檐.是卽自從所有

勤苦,悉爲已盡.其知已脫心,卽從計

從,阿僧祇剎土諸佛般泥洹曰者,於

其中所作功德福,於諸聲聞中,復作

功德,都計之合之,勸助爲尊種種德中,

無過勸助,其勸助者能爲勸助,勸助

已,持作阿耨多羅三耶三菩.何所是

菩薩摩訶薩想不悔還,心不悔還,所信

不悔還.正使菩薩摩訶薩持心,作阿

耨多羅三耶三菩.其心無所想者,是

菩薩摩訶薩心得作阿耨多羅三耶

三菩.正使心念自了知,是心則爲是

作,是爲想悔還,心悔還,所信悔還.正

使菩薩摩訶薩持心了知,當作是學

知盡無所有,知盡者當持何心,有所

作當了知心?何所心法,於法有所作?

如法者,爲隨法已,於作眞爲是作,卽

非邪作.是菩薩摩訶薩所作.若有菩

薩摩訶薩於過去、當來、今現在佛所

作功德,若諸聲聞,下至凡人所作功

德,若畜生聞法者,及諸天龍、閱叉、健

陁羅、阿須倫、迦樓羅、甄陁羅、摩睺勒、

諸人、若非人聞法者,發心所作功德,及

初學菩薩道者,都計之合之,積累爲

上,其勸助者,能爲勸助,是以極尊種

種德中,無過勸助.是故勸助,所當勸

助能爲勸助持勸助福用作阿耨多

羅三耶三菩.正使復知是爲盡法,於

法無所生所滅,無處所持無所生法,

得作阿耨多羅三耶三菩.是法不與

法有,反用作阿耨多羅三耶三菩故,

是爲無想不悔還心,亦不悔還,所信

不悔還.作是無所求,衆所不逮,是爲

阿耨多羅三耶三菩所作.

若有菩薩摩訶薩,不諦曉了知作福

德者,所以者何?於身恍忽,於勸助福,

亦復恍忽.菩薩了知恍忽無所有,是

故爲菩薩摩訶薩,般若波羅蜜.若於

諸般泥洹佛所,而作功德.持是功德

欲作所求,其智自然,能爲阿耨多羅

三耶三菩.諸佛天中天所知不著想,

過去已滅,亦無有想,而不作想.其作

想者,爲非德.菩薩摩訶薩當學漚和

拘舍羅.未得般若波羅蜜者,不得入.

已得般若波羅蜜,乃得入.勿爲身作

識,用之有滅.以是故,無有身,有德之

人有想便㝵,反欲苦住.怛薩阿竭阿

羅訶三耶三佛,不樂作是德,持用勸

助.何以故?用不正故.視般泥洹佛,而

反有想.以是故,爲㝵所作功德,爲不

及逮,爲反苦住.其不作想者,是怛薩

阿竭阿羅呵三耶三佛之德.其作想

者,譬若雜毒.何以故?若設羙飯,以毒

著中,色大甚好,而香無不喜者,不知

飯中有毒.愚闇之人食之,歡喜飽滿,

食欲消時,久久大不便身,不知行德

者甚之爲難.不曉將護,不曉誦讀,不

曉中事,不能解知作是行德者,爲如

雜毒之食.」佛語:「善男子、善女人過去、

當來、今現在佛持戒身、三昧身、智慧

身、已脫身脫慧所現身,及於聲聞中

所作功德,佛天中天所說,若復於辟

支佛所,而作功德,都勸助之.勸助已,

持是福德,作阿耨多羅三耶三菩.持所

作爲想.用是故,譬若雜毒,菩薩摩訶

薩當作是學,何所過去、當來、今現在

佛功德?當云何勸助作福,成得阿耨

多羅三耶三菩?是菩薩隨怛薩阿竭

教者.是卽爲作知佛功德所生自然,

及其相法所有.持是福,作勸助.因其

勸助,自致得阿耨多羅三耶三菩.菩

薩摩訶薩作是施者,無有過上,終

不離怛薩阿竭阿羅呵三耶三佛.作

是施者,爲不雜毒,怛薩阿竭阿羅訶

三耶三佛所說皆至誠.

復次,菩薩摩訶薩當作是施,如淨戒,

如三昧,如智慧,如已脫,如脫慧所現

身,無欲界,無色界,無欲無色界,亦無

過去、當來、今現在,亦無所有,所作施

亦復無所有.其作是施,爲已如法,法

亦無所有,作是施者,爲成所施無有

雜毒.其作異施者,爲作反施.是菩薩

摩訶薩所施以如法者,佛天中天所

知是則爲施,得作阿耨多羅三耶三

菩.」佛言:「善哉,善哉!須菩提,所作爲如

佛,是則爲菩薩摩訶薩所施.三千大

千國土人,悉念慈哀護等心,無過菩

薩摩訶薩上頭所施.是卽爲極尊.

復次,須菩提,三千大千國土人,悉作

阿耨多羅三耶三菩,便如恒邊沙佛

剎人,皆供養是菩薩震越衣服、飮食、

牀臥具、病瘦醫藥.如恒邊沙劫,供養

隨其喜樂,作是布施.云何須菩提,其

福寧多不?」須菩提言:「甚多,甚多,天中

天.」佛言:「勸助功德福過其上不可計.」

須菩提白佛言:「代勸助功德福者,如

恒邊沙佛剎,不能悉受.」佛語:「善哉,善

哉!須菩提,若有菩薩持般若波羅蜜

者,所作施爲過其本所布施上,已無

能過,勸助所施上,百倍、千倍、萬倍、億

倍、巨億萬倍.」

爾時,四王天上二萬人,悉以頭面,

著佛足,皆白佛言:「極大施天中天,菩

薩摩訶薩漚和拘舍羅,乃作是施,其

功德甚大尊.何以故?是菩薩摩訶薩

學般若波羅蜜,於中勸助故.」忉利天

上諸天人,持天華、名香、搗香、澤香、雜

香、燒香、天繒華蓋、幢幡、伎樂,持用供

養娛樂佛.供養已,皆白佛言:「極大施

天中天,菩薩摩訶薩漚和拘舍羅,乃

作是施大德之功德.何以故?是菩薩

摩訶薩學般若波羅蜜,於中勸助故.」

炎天上諸天人,持天華、名香、搗香、澤香、

雜香、燒香、天繒華蓋、幢幡、伎樂,持用供

養娛樂佛.供養已、皆白佛言:「極大施天

中天,菩薩摩訶薩漚和拘舍羅,乃作

是施極大德之功德.何以故?是菩薩

摩訶薩學般若波羅蜜,於中勸助故.」

兜術天上諸天人,持天華、名香、搗香、

澤香、燒香、天繒華蓋、幢幡、伎樂,持用

供養娛樂佛.供養已,皆白佛言:「極大

施天中天,菩薩摩訶薩漚和拘舍羅、

乃作是施極大德之功德.何以故?是

菩薩摩訶薩學般若波羅蜜、於中勸

助故.」尼摩羅提天上諸天人,持天華

名香、搗香、澤香、雜香、燒香、天繒華蓋、

幢幡、伎樂,持用供養娛樂佛.供養已,

皆白佛言:「極大施天中天,菩薩摩訶

薩漚和拘舍羅,乃作是施極大尊之

功德.何以故?是菩薩摩訶薩,學般若

波羅蜜,於中勸助故.」波羅蜜尼和耶

拔致天上諸天人,持天華、名香、搗香、

澤香、雜香、燒香、天繒華蓋、幢幡、伎樂,

持用供養娛樂佛.供養已,皆白佛言:

「極大施天中天,菩薩摩訶薩漚和拘

舍羅,乃作是施極大尊之功德.何以

故?是菩薩摩訶薩學般若波羅蜜,於

中勸助故.」梵天、梵迦夷天、梵富樓天、

梵波利產天、摩訶梵天、天、波利陁

天、波摩那天、阿會亘修天、首訶天、

波利首訶天、訶波摩首訶天、首訶迦

天、比伊潘羅天、阿比耶陁天、須陁施

尼天,乃至,阿迦貳咤天等諸天人,悉

以頭面,著佛足,皆言:「甚善天中天,菩

薩摩訶薩學般若波羅蜜,極爲大施

之功德.何以故?是菩薩摩訶薩學般

若波羅蜜,於中勸助故.」佛語首陁衛

諸天人:「置三千大千國土中,菩薩摩

訶薩乃如恒邊沙佛剎人,悉作阿耨

多羅三耶三菩.復有異恒邊沙佛剎

人,都共供養是輩菩薩摩訶薩,震越

衣被、飮食、牀臥具、病瘦醫藥.供養如

恒邊沙劫,隨所喜樂,作是施與.若復

過是者,不及菩薩摩訶薩勸助之所

施,爲過去、當來、今現在佛,淨戒身、三

昧身、智慧身、已脫身脫慧所現身、及

諸聲聞在其中者所作功德,都共計

之合之,不及勸助者,若勸助者,以是

極尊無能過者,作是勸助.勸助已,持

作阿耨多羅三耶三菩.」

須菩提白佛言:「屬天中天所說,都共

計之合之,極尊無過勸助,悉代、勸助.

勸助已,菩薩摩訶薩從是中得何等?」

佛語須菩提:「菩薩道德之人,當知過

去、當來、今現在,法無所取,亦無所捨,

亦無所知,亦無所得.其法者爲無所

生法,亦無有滅法,亦無所從生法,亦

無所從滅.於法中了無有生者,法亦

無所從有而滅.是者法之所法,我代

勸助之.是爲勸助.作是施者,疾得作

阿耨多羅三耶三菩.是故須菩提,菩

薩摩訶薩勸助爲尊.

復次,須菩提,菩薩摩訶薩於過去、當

來、今現在佛所,代作布施者,勸助之,

代持戒、忍辱、精進、一心、智慧,而勸助

之.代已脫者勸助之,代脫慧所現身

勸助之.作是代勸助,其脫者是爲布

施,其脫者是爲持戒,其脫者是爲忍

辱,其脫者是爲精進,其脫者是爲一

心,其脫者是爲智慧,其脫者是爲脫

慧,其脫者是爲脫慧所現身,其脫者

是爲已脫,其脫者代其勸助,其脫者

是爲法.是故當來有如其脫者,今阿

僧祇剎土諸佛天中天現在者,其脫

者是卽諸佛弟子,其脫者以過去諸

佛弟子,其脫者今現在諸佛弟子.於

是法中,無著,無縛,無脫.如是法者,持

作阿耨多羅三耶三菩.所施爲從中

無有能過者,無有能壞者.是者須菩

提,菩薩摩訶薩勸助之爲尊.如恒邊

沙佛剎中菩薩,悉壽如恒邊沙佛劫.

恒邊沙佛剎人,都悉供養諸菩薩摩

訶薩震越衣被、飮食、牀臥具、病瘦醫

藥,乃至恒邊沙劫.須菩提,皆持戒成

忍辱,於精進而不懈,於禪悉得三昧.

百倍、千倍、萬倍、億倍、若干巨億萬倍,

不如勸助之功德福,最尊出其上.」

摩訶般若波羅蜜道行經泥犂品第五

舍利弗白佛言:「般若波羅蜜者多所

成.天中天,因般若波羅蜜無不得字

者,天中天,般若波羅蜜爲極照明,天

中天,般若波羅蜜爲去冥,天中天,般

若波羅蜜爲無所著,天中天,般若波

羅蜜爲極尊.天中天,無目者,般若波

羅蜜爲作眼目.天中天,其迷惑者,般

若波羅蜜悉授道路.天中天,薩芸若

者,卽般若波羅蜜是.天中天,般若波

羅蜜者,是菩薩摩訶薩母.天中天,無

所生無所滅,卽般若波羅蜜是.天中

天,具足三合十二法輪,爲轉是般若

波羅蜜.天中天,般若波羅蜜其困苦

者,悉安隱之.天中天,般若波羅蜜於

生死作護.天中天,般若波羅蜜於一

切法,悉皆自然.菩薩摩訶薩當云何,

於般若波羅蜜中住,天中天?」佛謂舍

利弗:「世多羅者因般若波羅蜜住,其

敬佛者,當自歸般若波羅蜜.」釋提桓

因心念:「尊者舍利弗,何因發是問?」,卽

時,釋提桓因謂舍利弗:「何因尊者乃

作是問?」舍利弗謂釋提桓因:「拘翼,般

若波羅蜜者,是菩薩護.因其勸助功

德福,持作薩芸若,過菩薩之所作爲.

若布施、持戒、忍辱、精進、禪上,譬若如

人從生而盲,若百人,若千人,若萬人,

若千萬人,無有前導.欲有所至,若欲

入城者,不知當如行.如是,拘翼,五波

羅蜜者,亦如盲,無所見.離般若波羅

蜜者,如是欲入薩芸若中,不知當如

行.般若波羅蜜者,卽五波羅蜜之護,

悉與眼目.般若波羅蜜是護,令五波

羅蜜各得名字.」

舍利弗白佛言:「當云何守,入般若波

羅蜜中?」佛語舍利弗:「色者不見所入,

痛痒思想生死識亦不見所入,視五

陰亦不見所入.是爲守般若波羅蜜.」

「如是者,天中天,以爲守般若波羅蜜,

作是守者,爲還何法?」佛語舍利弗:「無

所守,是爲還法,守爲般若波羅蜜.」釋

提桓因白佛言:「般若波羅蜜不還薩

芸若者,亦不能得逮.若所問般若波

羅蜜不逮,薩芸若亦不能得還,亦不

還守,於生死亦無所還.當云何還,天

中天?」佛言:「無所還故,能爲還.」釋提桓

因言:「少有及者,天中天,如般若波羅

蜜,於諸法無所生,無所滅.當所可住

無所住」須菩提白佛言:「菩薩或時作

是念:便離.般若波羅蜜.」佛語須菩提:

「菩薩儻有所因,於所因便念般若波

羅蜜,知般若波羅蜜,空無所有,無近

無遠.是故爲菩薩摩訶薩般若波羅

蜜.」須菩提,白佛言:「信般若波羅蜜,爲

信何法?」佛語須菩提:「信般若波羅蜜

者,爲不信色,亦不信痛痒思想生死

識有,不信須陁洹道,不信斯陁含、阿

那含、阿羅漢、辟支佛佛道.」須菩提白

佛言:「摩訶波羅蜜者,天中天,卽般若

波羅蜜是.」佛語須菩提:「云何知摩訶

波羅蜜,因般若波羅蜜是?」須菩提言:

「於色無大無小,不以色爲證,亦不爲

色作證.痛痒思想生死識亦無大亦

無小,於識不以爲證,亦不爲識作證.

便於怛薩阿竭阿羅呵三耶三佛,致

十種力,卽不復爲弱.薩芸若者,無廣

無狹.何以故?無廣無狹薩芸若知於

般若波羅蜜無所行.所以者何?般若

波羅蜜無所有.若人於中,有所求,謂

有所有,是卽爲大非.何以故?人無所

生.般若波羅蜜,與人俱皆自然.人恍

忽故,般若波羅蜜俱不可計.人亦不

壞.般若波羅蜜亦如是,人如般若波

羅蜜者,便得成至阿惟三佛.人亦有

力故,怛薩阿竭現而有力.」舍利弗白

佛言:「般若波羅蜜甚深甚深.天中天,

若有菩薩摩訶薩,信深般若波羅蜜

者,不說中短,亦不狐疑.其人何所來

而生是閒?爲行菩薩道已來,幾聞解

般若波羅蜜事,隨教入中者?」佛語舍

利弗:「從他方佛剎來生是閒.是菩薩

摩訶薩,於他方供養佛已,從受問,聞

深般若波羅蜜故,以是復聞般若波

羅蜜.自念言:我如見佛無異.」須菩提

白佛言:「般若波羅蜜可得見聞不?」佛

言:「不可得見聞.」須菩提問佛:「是菩薩

隨深般若波羅蜜者,行已來爲幾聞?」

佛語須菩提:「是非一輩學,各各有行.

若有已供養若干百佛,若干千佛,悉

見已,於其所皆行淸淨戒已,若有於

衆中,聞般若波羅蜜棄捨去,爲不敬

菩薩摩訶薩法.佛說深般若波羅蜜,

其人亦棄捨去,不欲聞之.何以故?是

人前世時,聞說深般若波羅蜜,用棄

捨去故.亦不以身心.是皆無知罪之

所致.用是罪故,若聞深般若波羅蜜,

復止他人不令說之.止般若波羅蜜

者,爲止薩芸.若其止薩芸若者,爲止

過去、當來、今現在佛.用是斷法罪故,

死入大泥犂中,若干百千歲,若干億

千萬歲,當更若干泥犂中,具受諸毒

痛不可言.其中壽盡,轉生他方摩訶

泥犂中,其壽復盡,展轉復到他方摩

訶泥犂中生.」舍利弗白佛言:「其罪爲

隨五逆惡?」佛謂舍利弗:「其罪雖有所

喩不可引譬.若諷誦說深般若波羅

蜜時,其心疑於法者,亦不肯學.念是

言,非怛薩阿竭所說.止他人言:莫得

學是.爲以自壞,復壞他人,自飮毒已

復飮他人毒.是輩人爲以自亡失,復

亡失他人,自不曉知深般若波羅蜜,

轉復壞他人.是曹人者不當見之.舍

利弗,不當與共坐,起言語飮食.何以

故?是曹之人誹謗法者,自在冥中,復

持他人著冥中.其人自飮毒殺身無

異.斷法之人所語有信,用其言者,其

人所受罪俱等無有異.所以者何?用

誹謗佛語故.誹謗般若波羅蜜者,爲

悉誹謗諸法已.」舍利弗白佛言:「願聞

誹謗法者,受形何等像類訖,不知其

身大如?」佛語舍利弗:「是誹謗法人儻

聞說是事,其人沸血便從面孔出,或

恐便死,因是被大痛.其人聞之,心便

愁毒,如自消盡.譬如斷華著日中,卽

爲萎枯.」舍利弗白佛言:「願爲人故當

說之.令知其身受形云何?當爲後世

人作大明其有聞者畏懼當自念我不

可誹謗斷法如彼人.」佛語舍利弗:「是

爲示人之大明.已所因罪,受其身甚

大醜惡,極勤苦臭處,誠不可說.其苦

痛甚大如久劇.是善男子、善女人聞

是語自足已,不敢復誹謗.」須菩提白

佛言:「善男子、善女人常當護身口意.

人但坐,口所言乃致是罪.」佛語須菩

提:「是愚癡之人,於我法中作沙門,反

誹謗般若波羅蜜,言非道,止般若波

羅蜜者,爲止佛菩薩已,止佛菩薩者.

爲斷過去、當來、今現在佛薩芸若已,

斷薩芸若者.爲斷法已,斷法者.爲斷

比丘僧已,斷比丘僧者.爲受不可計

阿僧祇之罪.」

須菩提問佛:「若有斷深般若波羅蜜

者,天中天,爲有幾事?」佛語須菩提:「以

爲魔所中,是男子、女人不信不樂.用

是二事故,能斷深般若波羅蜜.復次,

須菩提,斷般若波羅蜜者,復有四事.

何謂爲四?隨惡師所言,一不隨順學,

二不承至法,三主行誹謗,四索人短,

自貢高.是爲四事.」

須菩提白佛言:「少有信般若波羅蜜

者,天中天,不曉了是法故.」佛語須菩

提:「如是,如是,少有信般若波羅蜜者,不

曉了是法故.」須菩提言:「云何深般若

波羅蜜少有信者?」

佛語須菩提:「色無著,無縛,無脫.何以

故?色之自然故爲色,痛痒思想生

死識無著,無縛,無脫.何以故?識之自

然故爲識.過去色無著,無縛,無脫.何

以故?過去色之自然色故,當來色無

著,無縛,無脫.何以故?當來色之自然

色故,今現在色無著,無縛,無脫.何以

故?色之自然色故,過去痛痒思想生

死識無著,無縛,無脫.何以故?過去識

之自然故,當來識無著,無縛,無脫.何

以故?當來識之自然故,今現在識無著,

無縛,無脫.何以故?識之自然故,用是

故,須菩提,般若波羅蜜甚深,少有信者.」

摩訶般若波羅蜜道行經淸淨品第六

須菩提白佛言:「般若波羅蜜少有曉

者,將未狎習故.」佛語須菩提:「如是,如

是,般若波羅蜜少有曉者,用未狎習

之所致.何以故?須菩提,色淸淨,道亦

淸淨.故言色淸淨,道亦淸淨.痛痒思

想生死識亦淸淨,故言道淸淨.是故

識亦淸淨,道俱淸淨.復次,須菩提,色

淸淨,薩芸若亦淸淨.故言薩芸若淸

淨,色亦淸淨.是故色淸淨,薩芸若亦

淸淨等無異.今不斷前,前不斷後故,

無壞.以是故,前爲不斷.故言痛痒思

想生死識淸淨,薩芸若亦淸淨.是故

薩芸若淸淨,識亦淸淨;薩芸若淸淨,

識亦淸淨等無異.今不斷前,前不斷

後,故無壞.以是故,前爲不斷.」

舍利弗白佛言:「淸淨者,天中天,爲甚

深.」佛言:「甚淸淨.」舍利弗言:「淸淨爲極

明,天中天.」佛言:「甚淸淨.」舍利弗言:「淸

淨無有垢,天中天.」佛言:「甚淸淨.」舍利

弗言:「淸淨無有瑕穢,天中天.」佛言:「甚

淸淨.」舍利弗言:「淸淨無所有,天中天.」

佛言:「甚淸淨.」舍利弗言:「於欲而無欲

淸淨,天中天.」佛言:「甚淸淨.」舍利弗言:

「於色而無色淸淨,天中天.」佛言:「甚淸

淨.」舍利弗言:「無所生爲無色,甚淸淨,

天中天.」佛言:「甚淸淨.」舍利弗言:「於有

智而無智,甚淸淨,天中天.」佛言:「甚淸

淨.」舍利弗言:「於智如無智者甚淸淨,

天中天.」佛言:「甚淸淨.」舍利弗言:「於色

如有智無有智者甚淸淨,天中天.」佛

言:「甚淸淨.」舍利弗言:「於痛痒思想生

死識,如有智無有智者甚淸淨,天中

天.」佛言:「甚淸淨.」舍利弗言:「般若波羅

蜜甚淸淨.薩芸若者,不增不減,天中

天.」佛言:「甚淸淨.」舍利弗言:「般若波羅

蜜甚淸淨,於諸法無所取,天中天.」佛

言:「甚淸淨.」

須菩提白佛言:「我者淸淨,色亦淸淨,

天中天.」佛言:「本淸淨.」須菩提言:「故曰

我淸淨,痛痒思想生死識亦淸淨,天

中天.」佛言:「本淸淨.」須菩提言:「我者淸

淨,道亦淸淨,天中天.」佛言:「本淸淨.」須

菩提言:「我者淸淨,薩芸若亦淸淨,天

中天.」佛言:「本淸淨.」須菩提言:「我者淸

淨無端緖,天中天.」佛言:「本淸淨.」須菩

提言:「我者淸淨無有邊,色亦無有邊,

天中天.」佛言:「本淸淨.」須菩提言:「我者

淸淨無有邊,痛痒思想生死識亦無

有邊,天中天.」佛言:「本淸淨.」須菩提言:

「般若波羅蜜者,亦不在彼,亦不在是,

亦不在中閒,天中天.」佛言:「本淸淨.」須

菩提白佛言:「菩薩摩訶薩知是者,爲

行般若波羅蜜.有想者,便離般若波

羅蜜遠已.」佛言:「善哉,善哉!須菩提,有

字者,便有想,以故著.」須菩提白佛言:

「難及般若波羅蜜,天中天,安隱決於

著.」舍利弗問須菩提:「何所爲著?」須菩

提言:「知色空者,是曰爲著.知痛痒思

想生死識空者,是曰爲著.於過去法,

知過去法,是曰爲著.於當來法,知當

來法,是曰爲著.於現在法,知現在法,是

曰爲著.如法者爲大功德,發意菩薩,

是卽爲著.」

釋提桓因問須菩提:「何謂爲著?」須菩

提言:「心知拘翼,持是知心施與,作阿

耨多羅三耶三菩.心者本淸淨,能可

有所作.善男子、善女人以離諸著,爲

棄本際.」佛言:「善哉,善哉,須菩提!令菩

薩摩訶薩,知本際爲覺著事.復次,須

菩提,有著甚深微妙.我今說之,諦聽

諦聽.上中下言悉善.」須菩提白佛:「願樂

欲聞.」佛言:「若善男子、善女人於怛薩

阿竭阿羅呵三耶三佛,念欲作想,隨

所想者,是故爲著.過去、當來、今現在佛

天中天,於無餘法,代勸助之.是爲勸助

阿耨多羅三耶三菩,於法者而無法.

故曰無過去、當來、今現在.以是不可

有所作,亦不可有想,亦不可作因緣,

有不可見聞,如心可知.」須菩提白佛

言:「其本甚深淸淨,天中天.」佛言:「本淸

淨.」須菩提言:「今自歸般若波羅蜜.」佛

言:「法無作者,故得阿惟三佛.」須菩提

言:「諸法實無作阿惟三佛者.」佛語須

菩提:「無有兩法,用之本淨故曰爲一.

其淨者,於一切無有作者,乃至無淨.

於一切亦無作者.」佛語須菩提:「是以

離諸著,爲棄本際.」

須菩提白佛言:「般若波羅蜜者難了,

天中天.」佛言:「如是,無有得阿惟三佛

者.」須菩提言:「般若波羅蜜不可計,天

中天.」佛言:「如是,須菩提,非心之所知.」

須菩提言:「爲無作者,天中天.」佛言:「無

有作者,故無所著.」須菩提問佛:「菩薩

當云何行般若波羅蜜?」佛言:「不想色

行,爲行般若波羅蜜;不想痛痒思想

生死識行,爲行般若波羅蜜.不滿色

行,爲行般若波羅蜜;不滿痛痒思想

生死識行爲行般若波羅蜜色不滿

爲非色行,爲行般若波羅蜜;痛痒思

想生死識不滿爲非識行,爲行般若

波羅蜜.」須菩提白佛言:「難及天中天,

於著無所著,是著實爲不著.」佛言:「不

著色行者,爲行般若波羅蜜;不著痛

痒思想生死識行者,爲行般若波羅

蜜.是爲菩薩摩訶薩行,於色爲不著;

於痛痒思想生死識爲不著,於須陁

洹、斯陁含、阿那含、阿羅漢、辟支佛、佛

道亦不著.所以者何?以過諸著故,復

出薩芸若中.是爲般若波羅蜜.」須菩

提白佛言:「所說法甚深難逮,天中天,

若所說者不減,不說者亦不減.若所

說者不增,不說者亦不增.」佛言:「如是,

如是,須菩提,譬如怛薩阿竭盡壽稱

譽空,空不增;若不稱譽空,空亦不減.

譬如稱譽幻人者,亦不增;若不稱譽

者,亦不減,聞善不喜,聞惡不怒.如是,

須菩提,於法各各諷誦學之法,亦不

增不減.」須菩提白佛言:「菩薩摩訶薩

甚謙苦行般若波羅蜜.若有守般若

波羅蜜者,其不懈,不恐,不怖,不動,不

還.何以故?守般若波羅蜜者,爲守空

故.一切皆當爲菩薩摩訶薩作禮,用

被僧那大鎧故.與空共戰,爲一切人

故.著僧那鎧,與空共鬪,是菩薩摩訶

薩被極大鎧.用一切人故而擧空,是

菩薩摩訶薩爲大勇猛.天中天,用空

法故,自致阿耨多羅三耶三菩,得成

阿惟三佛.有異比丘心念之,當自歸

般若波羅蜜爲無所生法亦爲無所

滅法.」釋提桓因語須菩提:「菩薩隨般

若波羅蜜教者,爲隨何教?」須菩提言:

「爲隨空教.」釋提桓因言:「何所爲隨空

教者?」須菩提言:「其欲寂靜者,是菩薩

摩訶薩爲知般若波羅蜜.」釋提桓因

言:「其學般若波羅蜜者,當護幾何閒?」

須菩提謂釋提桓因:「云何拘翼,能見

法當所護者不?而言欲護之.」釋提桓

因言:「不.」須菩提言:「隨般若波羅蜜教

住者是爲以得護若人若非人終不

能得其便.」須菩提言:「若菩薩摩訶薩

護空者,爲隨般若波羅蜜行已.云何

拘翼,能可護響不?」釋提桓因言:「不能.」

須菩提言:「拘翼,菩薩摩訶薩行般若

波羅蜜者,其法亦如響.以知是者,亦

復無想.以無想念,爲行般若波羅蜜.」

用佛威神,三千大千國土,諸四天王,

諸釋梵,及諸尊天,一切皆來到佛所,

前爲佛作禮,遶竟三帀,各住一面.諸

四天王,諸釋梵,及諸尊天,悉承佛威

神,念諸千佛.皆字釋迦文,其比丘者,

皆字須菩提.問般若波羅蜜者,皆如

釋提桓因.

道行般若經卷第三

己亥歲高麗國大藏都監奉

勅彫造

道行般若經卷第四 淡

後漢月支國三藏支婁迦讖譯

摩訶般若波羅蜜嘆品第七

佛言:「彌勒菩薩摩訶薩,作阿耨多羅

三耶三菩阿惟三佛時,亦當於是處,

說般若波羅蜜.」須菩提白佛言:「云何

彌勒菩薩摩訶薩於是處說般若波

羅蜜?」佛語須菩提:「彌勒菩薩摩訶薩,

於是成阿惟三佛時,不受色說般若

波羅蜜,不空色說般若波羅蜜;不受

痛痒思想生死識說般若波羅蜜,亦

不空識說般若波羅蜜;亦不脫色說

般若波羅蜜,亦不縛色說般若波羅

蜜;亦不脫痛痒思想生死識說般若

波羅蜜,亦不縛識說般若波羅蜜.」須

菩提白佛言:「般若波羅蜜甚淸淨,天

中天.」佛言:「色亦淸淨.」須菩提言:「故般

若波羅蜜淸淨.」佛言:「痛痒思想生死

識,亦淸淨.」須菩提言:「故般若波羅蜜

淸淨.」佛言:「如是,空之淸淨.」須菩提言:

「故般若波羅蜜淸淨.」佛言:「色淸淨無

瑕穢,般若波羅蜜亦如是.痛痒思想

生死識淸淨無瑕穢,般若波羅蜜亦

如是.「佛言:「如空無瑕穢,故般若波羅

蜜亦淸淨.」須菩提白佛言:「其受學誦

般若波羅蜜者,終不橫死.若干百天,

若干千天,常隨侍之.若善男子、善女

人爲法師者月八日十四日十五日

說法時,得功德不可復計.「佛言:「如是,

如是,須菩提,得其功德不可復計.若

守般若波羅蜜者,其功德出是上去.

何以故?須菩提,般若波羅蜜者,卽是

珍寶故,於法無有作者,亦無有得法

者,亦無有持者,何以故?法甚深故.亦

不可見,亦不可得,亦無有得者,須菩

提,亦不見般若波羅蜜.何以故?須菩

提,亦不可名,亦無有見,得般若波羅

蜜者,所索不可得,亦不見般若波羅

蜜.甚深如是亦無有生處.般若波羅

蜜無所行,亦無所不行.般若波羅蜜

亦無有持法者,亦無有守法者,如空

無所取,無所持.無所見,亦不無觀,亦

不無見,三千大千剎土諸天子,飛在

上俱皆觀.便擧聲共嘆曰:於閻浮利

地上,再見法輪轉,佛謂須菩提,無兩

法輪爲轉,亦不想有一法輪轉.不轉

是者,卽般若波羅蜜.」須菩提言:「如是,

天中天,極安隱摩訶波羅蜜是.於菩

薩摩訶薩無所罣㝵法,阿耨多羅三

耶三菩阿惟三佛,是無有法成阿惟

三佛者,何所法輪,惟三佛見法爲轉?

無所還法爲轉,亦無法有恐者,無有

法而憂者.何以故?若有兩法爲不可

得,何所法憂,亦無法轉者?故諸法如

空無所轉,亦無法有還者.乃至諸法

亦爲無所有.」佛語須菩提:「空者無所

轉,亦無轉還.亦無想,亦無願,亦無生

死,亦無所從,生,亦不有轉,亦不轉還,

作是說者,是爲說法,無所說者,亦無

所得,亦無有證,作是說法,亦不般泥

洹,作是說法,亦無有盡.」

須菩提白佛言:「無極波羅蜜,如空無

有極天中天<一>等波羅蜜者於諸法

悉平等天中天<二>恍忽波羅蜜者爲

本空天中天<三>無上波羅蜜於諸法

無所著天中天<四>無人波羅蜜無有

身天中天<五>無所去波羅蜜無所至

天中天<六>無所有波羅蜜無所持天

中天<七>無有盡波羅蜜無有極天中

天<八>無所從生波羅蜜無所滅天中

天<九>無作波羅蜜無有造者天中天<十>

不知波羅蜜無所得天中天<十一>無所

至波羅蜜無所到天中天<十二>無垢波

羅蜜用淨故天中天<十三>無著波羅蜜

無所得天中天<十四>夢波羅蜜無有我

天中天<十五>淸淨波羅蜜無瑕穢天中

天<十六>不可見波羅蜜無有處天中天

<十七>定波羅蜜不動搖天中天<十八>無念

波羅蜜悉平等天中天<十九>不動搖波

羅蜜法不移天中天<二十>無欲波羅蜜

本無故天中天<二十一>無所生波羅蜜無

所向天中天<二十二>寂波羅蜜無有想天

中天<二十三>無恚波羅蜜無有恨天中

天<二十四>無人波羅蜜本無故天中天<二十五>不

觀波羅蜜法無所從起天中天<二十六>不至

邊波羅蜜無所止天中天<二十七>不腐波

羅蜜無有敗天中天<二十八>無不入波羅

蜜諸羅漢辟支佛所不及天中天<二十九>

不亂波羅蜜無有誤天中天<三十>不可

量波羅蜜無有小法天中天<三十>一無形

波羅蜜於諸法無所罣㝵天中天<三十二>

不可得波羅蜜無所生天中天<三十三>無

常波羅蜜不有壞天中天<三十四>無苦波

羅蜜諸法不相侵天中天<三十五>無我波

羅蜜於諸法無所求天中天<三十六>空波

羅蜜於諸法不可得天中天<三十七>無有

想波羅蜜於諸法無所出天中天<三十八>

力波羅蜜於諸法爲有勝天中天<三十九>

不可計佛法波羅蜜,於諸法出計去,

天中天<四十>自然波羅蜜般若波羅蜜

是天中天<四十一>於諸法亦無自然故

摩訶般若波羅蜜道行經持品第八

釋提桓因作是念:「其聞般若波羅蜜

者,皆過去佛時人,何況學持諷誦?學

持諷誦已,如教住者,是人前世供養

若干佛已,今復聞深般若波羅蜜,學

持諷誦如教住?其人從過去佛時問

事已,是善男子、善女人爲更見過去

三耶三佛,從聞深般若波羅蜜,以不

疑,不恐,不難,不畏?」.舍利弗白佛言:「菩

薩摩訶薩,信受深般若波羅蜜者,當

視之如阿惟越致.何以故?天中天,般

若波羅蜜甚深,本用精進信般若波

羅蜜故.設有輕般若波羅蜜,其人前

世時,亦輕般若波羅蜜已.所以者何?

用不信樂深般若波羅蜜,爲不問佛

及弟子之所致.以是故當知之.」

釋提桓因語尊者舍利弗:「般若波羅

蜜者,爲甚深難及,其有說深般若波

羅蜜,若不信者,其人爲未行菩薩道,

反持作難,自歸般若波羅蜜者,爲自

歸薩芸若慧已.」舍利弗語釋提桓因:

「如是,如是,拘翼,歸薩芸若慧者,以爲

自歸般若波羅蜜.何以故?從是中出

怛薩阿竭阿羅呵三耶三佛薩芸若.

薩芸若慧者,是般若波羅蜜之所照

明,於般若波羅蜜中住者,無不解慧.」

釋提桓因白佛言:「菩薩摩訶薩薩芸

若云何行般若波羅蜜?云何於般若

波羅蜜中住?云何解般若波羅蜜中

慧?」佛言:「善哉,善哉!拘翼,乃作是問.今

發汝者,皆佛威神之所致.若菩薩摩

訶薩行般若波羅蜜者,不住色中,如

色不住者,卽爲行於痛痒思想生死

識中不住.如是,識不住者,卽爲行於

色中不究竟.如色不究竟者,爾故不

於色中住.痛痒思想生死識不究竟.

如識不究竟者,爾故不於識中住.」舍

利弗白佛言:「般若波羅蜜者甚深,

天中天,般若波羅蜜者,難得見邊幅,

天中天.」佛語舍利弗:「色亦甚深不住,

如色甚深不住.如是色甚深不住者,

是卽爲解痛痒思想生死識甚深不

住.如識甚深不住,如是識甚深不住

者是卽爲解色亦甚深不隨如是

色甚深不隨,如是色甚深不住,如

色甚深不住,是爲色甚深不隨.痛

痒思想生死識甚深不隨.如是識甚

深不隨.如是識甚深不住,是識甚深

不住是爲識甚深不隨舍利弗白佛

言:「般若波羅蜜甚深,天中天,當於阿

惟越致菩薩前說之.聞是慧法不疑,

亦不癡之.」釋提桓因問舍利弗:「菩薩

摩訶薩未受決者,於前說之.將有何

等異?」舍利弗言:「是菩薩求佛已來大

久遠,爲已受決.若未受決,聞之便於

中受決,亦復不久.若見一佛,若見兩

佛,便受決,作阿耨多羅三耶三菩.菩

薩摩訶薩未受決者,聞是恐畏,卽捨

還去.」佛語舍利弗:「如是,如是,菩薩摩

訶薩求佛道以來大久遠.若受決未

受決者,皆聞深般若波羅蜜.」舍利弗白

佛言:「我亦樂喜聞是語,天中天,樂人

令得安隱.」佛語舍利弗:「若樂者,於我

前說之.」舍利弗言:「譬若是菩薩摩訶

薩,天中天,自見於夢中坐佛座.知今

近阿耨多羅三耶三菩,成至阿惟三

佛.如是天中天,菩薩摩訶薩得聞深

般若波羅蜜者,是菩薩摩訶薩學已

來大久遠.今受決不復久,其功德欲

成滿.菩薩摩訶薩當作是知,其得深

般若波羅蜜者,其功德欲成滿.」佛言:

「善哉,善哉!舍利弗,乃樂作是說,皆佛

威神之所致.」舍利弗白佛言:「譬如男

子行萬里,天中天,若數萬里者,到大

空澤中,是人遙相見牧牛者,若牧羊

者,若見界,若見廬舍,若見叢樹,作是

想念,如見郡,如見縣,如見聚落.若欲

見聞作是想,稍稍前行,且欲近之,不

復畏盜賊.菩薩摩訶薩得深般若波

羅蜜者,亦如是.天中天,今受決不復

久,亦不畏.當墮阿羅漢、辟支佛道地

何以故?上頭有想,以聞見得深般若

波羅蜜.譬若男子欲見大海,天中天,

便行之大海.若見樹,有樹想,若見山,

有山想,當知大海尚遠.稍稍前行不

見樹,亦無樹想,不見山,亦無山想,心

亦念知,大海且至,亦不久.於中道無

復有樹,亦無樹想,無復山,亦無山想,

是男子尚未見大海,是應且欲爲至.

是菩薩摩訶薩當作是知,天中天,若

聞得深般若波羅蜜,雖不見佛,從受

決者,是爲今作佛不久.若聞得深般

若波羅蜜者,譬如若春時樹,天中天,

其葉稍稍欲生,如是不久當有華實.

何以故?是樹本之瑞,應想知不久當有

葉若華實.閻浮利人者皆大歡喜,曾

見是樹,想知不久葉華實當成熟.如

是天中天,菩薩摩訶薩得見深般若

波羅蜜者,其功德欲成滿.今於般若

波羅蜜中,自致成就.是菩薩摩訶薩

當知之,過去世時學般若波羅蜜,其

功德欲成滿之所致,以是故復得聞

深般若波羅蜜,天上諸天無不代喜

者.想見過去菩薩摩訶薩受決時,知

是菩薩摩訶薩.今復受決不久作阿

耨多羅三耶三菩.譬如女人有娠,天

中天,稍稍腹大身重,不如本故,所作

不便,飮食欲少,行步不能,稍稍有痛,

語言軟遲,臥起不安,其痛欲轉.當知

是婦人今產不久.菩薩摩訶薩亦如

是,天中天,其功德欲成滿,若得聞見

深般若波羅蜜,其念行者,當知是菩

薩摩訶薩今受決不久.得作阿耨多

羅三耶三菩.」佛言:「善哉,善哉!舍利弗,

若所說者,悉佛威神之所致.」須菩提

白佛言難及也天中天怛薩阿竭阿

羅呵三耶三佛,悉豫了了署菩薩摩

訶薩.」佛語須菩提:「菩薩摩訶薩晝夜

念,世閒悉使得安隱,傷念天上天,

下以是故自致阿耨多羅三耶三菩,

成作佛時,悉爲說法.」

須菩提白佛言:「如是菩薩摩訶薩,天

中天,行般若波羅蜜者,當云何行得

成就?」佛語須菩提:「菩薩摩訶薩行般

若波羅蜜者,不觀色過,爲行般若波

羅蜜,不觀痛痒思想生死識過,爲行

般若波羅蜜.不觀色無過,爲行般若

波羅蜜,不觀痛痒思想生死識無過

爲行般若波羅蜜.不見是法,爲行般

若波羅蜜,亦不見非法,爲行般若波

羅蜜.須菩提白佛言:「天中天所說不

可計.」佛語須菩提:「色亦不可計,痛痒

思想生死識亦不可計.不知色者,是

爲行般若波羅蜜,不知痛痒思想生

死識者,是爲行般若波羅蜜.」須菩提

白佛言:「誰當信是者,天中天,是爲菩

薩摩訶薩行?」佛謂須菩提:「何所爲行?

正使菩薩摩訶薩行者,爲得字耳.是

菩薩摩訶薩行般若波羅蜜者,於力

無所近.於四事無所畏,亦無所近.於

佛法,亦無所近.於薩芸若,亦無所近.

何以故?力者不可計,四事無所畏亦

不可計.佛法亦不可計,薩芸若亦不

可計,色亦不可計,痛痒思想生死識

亦不可計,諸法亦不可計,心亦不可

計.正使菩薩摩訶薩作是行者.爲無

所行.是爲行般若波羅蜜,正使作是

行者,爲得字耳.」

須菩提白佛言:「般若波羅蜜者甚深,

珍寶中王.天中天,般若波羅蜜者大

將中王.天中天,般若波羅蜜與空共

鬪無能勝者.天中天,從是中不得斷.」

佛言:「如是,如是,須菩提,欲疾書是經

者,至一歲乃至竟.何以故?是善男子

於珍寶中,多有起因緣,至使中斷.」須

菩提言:「於般若波羅蜜中,弊魔常使

欲斷.」佛語須菩提:「正使弊魔欲斷是

經者,會不能得勝菩薩摩訶薩.」舍利

弗問佛言:「持誰威神恩,弊魔不能中

道斷之?」佛告舍利弗:「皆佛威神及十

方阿僧祇剎土,現在諸佛復假威神

之恩.諸佛悉共念之,悉共授之,悉共

護之.菩薩摩訶薩已爲得護佛所授

者,舍利弗,弊魔不能得中道斷之.何

以故?十方阿僧祇剎土,現在諸佛皆

共護般若波羅蜜,若有念說誦者,若

有學受書者,皆是諸佛威神之所致.」

舍利弗白佛言:「菩薩摩訶薩若有念

誦者,若持學書者,以爲諸佛威神之

所擁護」佛語舍利弗:「皆是諸佛威神

恩.是菩薩摩訶薩學般若波羅蜜者,

當知之爲護佛所護.」舍利弗言:「若有

學持誦般若波羅蜜者,佛以眼悉視

之」佛語舍利弗:「怛薩阿竭,以佛眼視

學持誦般若波羅蜜者.最後若書持

經卷者,當知是輩悉爲怛薩阿竭眼

所見已.」佛語舍利弗:「菩薩至德之人,

學受持是經者,是菩薩摩訶薩今近

佛坐.爲阿耨多羅三耶三菩,最後若

有書持是經者,是輩人極尊,得大功

德.如是,舍利弗,怛薩阿竭去後,是般

若波羅蜜當在南天竺.其有學已,從

南天竺,當轉至西天竺.其有學已,當

從西天竺轉至到北天竺.其有學者

當學之.」佛語舍利弗:「卻後經法且欲

斷絕時,我悉知持般若波羅蜜者,若

最後有書者,佛悉豫見其人,稱譽說之.」

舍利弗問佛:「最後世時,是般若波羅

蜜當到北天竺耶?」佛言:「當到北天竺.

其在彼者當聞般若波羅蜜.復行問

之,當知是菩薩摩訶薩,作衍已來大

久遠,以故復受般若波羅蜜.」舍利弗

言:「北天竺當有幾所菩薩摩訶薩學

般若波羅蜜者?」佛語舍利弗:「北天竺

亦甚多菩薩摩訶薩,少有學般若波

羅蜜者.若有說者聞之,不恐,不難,不

畏.是人前世時,聞怛薩阿竭阿羅呵

三耶三佛.以是菩薩至德之人,持淨

戒完具,欲爲一切人,作本多所度脫.

是輩人索佛道者,我知是善男子、善

女人今近薩芸若.作是學者,在所生

處,常學是法,便行阿耨多羅三耶三

菩.是善男子、善女人爲極尊貴.魔終

無那何?不能動還,令捨阿耨多羅三

耶三菩.是善男子、善女人聞是波羅

蜜者,以得極尊,勸樂摩訶衍功德,還

近阿耨多羅三耶三菩.是善男子、善

女人雖不見我,後世得深般若波羅

蜜者,爲已面見佛,說是語無異.是爲

菩薩行,當所施行.其有若干百人,若

干千人索阿耨多羅三耶三菩者,當

共教之,當共勸樂之,當爲說法,皆令

歡喜學佛道.」佛語舍利弗:「我勸助是

善男子、善女人至德學菩薩道.有作

是教者,心心展轉相明.是善男子、善

女人有代勸助者.是輩欲行菩薩道

者,若干百人,若干千人,索阿耨多羅

三耶三菩者,當共教之,當共勸樂之,

當令歡喜學佛道.是輩善男子、善女

人心中踊躍歡喜者,願生他方佛剎.

以生異方者,便面見佛說法,復聞波

羅蜜,皆悉了了知之.復於彼剎教,若干

百千人,皆行佛道.」舍利弗白佛言:「難

及也,天中天,以過去、當來、今現在法,

無所不了悉知.當來菩薩摩訶薩行,

令是輩不懈精進,學入六波羅蜜中.」

佛言:「是善男子、善女人有行是法者,

所求者必得.若所不求,會復自得.是

善男子、善女人本願之所致,不離是

法.雖不有所索者,自得六波羅蜜.」

舍利弗問佛:「從是波羅蜜中,可出經

卷耶?」佛語舍利弗:「是善男子、善女人

深入般若波羅蜜者,於是中自解出

一一深法,以爲經卷.何以故?舍利弗,

其有如阿耨多羅三耶三菩教者,便

能教一切人,勸助之爲說法,皆令歡

喜學佛道.是善男子、善女人自復學

是法.用是故,所生處,轉得六波羅蜜.」

摩訶般若波羅蜜道行經覺品第九<丹覺魔品>

須菩提問佛言:「善男子、善女人於學

中,當有效驗.天中天,當何以覺其難?」

佛語須菩提:「心不樂喜者,當覺知魔

爲.菩薩摩訶薩心卒妄起者,覺知魔

爲,菩薩摩訶薩書是經時.若有雷電

畏怖,當覺知魔.爲菩薩摩訶薩書是

經時,展轉調戲,當覺知魔.爲菩薩摩

訶薩書是經時,展轉相形,當覺知魔

爲.菩薩摩訶薩書是經時,左右顧視

當覺知魔爲.菩薩摩訶薩書是經時,

心邪念不一,當覺知魔爲.菩薩摩訶

薩心不在經上,數從坐起,當覺知魔

爲.菩薩摩訶薩自念,我未受決,在般

若波羅蜜中,心亂便起去,當覺知魔

爲.菩薩摩訶薩自念,我字不在般若

波羅蜜中,心不喜樂,當覺知魔爲.菩

薩摩訶薩自念,我鄕里、郡國、縣邑,不

聞般若波羅蜜及所生處了不聞.是

其意欲悔,便卽捨去.其人卻後,當復

更劫數,乃有所得,甫當於若干劫中,

喜學餘經不住薩芸若棄捨深般若

波羅蜜去.若學餘經者,爲以捨本取

其末.有學般若波羅蜜者亦知俗法,

復知道法.譬若狗子,從大家得食,不

肯食之,反從作務者索食.如是,須菩

提,當來有菩薩棄深般若波羅蜜,反

索枝掖般若波羅蜜,爲隨異經術,便墮

聲聞、辟支佛道地.譬若男子得象觀

其腳,於須菩提意云何?是男子爲黠

不?」須菩提言:「爲不黠.」佛言:「是菩薩有

德之人,爲二輩中,有棄深般若波羅

蜜去,反修學餘經,得阿羅漢辟支佛

道.於須菩提意云何?是菩薩爲黠不?」

須菩提言:「爲不黠.」佛言:「如是,當覺知

魔爲佛語須菩提譬若男子欲見大

海者,常未見大海,若見大陂池水,便

言,是水將無是大海.於須菩提意云

何?是男子爲黠不?」須菩提言:「爲不黠.」

佛言:「如是,菩薩有德之人棄般若波

羅蜜去,反學餘經,墮聲聞,辟支佛道

地.於須菩提意云何?是菩薩摩訶薩

爲黠不?」須菩提言:「爲不黠.」佛言:「是菩

薩摩訶薩當覺知魔爲.譬若絕工之

師能作殿舍,意欲揆作如日月宮殿,

令高無不見者.於須菩提意,乃能作

不?」須菩提言:「日月宮殿甚高,終不能

作.」佛言:「於須菩提意云何?是男子爲

黠不?」須菩提言:「爲不黠.」佛言:「如是,須

菩提,當來行菩薩道者,得聞深般若

波羅蜜不可意,便棄捨去,反明聲聞、

辟支佛法,於中求薩芸若.於須菩提

意云何?是菩薩爲黠不?」須菩提言:「爲

不黠.」佛言:「是菩薩摩訶薩當覺知魔

爲.譬若男子欲見遮迦越羅者,未見

遮迦越羅,反見小王,想其形容被服,

諦熟觀之,便呼言,是爲遮迦越羅.於

須菩提意云何?是男子爲黠不?」須菩

提言:「爲不黠.」佛言:「如是,須菩提甫當

來有菩薩得聞深般若波羅蜜,反不

可意,便棄去,入聲聞法中,欲求薩芸

若,於須菩提意云何?是菩薩爲黠不?」

須菩提言:「爲不黠.」佛言:「是菩薩摩訶

薩當覺知魔爲.譬若男子大飢,得百

味之食,不肯食之,更食六十味之食.

於須菩提意云何?是男子爲黠不?」須

菩提言:「爲不黠.」佛言:「如是,須菩提,甫

當來有菩薩摩訶薩,得聞深般若波

羅蜜,而不可意,便棄捨去,入聲聞法

中,求薩芸若,欲得作佛.於須菩提意

云何?是菩薩摩訶薩爲黠不?」須菩提

言:「爲不黠.」佛言:「是菩薩摩訶薩當覺

知魔爲.譬如男子得無價摩尼珠,持

水精比之,欲令合同.於須菩提意云

何?是男子爲黠不?」須菩提言:「爲不黠.」

佛言:「如是,甫當來有行菩薩道者,得

聞深般若波羅蜜,反持比聲聞法.於

聲聞法中,欲得薩芸若作佛.於須菩

提意云何?是菩薩摩訶薩爲黠不?」須

菩提言:「爲不黠.」佛言:「是菩薩摩訶薩

當覺知魔爲.

復次,須菩提,書般若波羅蜜時,若有

財利起,聞是言,便棄捨去,是菩薩摩

訶薩爲自作留難.」須菩提問佛:「如是

得書,成般若波羅蜜不?」佛言:「不能得

書成之.是善男子當覺知魔爲.」佛言

須菩提:「若善男子多少書是經者,其

言,我書般若波羅蜜.於是中,想聞其

決,欲有所得,當覺知魔爲.其作想求

者,爲墮魔界.

復次,須菩提,書般若波羅蜜時,意念

鄕里,若念異方,若念異國,若念王者,

若念有賊,若念兵,若念鬪,意念父母

兄弟姊妹親屬,復有餘念,魔復益其

念,亂菩薩摩訶薩意,爲作留難,當覺

知魔爲.復次,須菩提,若有財利,震越

衣服、飮食、牀臥具、病瘦醫藥,悉具足

來,聞菩薩耳,令意亂,不得學誦書成

般若波羅蜜.當覺知魔爲.復次,須菩

提,有佛深法,魔從次行亂之,令菩薩

摩訶薩不復樂欲得漚和拘舍羅,便

不可意問般若波羅蜜.」佛言:「我廣說

菩薩摩訶薩事,其欲學漚和拘舍羅

者,當從般若波羅蜜索之.其不可般

若波羅蜜,便棄捨去,爲反於聲聞道

中,索漚和拘舍羅.於須菩提意云何?

是菩薩爲黠不?」須菩提言:「爲不黠.」佛

言:「如是,菩薩摩訶薩當覺知魔爲.

復次,須菩提若受經之人欲聞般若

波羅蜜,法師身得不安,如是菩薩摩

訶薩當覺知魔爲.復次,須菩提,法師

適安,欲與般若波羅蜜,其受經者欲

復轉去,兩不和合,亦不得書成般若

波羅蜜.如是菩薩摩訶薩當覺知魔

爲.復次,須菩提,學經之人來欲受般

若波羅蜜,其心歡悅,法師欲至他方,

如是兩不和合,不得學書成般若波

羅蜜.如是菩薩摩訶薩當覺知魔爲.

復次,須菩提,法師意欲有所得,若衣

服財利.受經之人亦無與心.兩不和

合,不得學成般若波羅蜜.如是菩薩

摩訶薩當覺知魔爲.復次,須菩提,受

經之人無所愛惜,在所索者,不逆其

意.法師所有經卷,而不肯現,亦不順

解.其受經者便不歡樂.兩不和合,不

得學書成般若波羅蜜.如是菩薩摩

訶薩當覺知魔爲.復次,須菩提,法師

適欲有所說,其受經之人不欲聞知.

如是兩不和合,亦不得聞般若波羅

蜜.如是菩薩摩訶薩當覺知魔爲.復

次,須菩提,法師若身疲極,臥欲不起

不樂有所說,受經之人欲得聞般若

波羅蜜,如是兩不和合,不得聞般若

波羅蜜.如是菩薩摩訶薩當覺知魔

爲.復次,須菩提,若欲書般若波羅蜜,

若欲說時,於衆中儻有來者,反說誹

謗,用是爲學多負勤苦,言泥犂、禽獸、

薜荔,甚大勤苦,語人言,當早斷生死

根.如是者,菩薩摩訶薩當覺知魔爲.

復次,須菩提,若欲書般若波羅蜜,若

欲說時,其有來人坐於衆中,稱譽天

上快樂,五所欲悉可自恣,其作禪者

可得在色天中,念空寂者可得在

無色之天,是皆無常勤苦之法,不如

於是索須陁洹道,斯陁含、阿那含、阿

羅漢道,便不復與生死從事.如是,須

菩提,菩薩摩訶薩當覺知魔爲.復次,

須菩提,法師念:我是尊貴,有來恭敬

自歸者,我與般若波羅蜜.若有不恭

敬自歸者,我不與之.受經之人自歸

作禮恭敬,不避處難.法師意悔,不欲

與弟子經.聞異國中穀貴,語受經人

言:善男子知不?能與我俱至彼閒不?

諦自念之莫得後悔.弟子聞其所言,

甚大愁毒,卽自念言:我悉見經已,不

肯與我,當奈之何?如是兩不和合,不

得學書成般若波羅蜜,如是須菩提,

菩薩摩訶薩當覺知魔爲.復次,須菩

提,法師欲到極劇之處,語受經人言:

善男子能知不?其處無穀,有虎狼多

賊五空澤,我樂往至彼閒,諦自思議,

能隨我忍是勤苦不復以深好語與

共語.弟子悉當厭已,心不復樂,稍稍

賜還.如是,須菩提,乃作是㝵,不得學

般若波羅蜜.如是菩薩摩訶薩當覺

知魔.爲復次,須菩提,法師健行乞丐,

多有方略,殊不肯與弟子經,反欲懈

墯捨去.便語受經人言:善男子知不?

我當有所至,則有所問言.如是,兩不

和合,不得學書成般若波羅蜜.如是

菩薩摩訶薩當覺知魔爲.復次,須菩

提,弊魔常索其方便,不欲令有學誦

受般若波羅蜜者.」須菩提問佛:「弊魔

何因常索其方便,不欲令有學誦受

般若波羅蜜者?」佛語須菩提:「弊魔主

行誹謗,是非波羅蜜言,我有一一深

經,快不可言.是故爲波羅蜜.如是,須

菩提,弊魔主行誹謗之,令新學菩薩

輩心爲狐疑,便不復學誦書是經.菩

薩摩訶薩當覺知魔爲.復次,須菩提,

魔事一起時,令深學菩薩,爲本際作

證,便墮聲聞中,得須陁洹道.如是菩

薩摩訶薩當覺知魔爲.」

道行般若經卷第四

己亥歲高麗國大藏都監奉

勅彫造

道行般若經卷第五 淡

後漢月支國三藏支婁迦讖譯

摩訶般若波羅蜜照明品第十

佛言於般若波羅蜜中,多有起魔因

緣者,至使得斷.須菩提白佛言:「如天

中天所說,若有菩薩多有危害.所以

者何?用極大尊爲難得故,至使有害.

般若波羅蜜亦如是.天中天,多有起

因緣者,及新學發意者所知甚少,其

心不入大法,亦不諷誦般若波羅蜜.

是人以爲魔所得.」佛語須菩提:「如若

所言,新發意者所知甚少,其心不入

大法,亦不諷誦般若波羅蜜.是爲魔

所得已,自起魔因緣,至使得斷.若善

男子、善女人取持學般若波羅蜜,諷

誦讀者,悉是佛威神.何以故?弊魔不

能制令得斷.是者以爲怛薩阿竭阿

羅呵三耶三佛之所制持.譬若母人

一一生子,從數至于十人,其子尚小,

母而得病不能制護,無有視者.若母

安隱無他,便自養長其子,令得生活,

寒溫燥濕將護視之.是者卽世閒之

示現.如是,須菩提,怛薩阿竭阿羅呵

三耶三佛,念般若波羅蜜其所持者,

若有諷誦書者.復十方現在諸佛常

念般若波羅蜜.是者卽怛薩阿竭阿

羅呵三耶三佛,於薩芸若,而示現.怛

薩阿竭阿羅呵三耶三佛者,從是中

自致得薩芸若.其有以成佛者,若未

成佛,甫當成佛.皆從般若波羅蜜,自

致成阿惟三佛怛薩阿竭阿羅呵三

耶三佛.是薩芸若慧之所致照明,皆

從般若波羅蜜.以是故示現世閒.」須

菩提白佛言:「怛薩阿竭阿羅呵三耶

三佛,於般若波羅蜜中照明於世閒.

何謂般若波羅蜜照明於世閒,何所

是怛薩阿竭持於世閒?」佛語須菩提:

「怛薩阿竭持五陰,示現世閒.」須菩提

言:「云何於般若波羅蜜示現五陰,何

所是般若波羅蜜示現於五陰者?」佛

語須菩提:「無所壞者以是故得示現,

亦無無壞,而示現.空者無壞,亦無有

壞,亦無想,亦無願,亦無壞,亦無有壞.

以是故示現於世閒.」

佛語須菩提:「及不可計人,不可計心,

怛薩阿竭悉曉知,皆是自然人,如是

自然人.如是,須菩提,怛薩阿竭以般

若波羅蜜,曉知不可計人,不可計心.

怛薩阿竭以般若波羅蜜,示現持世

閒.復次,須菩提,若疾心亂心,怛薩阿

竭悉知之.何謂怛薩阿竭悉知之疾

心亂心?其法本者,無疾無亂,以是故

知之.何謂知疾知亂?其有當盡者以

盡,以是故知之.其有愛欲心者,知是

爲愛欲心.其有瞋恚心者,知是爲瞋

恚心.其有愚癡心者,知是爲愚癡心.

知愛欲、心之本無愛欲心,知瞋恚心

之本無瞋恚心,知愚癡心之本無愚

癡心.是者,須菩提,令我得薩芸若者,

般若波羅蜜.何以故?怛薩阿竭無愛

欲心.用無愛欲心,悉知其心之本,亦

無愛欲心.以是故,怛薩阿竭心無有

愛欲.何以故?怛薩阿竭無瞋恚心.用

無瞋恚心,悉知其心之本,亦無瞋恚

心.以是故,怛薩阿竭心無有瞋恚.何

以故?怛薩阿竭無愚癡心.用無愚癡

心,悉知其心之本,亦無愚癡心.以是

故怛薩阿竭心無有愚癡.如是,須菩

提.怛薩阿竭阿羅呵三耶三佛,因般

若波羅蜜,示現持世閒.

復次,須菩提,怛薩阿竭用人故,因般

若波羅蜜,其心廣大無所不知.何謂

怛薩阿竭用人故,因般若波羅蜜,其

心廣大無所不知?其心者,亦無廣,亦

無大,亦無去,亦無所至來.以是故,怛

薩阿竭用人故,因般若波羅蜜,其心

廣大無所不知.復次,須菩提,怛薩阿

竭用人故,因般若波羅蜜,廣大其心

無所不知.何謂怛薩阿竭用人故,因

般若波羅蜜,廣大其心無所不知?其

心者,無所從來,亦無所住.如是,須菩

提,怛薩阿竭用人故,因般若波羅蜜,

廣大其心無所不知.

復次,須菩提,怛薩阿竭用不可計人.

不可計心故,因般若波羅蜜,無所不

知.何謂怛薩阿竭用不可計人,不可

計心故,因般若波羅蜜,無所不知?其

心者,無所住,亦無所從來,滅以無餘

故,無所不知.其心若空,故知不可計

人,不可計心悉知.如是,須菩提,怛薩

阿竭以般若波羅蜜,知不可計人,不

可計心悉知.復次,須菩提,怛薩阿竭

用人故,因般若波羅蜜,知不可見心

悉知.何謂怛薩阿竭用人故,因般若

波羅蜜,知不可見心悉?知其心者,本

淨故.亦無有想.如是,須菩提,怛薩阿

竭用人故,因般若波羅蜜,知不可見

心悉知.復次,須菩提怛薩阿竭用人

故,因般若波羅蜜,知不可見心悉知.

何謂怛薩阿竭用人故,因般若波羅

蜜,知不可見心悉知?其心者,不可以

眼見,如所從來.如是,須菩提,怛薩阿

竭用人故,因般若波羅蜜,知不可見

心悉知.

復次,須菩提,怛薩阿竭用人故,因般

若波羅蜜,知欲得是者致是悉知.何

謂怛薩阿竭用人故,因般若波羅蜜,

知欲得是者致是?知一切色,從不可

得獲,而生生;痛痒思想生死識,亦不

可得獲,而生生.如是,須菩提,怛薩阿

竭,云何知欲得是者因致是?從死至

死,是卽爲色;從死至不死,是亦爲色;

從不死至不死,是亦爲色;亦不有死

亦不無死,是亦爲色.痛痒思想生死

識,從死至死,是亦爲色;識者從死至

不死,是亦爲色;識者從不死至不死,

是亦爲色;識者亦不有死亦不無死,

是亦爲色;識有人無我世者,是亦爲

色;無人有我世者,是亦爲色;有望無

望無我世者,是亦爲色;亦不有望,亦

不無望,亦無我世,是亦爲色;有望有

我,有世痛痒思想生死識,是亦爲色;

無望無我無世無識是亦爲色;亦不無

望亦不有望亦無我識是亦爲色得

我世與無世,是亦爲色;我世不可極,是

亦爲色;我世有極無極,是亦爲色;我

與世亦不有極,亦不無極,是亦爲色.

痛痒思想生死識亦爾.我與世識亦

不可極,是亦爲色;我與世識有極無

極,是亦爲色;我與世識亦不有極,亦

不無極,是亦爲色;是命是身,是亦爲

色;非命非身,是亦爲色.痛痒思想生

死識亦爾.如是,須菩提,怛薩阿竭知

欲得是者因致是.何謂怛薩阿竭知

欲得是者因致是?怛薩阿竭知色之

本無.如知色本無,痛痒思想生死識

亦爾.何謂知識?知識之本無.何所是

本無是欲有所得者是亦本無怛薩

阿竭亦本無,因慧如住.何謂所本無?

世閒亦是本無.何所是本無者?一切

諸法亦本無.如諸法本無,須陁洹道

亦本無,斯陁含道亦本無,阿那含道

亦本無,阿羅漢道、辟支佛道亦本無,

怛薩阿竭亦復本無.一本無無有異,

無所不入,悉知一切.是者,須菩提,般

若波羅蜜卽是本無.怛薩阿竭因般

若波羅蜜,自致成阿耨多羅三耶三

佛,照明持世閒是爲示現.怛薩阿竭

因般若波羅蜜,悉知世間本無,無有

異.如是,須菩提,怛薩阿竭悉知本無,

爾故號字爲佛.」須菩提白佛言:「本無

甚深,天中天,是佛、菩薩事,悉自曉了.

誰當信是者?獨有得阿羅漢道者,若

阿惟越致、怛薩阿竭成阿惟三佛,乃

能說之佛語須菩提本無無有盡時

怛薩阿竭所說,亦無有極盡.」時,釋提

桓因與諸欲萬天子俱,梵迦夷天與

二萬天子俱,前至佛所,頭面著佛足,

卻住一面.諸欲梵天子俱白佛言:「天

中天所說法者甚深.云何作其相?」佛

語諸天子言:「且聽作相著已,無想、無

願、無生死所生、無所有、無所住,是者

作其相其相者若如空住怛薩阿竭

阿羅呵三耶三佛所住相.諸天、阿須

倫、龍、鬼神,不能動移.何以故?是相不

可以手作,色者不能作相,痛痒思想

生死識,亦不作相.是相若人,若非人

所不能作.」佛語諸天子言:「若說是空

有作者,寧能信不?」諸天子白佛言:「不

信有作空者,何以故?無有能作空者.」

佛言:「如是,諸天子,其相者常住.有佛

無佛相住如故.如是住者故.怛薩阿

竭成阿惟三佛,故名怛薩阿竭,卽

是本無如來.」諸天子白佛言:「是相者

甚深,怛薩阿竭從是成阿惟三佛.其

怛薩阿竭所知,無所罣㝵慧,皆從般

若波羅蜜.是者卽佛之藏.」佛語須菩

提:「怛薩阿竭因般若波羅蜜,示現持

世閒.如是,須菩提,怛薩阿竭恭敬承

事是法,自致得成.皆從般若波羅蜜.

是故,怛薩阿竭之所恭敬,因是得佛

故,是爲報恩.何謂是怛薩阿竭之所

報恩者?怛薩阿竭爲從是衍,得阿耨

多羅三耶三菩,成阿惟三佛,皆從是

衍,爲無所著.以是故現於報恩.

復次,須菩提,怛薩阿竭知識法,無有

作者.以是故得阿惟三佛,亦不無作

故,成阿惟三佛.是爲怛薩阿竭報恩

故,示現般若波羅蜜.怛薩阿竭阿羅

呵三耶三佛,於諸法無所望,皆從般

若波羅蜜.以是故示現持世閒.」須菩

提白佛言:「諸法不可知,不可見.何謂

般若波羅蜜出怛薩阿竭示現持世

閒?」佛語須菩提:「所說諸法不可知,不

可見者,謂諸法悉空.以是故,不可知,

諸法不可獲持.以是故,不可得見.諸

法不可知,不可見者,皆從般若波羅

蜜.如是,須菩提,諸法不可知,不可見,

爲從般若波羅蜜出,怛薩阿竭成阿

惟三佛,示現持世閒.故色爲不可見,

痛痒思想生死識亦不可見.是者般

若波羅蜜示現持世閒.」

須菩提言:「何謂天中天,色不可見,何

謂痛痒思想生死識爲不可見?」佛言:

「不見色因緣生識,是故色爲不可見,

亦不痛痒思想生死識因緣生識,是

故識爲不可見.如色痛痒思想生死

識不見,是世閒亦不見,其相者亦不

見.是世閒示現所有,皆從般若波羅

蜜.何謂是般若波羅蜜示現持世閒?

其憂世閒是亦爲空,其憂世閒是亦

爲恍忽,其憂世閒是亦爲寂,其憂世

閒是亦爲淨.是者卽爲世閒示現.」

摩訶般若波羅蜜道行經不可計品第十一

須菩提白佛言:「極大究竟般若波羅

蜜,不可計究竟,不可量究竟,無有與

等者究竟,無有邊究竟.」佛言:「極大究

竟般若波羅蜜,不可計究竟,不可量

究竟,無有與等者究竟,無有邊究竟,

安隱般若波羅蜜,不可計究竟怛薩

阿竭,無師薩芸若.是故般若波羅蜜

不可計究竟.何等般若波羅蜜,不可

量究竟?不可量怛薩阿竭,無師薩芸

若,不可議,不可稱.是故般若波羅蜜

不可量究竟.何等般若波羅蜜安隱

究竟,無有與等者?怛薩阿竭誰能過

者.是故般若波羅蜜無有與等者究

竟,何等般若波羅蜜無有邊究竟?無

有邊怛薩阿竭,無師薩芸若,是故般

若波羅蜜無有邊究竟.」

須菩提白佛言:「云何怛薩阿竭無師

薩芸若不可計,不可量,無邊?」佛言:「色

痛痒思想生死識不可計,諸法亦不

可計,諸法了無所法,正是中不可計.

色痛痒思想生死識不可思,諸法亦

不可量.色痛痒思想生死識無有邊,

諸法亦無有邊.色痛痒思想生死識

邊幅了不可得,諸法邊幅了不可得.

用何等故,色痛痒思想生死識無有

邊幅,諸法無有邊幅?色痛痒思想生

死識邊幅了不可得,無有盡處,諸法

邊幅了不可得,無有盡處.用何等故,

色痛痒思想生死識諸法了不可得,

邊幅無有盡處時云何?」佛言:「空處可

計盡不耶?」須菩提言:「空不可計盡.」佛

言:「諸法不可計,不可稱無有邊幅.用

是故,怛薩阿竭法如是比,不可計,不

可稱無有邊.怛薩阿竭發心起學,不

可計不可稱無有邊,本無心,無念.譬

如空無心無念,有心有念,因隨是生

死無有邊怛薩阿竭法如空無有邊

是法如空不可計,作是說不可計,不

可稱無有邊.」佛說是經時,五百比丘

僧、三十比丘尼,皆得阿羅漢.六十優

婆塞、三十優婆夷,皆得須陁洹道.三

十菩薩皆逮得無所從生法樂,皆當

於是婆羅劫中受決.

須菩提白佛言:「般若波羅蜜甚,深極

大安隱究竟.」佛言:「般若波羅蜜甚深,

極大安隱究竟.薩芸若、須陁洹、斯陁

含、阿那含、阿羅漢、辟支佛道,悉從是

經出.譬如遮迦越王所當爲者,一切

傍臣,所有郡國人民,皆屬王,亦無所

復憂.阿羅漢、辟支佛、佛若諸法,皆從

般若波羅蜜中出,皆是經所立.」佛言:

「色痛痒思想生死識不受不入,須陁

洹、斯陁含、阿那含、阿羅漢、辟支佛、薩

芸若道不受不入.」須菩提問佛言:「何

等薩芸若不受,何等薩芸若不入?」佛

言:「云何須菩提,見若羅漢所入處不?」

須菩提言:「不見,天中天,不見是法,我

所入處.」佛言:「善哉,須菩提,我亦不見

怛薩阿竭所入處.如我怛薩阿竭無

所入,薩芸若無所入處.」愛欲天子、梵

天子俱白佛言:「天中天,般若波羅蜜

甚深難了,過去佛時所作功德,是輩

人於是閒,聞深般若波羅蜜信者,正

使三千大千國土人,一切所當爲者

皆信,皆信已來行過一劫,於是深般

若波羅蜜中,樂一日念.無量深出彼

德有餘.」佛語愛欲天子、梵天子:「正使

復有人聞深般若波羅蜜,以得證,決

所信樂過一劫,其功德不及是輩.」愛

欲天子、梵天子皆前,以頭面著佛足

繞三帀而去.卻行久遠,乃旋各歸天

上,歌歎佛說功德.

須菩提白佛言:「若有菩薩信深般若

波羅蜜者,從何所來而生是閒?」佛言:

「如是信者心無有疑,不厭不喜,樂聞

念,不欲遠離經師.譬如新生犢子,心

終不遠離其母.是菩薩從人道中來

生是閒,前世學人今來,復得深般若

波羅蜜,便信樂不遠離也.「

須菩提白佛言:「若有菩薩有時還其

功德,若復從他方佛剎來,若供養佛,

乃有從彼來生是閒者無?」佛言:「有.是

輩菩薩於他方佛剎供養佛,復從彼

來生是閒,持是功德.於是閒,便逮得

深般若波羅蜜.若復有菩薩,從兜術

天上來生是閒,或從彌勒菩薩聞是

深經中慧,今來生是閒,持是功德,今

逮得深般若波羅蜜.若復有菩薩前

世佛時,聞深般若波羅蜜,不問中慧,

來生是閒,聞深般若波羅蜜,心便有

疑,不信樂,不問中慧.何以故?前世有

疑故.若復有菩薩前世聞深般若波

羅蜜,問中慧,一日、二日、三日、若至七

日,持是功德,今復逮得深般若波羅

蜜,常樂聞喜問信受.若復有菩薩有

時欲聞般若波羅蜜,或不欲聞,其心

亂,數數轉如稱乍低乍仰,是輩人適

學未發,故使少信,不樂得深般若波

羅蜜,便厭不欲學,棄捨去,如是終不

成就,墮羅漢、辟支佛道中.」

摩訶般若波羅蜜道行經譬喩品第十二

佛言:「譬如大海中,舩卒破壞,知中人

皆當墮水沒死,終不能得度.是舩中

有板,若檣,有健者得之,騎其上順流,

墮深得出.知是人終不沒水中死也.

何以故?用得板檣故,菩薩有信樂,有

定行,有精進,欲逮阿耨多羅三耶三

菩.不得深般若波羅蜜,不學漚和拘

舍羅,是菩薩便墮阿羅漢、辟支佛道

中.菩薩有信樂,有定行,有精進,欲逮

阿耨多羅三耶三菩.得深般若波羅

蜜,學漚和拘舍羅,是菩薩終不中道

懈墯,過出阿羅漢、辟支佛道去,正在

阿耨多羅三耶三菩中住.譬如有人

持坏甁,行取水.知是甁不能久,當道

壞.何以故?甁未成故.若有菩薩有信

樂,有定行,有精進,欲逮阿耨多羅三

耶三菩.不得深般若波羅蜜,不學漚

和拘舍羅,是菩薩終不能逮薩芸若.

便中道厭,卻墮阿羅漢、辟支佛道中.

譬若有人持成甁,行取水,知當安隱

持水來歸至也.何以故?其甁已成故.

若有菩薩有信樂,有定行,有精進,欲

逮阿耨多羅三耶三菩.得深般若波

羅蜜,學漚和拘舍羅,知是菩薩終不

中道懈墯,休止恣心,正上阿耨多羅

三耶三菩.譬若大海中有故壞舩,不

補治之,便推著水中,取財物置其中,

欲乘有所至.知是舩終不能至,便中

道壞亡散財物.若有菩薩有信樂,有

定行,有精進,欲逮阿耨多羅三耶三

菩.不得深般若波羅蜜,不學漚和拘

舍羅,知是菩薩中道厭,便亡失名珍

寶,更棄大珍寶去.何所爲大珍寶?佛

是也.是菩薩便中道墮阿羅漢、辟支

佛道中.譬若有黠人拖張海邊,故壞

舩補治之,以推著水中,持財物置其

中,便乘欲有所至.知是舩不中道壞,

必到所至處.若有菩薩有信樂,有定

行,有精進,欲逮阿耨多羅三耶三菩.

得學深般若波羅蜜、漚和拘舍羅、知

是菩薩終不中道懈墯,正在阿耨多

羅三耶三菩中住.何以故?是菩薩一

心有信樂,有定行,有精進故,終不復

墮羅漢、辟支佛道中,正向佛門.譬若

有人年百二十歲,老極身體不安,若

病寒熱,寢臥牀褥,此人寧能自起居

不?」須菩提言:「不能也.何以故?是人老

極無勢力故.正使病愈,由不能自起

居行步.」佛言:「菩薩有信樂,有定行,有

精進,欲逮阿耨多羅三耶三菩.不得

學深般若波羅蜜、漚和拘舍羅者,終

不能至佛,當中道休墮阿羅漢、辟支

佛道中.何以故?不得學深般若波羅

蜜、漚和拘舍羅故.」佛言:「但是人風寒

病愈,身體强健,意欲起行.有兩健人

各扶一掖,各持一臂,徐共持行,其人

語病者言:安意莫恐,我自相扶持,在

所至到,義不中道相棄.如是人能到

所欲至處不須菩提言菩薩有信樂

有定行,有精進,欲逮阿耨多羅三耶

三菩.得深般若波羅蜜,學漚和拘舍

羅,是菩薩終不中道懈惰,能究竟於

是中,得阿耨多羅三耶三菩.」

摩訶般若波羅蜜道行經分別品第十三

須菩提白佛言:「云何阿闍浮菩薩學

般若波羅蜜?」佛言:「當與善知識從事,

當樂善知識,當善意隨般若波羅蜜

教.何等爲隨般若波羅蜜教?是菩薩

所布施,當施與作阿耨多羅三耶三

菩,莫得著色痛痒思想生死識.何以

故?深般若波羅蜜、薩芸若無所著.若

持戒、忍辱、精進、禪、智慧,當持是作阿

耨多羅三耶三菩,莫得著色痛痒思

想生死識.何以故?薩芸若無所著,無

得樂阿羅漢、辟支佛道.阿闍浮菩薩

稍入般若波羅蜜中如是.」

須菩提言:「菩薩謙苦,欲得阿耨多羅

三耶三菩.」佛言:「菩薩謙苦,安隱於世

閒護,爲世閒自歸,爲世閒舍,爲世閒

度,爲世閒臺,爲世閒導.何等爲菩薩

爲世閒護?死生勤苦,悉護教度、脫,是

爲世閒護.何等爲世閒自歸?生老病

死悉度之,是爲世閒自歸.何等爲世

閒舍?菩薩得阿耨多羅三耶三菩、阿

惟三佛,得怛薩阿竭名,時爲世閒,說

經無所著,是爲世閒舍.何等爲無所

著?色無著無縛,是色無所從生,無所

從滅.痛痒思想生死識亦爾.諸法亦

無著無縛,如是.何等爲世閒度?是色

非色爲度,痛痒思想生死識是識非

識爲度.度爲諸法.」須菩提言:「如佛所

說,度爲諸法得阿惟三佛.何以故?無

所著耶?」佛言:「如是無所著菩薩爲謙

苦,念法不懈,得阿耨多羅三耶三菩

阿惟三佛因說經.是亦爲世閒度.何

等爲世閒臺?譬若水中臺,其水兩避

行.色痛痒思想生死識過去、當來、今

現在兩斷.如是斷者,諸法亦斷.設使

諸法斷者,是爲定,是爲甘露,是爲泥

洹.菩薩念法不懈,得阿惟三佛.是爲

世閒臺.何等爲世閒導?菩薩得阿惟

三佛,便說色痛痒思想生死識空,說

諸法空,是亦無所從來,亦無所從去,

諸法空,諸法無有想,諸法無有處,諸

法無有識,諸法無所從生,諸法空,諸

法如夢,諸法如一,諸法如幻,諸法無

有邊,諸法無有.是皆等無有異.」

須菩提白佛言:「般若波羅蜜甚深,誰

當了是耶?」佛言:「菩薩求以來大久遠,

乃從過去佛時,於其所作功德以來,

如是輩人,乃曉知深般若波羅蜜耳.」

須菩提言:「何謂求以來大久遠?」佛言:

「去離於色痛痒思想生死識無復有.

爾乃曉知是深般若波羅蜜.」須菩提

言:「是菩薩爲、世閒導耶?」佛言:「如是,菩

薩得阿惟三佛,爲不可計阿僧祇人

作導.」須菩提言:「菩薩爲謙苦,是爲摩

訶僧那僧涅,爲般泥洹不可計阿僧

祇人?」佛言:「如是,菩薩爲謙苦,是爲摩

訶僧那僧涅,是故爲僧那僧涅無縛,

色痛痒思想生死識無縛,亦不於阿

羅漢、辟支佛,亦不於薩芸若諸法無

縛.是故爲僧那僧涅.」

須菩提言:「菩薩求深般若波羅蜜,不

當索三處.」佛言:「何因緣菩薩求深般

若波羅蜜,不當索三處?」須菩提言:「般

若波羅蜜甚深,亦不可有守者,亦不

無守者.從般若波羅蜜中,爲無所出

法.守般若波羅蜜爲守空,守般若波羅

蜜爲守諸法,守般若波羅蜜爲守無

所有,守般若波羅蜜爲守無所著.」佛

言:「在般若波羅蜜中者,當知是阿惟

越致菩薩,於深般若波羅蜜中,無所

適著,終不隨他人語,不信餘道,心不

恐畏,不懈怠.從過去佛問是深經中

慧,今聞深般若波羅蜜,心續,不恐畏,

不懈怠.」

須菩提白佛言:「若有菩薩聞深般若

波羅蜜,心不恐畏,不懈怠.何因緣,當

念般若波羅蜜中觀視?」佛言:「心向薩

芸若,是爲觀視般若波羅蜜.」須菩提

言:「何謂心向薩芸若?」佛言:「心向空,是

爲觀薩芸若,觀薩芸若,是爲不觀不

可計薩芸若,如不可計色,爲非色;如

不可計痛痒思想生死識爲非識.亦

不入亦不出,亦不得亦不知,亦不有

知亦不無知,亦無所生亦無所敗,亦

無所作者,亦無所從來亦無所從去,

亦無所見,亦無所在.如是不可限,空

不可計.薩芸若不可計,無有作佛者,

無有得佛者,無有從色痛痒思想生

死識中得佛者,亦不從檀波羅蜜、尸

波羅蜜、羼提波羅蜜,惟逮波羅蜜、禪

波羅蜜、般若波羅蜜得佛也.」愛欲天

子、梵天子白佛言:「般若波羅蜜甚深

難曉,難了,難知.」佛語諸天子:「深般若

波羅蜜甚深難曉,難了,難知.怛薩阿

竭安隱甚深是經,悉知阿惟三佛,無

有作阿惟三佛,亦無有阿惟三佛是

經.如空甚深無有與等者.如諸法無

所從來,無所從去.」愛欲天子、梵天子

等白佛言:「諸世閒人希有信是深經

者,世閒人所欲皆著愍念之.故當爲

說是深經耳.」佛言:「如是,諸天子,世閒

人希有信是深經者,所欲皆著.憫念

是世閒人故,當爲說深經耳.」

摩訶般若波羅蜜道行經本無品第十四

須菩提白佛言:「諸法隨次無所著,諸

法無有想,如空.是經無所從生.諸法

索無所得.」愛欲天子、梵天子白佛言:

「弟子須菩提所說如是.怛薩阿竭教

但說空慧.」佛言:「如是.諸天子,隨怛薩

阿竭教.」諸天子問佛:「何謂怛薩阿竭

教.如法無所從生,爲隨怛薩阿竭教

乎?」佛言:「如是.諸天子,諸法無所從生.

爲隨怛薩阿竭教.隨怛薩阿竭教是

爲本無.本無亦無所從來,亦無所從

去.怛薩阿竭本無諸法,亦本無諸法,

亦本無怛薩阿竭,亦本無無異.本無

如是.須菩提,隨本無,是爲怛薩阿竭

本無.怛薩阿竭本無住.如是須菩提,

住隨怛薩阿竭教.怛薩阿竭本無無

異.本無無異也.諸法是無異.無異怛

薩阿竭本無無所罣㝵.諸法本無,無

所罣㝵.怛薩阿竭本無,諸法本無㝵.

一本無等無異,本無無有作者.一切

皆本無,亦復無本無.如是怛薩阿竭

本無不壞,亦不腐.諸法不可得.須菩

提,隨諸法教,怛薩阿竭本無,諸法本

無等無異.於眞法中,本無.須菩提,隨

怛薩阿竭教.怛薩阿竭本無,無有過

去、當來、今現在.諸法本無過去、當來、

今現在.須菩提,隨怛薩阿竭教.怛薩

阿竭本無過去本無當來本無今現

在.怛薩阿竭本無等無異.是等無異

爲眞本無.菩薩得是眞本無,如來名

地爲六反震動.怛薩阿竭說本無.須

菩提,隨怛薩阿竭教.須菩提,不受色、

痛痒、思想、生死識.不受須陁洹、斯陁

含、阿那含、阿羅漢、辟支佛.如是須菩

提,爲隨怛薩阿竭教.」舍利弗言:「是本

無甚深.天中天,」佛言:「是本無甚深甚

深.「當說本無時,二百比丘僧皆得阿

羅漢,五百比丘尼皆得須陁洹道,五

百諸天人皆逮無所從生法樂.於中

立六十新學菩薩,皆得阿羅漢道.佛

言:「是六十菩薩過去世時,各各供養

五百佛,布施求色,持戒、忍辱、精進求

色.禪不知空離空,不得般若波羅蜜

漚和拘舍羅.今皆取阿羅漢道.菩薩

有道,得空,得無色,得無願,是菩薩不

得般若波羅蜜漚和拘舍羅,便中道

得阿羅漢道,不復還.譬若有大鳥,其

身長八千里,若二萬里,復無有翅,欲

從忉利天上,自投來下,至閻浮利地

上,未至.是鳥悔欲中道還上忉利天

上,寧能復還不耶?」舍利弗言:「不能復

還.」佛言:「是鳥來下,至閻浮利地上,欲

使其身不痛,寧能使不痛不耶?」舍利

弗言:「不能也.是鳥來,其身不得不痛.

若當悶極若死.何以故?其身長大,及

無有翅.」佛言:「正使是菩薩如恒中沙

劫布施求色,持戒、忍辱、精進求色,禪

亦不入空,不得深般若波羅蜜漚和

拘舍羅,起心欲索佛道,一切欲作佛.

中道得阿羅漢、辟支佛道,是菩薩於

過去、當來、今現在佛所持戒、精進、三

昧智慧,聞佛薩芸若,皆念求色,是爲

不持怛薩阿竭戒、精進、三昧智慧,不

曉知薩芸若,但想如聞聲耳.便欲從

是作阿耨多羅三耶三菩,會不能得,

便中道得阿羅漢辟支佛道.何以故?

不得深般若波羅蜜漚和拘舍羅故.」

舍利弗言:「如佛所說,念中慧菩薩離

般若波羅蜜漚和拘舍羅故,便得阿

羅漢、辟支佛道.若有菩薩莊嚴事,欲得

阿耨多羅三耶三菩阿惟三佛者,當

黠學般若波羅蜜漚和拘舍羅.」愛欲

天子、梵天子白佛言:「般若波羅蜜難

曉,難了,難知.欲求阿耨多羅三耶三

菩難得也.」須菩提白佛言:「般若波羅

蜜甚深難曉,難了,難知.如我念是中

慧求阿耨多羅三耶三菩易得耳.何

以故?無所有當何從得阿耨多羅三

耶三菩?諸法皆空,索之了不可得.當

作阿惟三佛,索法無所得,無有作.阿

惟三佛亦無有,得阿惟三佛者,若有

聞諸法空,求阿耨多羅三耶三菩易

得耳.」舍利弗謂須菩提:「如須菩提所

說者,阿耨多羅三耶三菩難得也.何

以故?空不念我當作阿耨多羅三耶

三菩.是法空,設易得者,何以故?如恒

沙菩薩悉皆逮.」須菩提言:「云何舍利

弗,用色逮乎?」「不也.」「離色法逮乎?」「不也.」

痛痒、思想、生死識逮乎?」「不也.」「色本無

寧逮不?」「不也.」「色本無有法逮不?」「不也.」

「痛痒、思想、生死識本無,寧逮不?」「不也.」

「離識本無有法,逮不?」「不也.」「是本無使

逮不?」「不也.」「離本無有法,使逮不?」「不也.」

「設是法不可得,何所法使逮者?」舍利

弗言:「如須菩提所說,法無有.菩薩逮

者,佛所說三有德之人,求阿羅漢、辟

支佛.佛是三不計三.如須菩提所說,

爲一道耳.」分漫陁尼弗謂舍利弗:「須

菩提說一道,當問.」舍利弗謂須菩提:

「須菩提所說一道,我用是故,」問須菩

提言:「云何於本無中,見三道不?」舍利

弗言:「不見也.何以故?從本無中,不可

得三事.」須菩提言:「本無一事得乎?」「不

也.」「云何,於本無中,可得一道不?」「不也.」

「設是諦不可得者,故復說阿羅漢、辟

支佛,佛爲如是說,道本無,無有異.若

菩薩聞本無,心不懈怠,是菩薩會當

得佛也.」佛言:「如須菩提所說,皆持佛

威神,使若說是耳.菩薩聞本無等,無

異心,不懈怠,會當得佛.」舍利弗言:「何

等爲菩薩成阿耨多羅三耶三菩者?」

須菩提白佛言:「何等爲成就於菩薩?」

佛言:「一切人皆等視中,與共語言,當

善心不得有害意向.常當慈心與語,

不得瞋恚.皆當好心中心,菩薩當作

是住.」

道行般若經卷第五

己亥歲高麗國大藏都監奉勅彫造

道行般若經卷第六 淡

後漢月支國三藏支婁迦讖譯

摩訶般若波羅蜜阿惟越致品第十五

須菩提白佛言:「阿惟越致菩薩當何

以比,當何以觀其行,當何以相,當何

從知是阿惟越致菩薩?」佛言:「阿惟越

致菩薩如逮得禪者,不動搖.如羅漢

辟支佛地、佛地.是佛地如本無,終不

動.佛說本無,聞不言非,空是中本無,

入本無.是所本無,如本無,亦不言非.

如是入中,入中以聞是本無.以若轉

於餘處聞,心終不疑.亦不言是,亦不

言非.如是本無如本無住.其所語不

輕.所言不說他事,但說他正.他人所

作不觀視.用是比用,是相行具足.知

是阿惟越致菩薩.阿惟越致終不形

相沙門、婆羅門面類.不祠祀,跪拜天.

不持華香,施於天.亦不教他人爲.身

不生惡處,不作女人身.當持十戒,不

殺生、强盜、婬泆、兩舌、嗜酒、惡口、妄言、

綺語,不嫉妒、瞋恚、罵詈,不疑,亦不教

他人爲.身自持十戒不疑.復教他人

守十戒.於夢中,自護十戒,亦復於夢

中,面目見十戒.阿惟越致心學諸法,

皆安隱,爲世閒人說經.持深經,授與

令得,分德住,悉致願,使得經,令用分德

住.阿惟越致聞說深經時,終不疑.不

言不信,亦不恐懼.所語柔軟,微妙至密,

少睡臥,行步出入,心安諦無亂.時徐

擧足,蹈地安隱,顧視所斐,服衣被,淨

潔無垢,坋無蚤蟋,身中無八十種虫.

所有功德,稍稍欲盛滿,心極淸淨,悉

受得之.其功德過出於世閒.」

須菩提白佛言:「云何菩薩心淸淨,當

何以知之?」佛言:「是菩薩所作功德轉

增多.其心極上自在,無所罣閡.悉逮

得其功德,是心甚淸潔.淸潔過於阿

羅漢、辟支佛道上.如是阿惟越致有

來供養者,不受用喜,一切無慳貪.說

深經時,未嘗於中,有厭極也.正在智

中深入.若餘所欲有問深經者,持是

深般若波羅蜜爲說之.其有他道所

不能正者,持是深般若波羅蜜爲正

之.從是經中,所出法悉持,無常之事

相語之.諸世閒經書所不能解者,持

是深般若波羅蜜爲解之.用是故,弊

魔來到是菩薩所,便於邊,化作大八

泥犂,其一泥犂中,有若干百千菩薩

化作,是以便指示之言:「是輩皆阿惟

越致菩薩,從佛受決,以今皆墮泥犂

中,佛爲授若泥犂耳.設若作阿惟越

致,受決菩薩者,若當受,疾悔之言:我

非阿惟越致.若悔之言爾者,便不復

墮泥犂中,當生天上.」.』佛言:「設是菩薩

心不動轉者,是阿惟越致.弊魔復化

作其師,被服往到菩薩所,詭語:「若前

從我所聞受者,今悉棄捨.是皆不可

用也.若自悔過,受疾悔之,隨我言者,

我日來問訊汝.不用我言者,終不復

來視汝.若莫復說是事,我不復欲聞.

是故說是皆非佛所說,餘外事耳.汝

今更受我所語.我所說皆佛語.」.』佛言:

「菩薩聞是言,其心動轉者,不從過去

佛受決.未上菩薩擧中,未在阿惟越

致地.設是菩薩心不動轉者,知是深

經,空所致.作是思惟,終不信他人語.

譬若比丘得阿羅漢,不復隨他人語.

悉明見經中證.是爲空所致.終不可

動.如阿羅漢、辟支佛道所念法,終不

可復還,是菩薩爲在阿惟越致地住,

正住向佛門.終不可復還.是爲極度.

用是比用,是相行具足,知是阿惟越

致菩薩復有弊魔化作異人往到菩

薩所,作是語:「若所求,爲勤苦耳.不求

佛法也.若空負是勤苦爲用.是勤苦

之難,爲求乎?若在惡道中,以來大久,

適今得爲人,汝不當於是中思惟.不

當自患厭耶?當復於何所.更索是軀?

汝何不早取阿羅漢道,用佛爲求之?」,

是菩薩心不動轉者,知是阿惟越致.

弊魔不能動轉捨去,更作方便,化作

若干菩薩在其邊住因指示言若見

不耶?是悉菩薩.皆供養如恒中沙佛,

以皆與衣被、飮食、牀、臥具、醫藥,悉具

足.皆從如恒中沙佛,受行法,問慧.當

所施行,如法住,如法求,皆入中,作是

學,作是受,作是行.悉以尚不能得佛.

若學以來,甫爾.當何因得佛?」,菩薩聞

是言,心不動轉者,弊魔復捨去,不遠.

復化作諸比丘,示之言:「是悉阿羅漢

過去世時皆求菩薩道,不能得佛.今

皆取阿羅漢已.如是比丘當何從得

佛?」菩薩聞是語,心不動轉.當覺知魔

爲佛言.作是學,作是求,作是行,於是

深般若波羅蜜中,住心不動轉者,如

是比相行具足.知是阿惟越致.」佛言:

「菩薩當作是學,作是求,護是教,受佛

教.當念行於他方,聞魔語,如是,心不

動轉,不可移,覺知魔爲.菩薩作是學,

不得佛者,佛語爲有異.佛語終不欺

也.弊魔復往到菩薩所,作是詭嬲言:

「佛如空,是經不可得邊幅,不可得極.

是經中我悉知已皆空耳.若爲是中

勤苦,若不當覺知魔爲此事,魔作是

經,云何欲於中,欲得作佛?」,是非佛所

說.菩薩當諦覺知是魔所爲.菩薩作

第一禪、第二禪、第三禪、第四禪,三昧,

越阿惟越致.不隨錄是四禪,是所禪

作三昧.越用人入欲中故禪三昧.」是

菩薩終不隨禪教,其功德極過禪上

去.有共稱譽名字者,不用喜.不稱譽

者.亦不用作憂.其心終不動亂.常念

世閒,人,善出入,行步坐起,常端心正

志,少婬意.在家者與婦人相見,心不

樂憙,常懷恐怖.與婦人交接,念之惡

露臭處不淨潔,非我法也.盡我壽命,

不復與相近.當脫是惡露中去.譬若

有人行大荒澤中,畏盜賊,心念言:我

當何時脫出是阨道中去.當棄遠是

婬泆,畏懼如行大荒澤中.亦不說其

人惡.何以故?諸世閒皆欲使安隱故

也.」佛言:「如是菩薩其福具足得之.是

皆深般若波羅蜜威神力.使作是念:

是菩薩和夷羅洹化諸鬼神隨後,亦

不敢近附,菩薩終不失志.心不妄起,

身體完具,無瘡癩,極雄猛,終不誘他

人婦女.若有治道,符祝行藥身不自

爲.亦不教他人爲.見他人爲者,心不

喜也.終不說男子,若女人爲事.亦不

說非法之事,亦不生惡處.用是比用

是相行具足.知是阿惟越致菩薩.」

須菩提白佛言:」菩薩用何等故,名爲

阿惟越致?」佛言:「菩薩不與國王,若世

俗城郭、聚落會人從事.不與盜賊,若

軍師、兵刃從事.不與男子、女人從事.

不與餘道人,若祠祀諸鬼神,酒肉穀

食從事.不與香及燒香,若繒綵利業

調戲從事.不與海中,若諸所欲從事.

不與弊惡無反復好鬪亂人者從事.

但與深般若波羅蜜從事.心終不遠

離薩芸若,常在中不志,常行中正,無

不行時.常稱譽賢善者.上頭,常隨善

知識,不與惡知識相隨.常求佛法,願

欲生異方佛剎.用是故,常與佛相見,

供養之.從欲處、色處、空處,從彼間來

生中國.常於善人黠慧中生.在工談

語,曉經書家生.常不好豫世俗之事

生.不犯法,常在大國中生.未常在邊

地生也.用是比用,是相行具足.用是

故,名爲阿惟越致菩薩.終不言我是

阿惟越致,亦不言我非,亦不疑我非

阿惟越致地,亦不言我是阿惟越致地.

譬若有人得須陁洹道,在其地,終不

疑魔事,適起卽覺知.魔稍稍來,不聽

隨在阿惟越致地.終不疑,不懈怠.譬

若有人作惡逆,盡其壽命,心終不可

轉.使作善,不念惡.是惡心至死,終不

休.是菩薩住中正,在阿惟越致地,心

不可移動.十方終不能復轉其心.自

有道地.終不疑無阿羅漢、辟支佛.心

不念佛難得.心大無有極.安隱堅住

其地.無有能降之者.作是住,無有能

過是黠者.用是故,弊魔大愁,毒言:是

菩薩心如剛鐵,不可轉.便復更作佛

形,往語菩薩言:「若何不於是閒,取阿

羅漢證:若未受決,得阿耨多羅三耶

三菩,若不得是比,不得是相.菩薩用

是比,用是相行具足.如是尚不得佛,

若當何因得之?」.』佛言:「設是菩薩聞魔

語,若心不動者,是菩薩從過去怛薩

阿竭,受決已,得阿耨多羅三耶三菩.

是故覺知魔作佛形像來言:是非佛

也,魔耳.欲使我心搖,我心不可動.」佛

言:「是菩薩心不可動轉者,從過去怛

薩阿竭,受決已,授阿耨多羅三耶三

菩,住阿惟越致地.何以故?用是比,用

是相,行具足故,知是阿惟越致菩薩.

悉得法者,悉行中正,當代不惜身命,

是菩薩一切法悉受得之.過去、當來、

今現在佛所有法悉得持護.用是故,

當爲不惜身命,未常懈怠,無有厭時.

怛薩阿竭及諸弟子說經時,心終不

疑,亦不言非佛說.聞說深般若波羅

蜜,終心不有疑,亦不言非.如是菩薩

逮無所從生法,樂於中立,持是功德,

悉具足.用是比用,是相行具足,是爲

阿惟越致菩薩.」

摩訶般若波羅蜜道行經怛竭優婆夷品第十六

須菩提白佛言:「阿惟越致菩薩極從

大功德起,常爲菩薩說深法,教入深.」

佛言:「善哉,善哉!須菩提,若乃內菩薩

使入深,何等爲深?空爲深.無想、無願、

無識、無所從生滅,泥洹是爲限.」須菩

提白佛言:「泥洹是限,非是諸法.」佛言:

「諸法甚深,色、痛痒、思想、生死、識甚深.

何等爲色、痛痒、思想、生死、識甚深?如

本無.色、痛痒、思想、生死、識本無.爾故

甚深.」須菩提言:「難及也.天中天,色、痛

痒、思想、生死、識妄消去,便爲泥洹.」佛

言:「甚深與般若波羅蜜相應.當思惟

念,作是住學.如般若波羅蜜教.菩薩

隨是行.當思惟念:「如中教應行一日.」,

是菩薩爲卻幾劫生死.譬如婬泆之人,

有所重愛端正女人,與共期會.是女

人不得自在,失期不到.是人寧有意

念之不耶?」須菩提言:「其人有念思想,

當到欲與相見,坐起宿止言語.」佛言:

「其人未到之閒,能有幾意起念?」須菩

提言:「是意甚多,甚多.」佛言:「菩薩念深

般若波羅蜜,如是一日心不轉者.卻

生死若干劫.菩薩學般若波羅蜜,如

中教,如中所說思念,隨是行一日,爲

卻惡除罪.若有菩薩,遠離深般若波

羅蜜正使布施如恒中沙劫不如是

菩薩隨深般若波羅蜜教一日,其功

德出彼上.若復有菩薩,壽如恒中沙

劫,幷持前所布施,與須陁洹、斯陁含、

阿那含、阿羅漢、辟支佛、佛,不得深般

若波羅蜜.若復有菩薩,隨深般若波

羅蜜中行如中教,其功德出彼上.若

復有菩薩,壽如恒中沙劫,布施如前,

持戒具足,若復有菩薩,求深般若波

羅蜜,從念起說經,其功德出彼上.若

復有菩薩,持經布施,其功德轉上,得

阿耨多羅三耶三菩.是菩薩持經布

施以來深入是中,隨是教,其功德出

彼上.若復有菩薩,以經布施,不深入

是中,轉不及也.若復有菩薩,持經布

施,復深入是中,未常有離時,爲般若

波羅蜜所護,其功德甚多,甚多.」

須菩提白佛言:「所識有著者,此二何

所功德爲多?」佛言:「菩薩所識,若求深

般若波羅蜜,樂於空,樂無所有,樂盡,

樂無常念,是爲不離般若波羅蜜.如

是菩薩得功德不可計阿僧祇.」須菩

提白佛言:「不可計復言阿僧祇,有何

等異?」佛言:「阿僧祇者,其數不可盡極

也.不可計者,爲不可量計之,了不可

得邊崖.爾故,爲不可計阿僧祇.」須菩

提言:「佛說不可計.色、痛痒、思想、生死、

識,亦不可計.」佛語須菩提:「汝所問者

有何因,使色、痛痒、思想、生死、識不可計

不可量?」須菩提問佛:「何等爲不可量?」

佛言:「於空中計之,爲不可量.無想、無

願計之,如是不可量.」須菩提言:「空計

是法,不可計.」佛言:「云何我常不言諸

法空?」須菩提言:「如怛薩阿竭所說,法

悉空.」佛言:「諸法悉空,不可盡,不可計.

經無有各各慧.無有各各異.怛薩阿

竭但分別說耳.空不可盡,不可量.是

想,是願,是識,是生,是欲,是滅,是泥洹,

隨所喜,作是爲說,作是現示,作是爲

教,怛薩阿竭所說如是.」

須菩提言:「難及也.天中天,經本空耳.

云何復於空中說經?是經不可逮,如

我了佛語,諸法不可逮.」佛言:「如是.諸

法不可逮.」佛言:「如是諸法不可逮空

耳.是爲不可逮.」須菩提言:「如佛說,本

無不可逮.願解不可逮慧,有增有減.」

佛言:「不也.」須菩提言:「若有不可逮慧

有增有減,檀波羅蜜、尸波羅蜜、羼提

波羅蜜、惟逮波羅蜜、禪波羅蜜、般若

波羅蜜不增不減.若不增波羅蜜者,

菩薩何因近阿耨多羅三耶三菩?何

緣得阿惟三佛?設不減波羅蜜者,菩

薩何因近阿耨多羅三耶三菩?何緣

近阿惟三佛.坐?」佛言:「是不可逮慧不

增不減.菩薩求深般若波羅蜜,若守

者,如是漚和拘舍羅菩薩不念檀波

羅蜜增,亦不念減.復作是念;但名檀

波羅蜜,所布施念持是功德,施與作

阿耨多羅三耶三菩.施如是尸波羅

蜜、羼提波羅蜜、惟逮波羅蜜、禪波羅

蜜.菩薩求般若波羅蜜若守者,得漚

和拘舍羅,不念般若波羅蜜有增有

減,是但名爲般若波羅蜜.求之若守

者,發心念持是功德,施與作阿耨多

羅三耶三菩.」須菩提白佛言:「何等爲

阿耨多羅三耶三菩?」佛言:「本無是也.

是本無不增不減,常隨是念不遠離.

是卽爲近阿耨多羅三耶三菩坐?不

可逮法,不可逮慧.若般若波羅蜜皆

不增不減.菩薩念是不遠離,爲近阿

耨多羅三耶三菩.」須菩提白佛言:「菩

薩持初頭意,近阿耨多羅三耶三菩,

若持後頭意近之?」佛言:「初頭意、後來

意,是兩意無有對.」須菩提言:「後來意、

初頭意無有對,何等功德出生長大?」

佛言:「譬如然燈炷,用初出明然炷,用

後來明然炷?」須菩提言:「非初頭明

然炷,亦不離初頭明然炷,亦非後明

然炷,亦不離後明然炷.」佛問須菩提:

「云何如是不?」須菩提言:「如是.天中天,」

佛言:「菩薩不用初意,得阿耨多羅三

耶三菩.亦不離初意得,亦不用後意

得,亦不離後意得也.」佛言:「云何是爲

得阿惟三佛不?」須菩提言:「阿惟三佛

甚深,是因緣,菩薩不用初意,得阿耨

多羅三耶三菩.亦不離初意得,亦不

用後意得,亦不離後意得也.」佛言:「云

何心前滅,後復生耶?」須菩提言:「不也.」

佛言:「心初生可滅不?」須菩提言:「可滅.」

佛言:「當所滅者,寧可使不滅不?」須菩提

言:「不也.」佛言:「本無.寧可使住不?」須菩

提言:「欲住本無,當如本無住.」佛言:「設

令在本無中住,寧可使發堅固不?本無

寧有心無心?不離本無,寧有心不?見

本無不?作是求爲深求不?」須菩提言:

「天中天,作是求爲無所求.何以故?是

法了不可得,亦不可見.」佛言:「菩薩求

般若波羅蜜,爲求何等?」須菩提言:「爲

求空.」佛言:「設不空,爲求何等?」須菩提

言:「爲求想.」佛言:「云何去想不?」「不也.」「是

菩薩爲不去想.」須菩提言:「不作是求

妄想.何以故?求想盡者,設想滅者,卽

可滅也.便得阿羅漢.是爲菩薩漚和

拘舍羅.不滅想得證,向無想,隨是教.」

舍利弗謂須菩提:「若有菩薩,有三種

事,向三昧門,守三昧門.一者空,二者

無相,三者無願.是三者,有益於般若

波羅蜜.不但晝日益,夜夢中亦當復

益.何以故?佛說晝夜、夢中等無異.」須

菩提言:「若有菩薩晝日有益,於般若

波羅蜜夜夢中亦復有益.」舍利弗言:

「云何若夢中有所作?寧有所得不?佛

所說經如夢中所有.」須菩提言:「夢中

所作善,覺大喜爲益.夢中所作惡,覺

不喜爲減.」舍利弗言:「設於夢中,殺人

其心喜,覺以言:我殺是人快乎!如是

云何?」須菩提言:「不㱠.爾皆有所因緣

心不空.爾會有所因緣.若見,若聞,若

念,爲因緣.爾故知耳.從是中,令人心

有所著,令人心無所著,是爲不忘.爾

皆有所因緣故.」舍利弗言:「所作皆空

耳.何因心有所因緣?」須菩提言:「想因

緣.是故心因緣從是起.」舍利弗言:「菩

薩夢中,布施,持是施與,作阿耨多羅

三耶三菩.如是有施與無?」須菩提言:

「彌勒菩薩近前在,旦暮當補佛處.是

故知,當從問.」舍利弗白彌勒菩薩:「我

所問.」須菩提言:「彌勒菩薩.能解之.彌

勒言:「如我字彌勒,當解乎?當以色、痛

痒、思想、生死、識解慧乎?持是身解耶?

若空,若色、痛痒、思想、生死、識解慧.色、

痛痒、思想、生死、識空無力.當所解是

法了不見也.亦不見當所解者,是法

了不見當得阿耨多羅三耶三菩者.」

舍利弗言:「彌勒菩薩所說爲得證.」彌

勒言:「不也.我所說法不得證.」舍利弗

便作是念:「彌勒菩薩所入慧甚深.何

以故?常行般若波羅蜜,以來大久遠矣.」.

佛問舍利弗:「云何若自見作阿羅漢

時不?」舍利弗言:「不見也.」佛言:「如是菩

薩不作是念:「我受決.是法當於中得

阿惟三佛.」.亦無有得阿惟三佛者,菩薩

作是行,爲求般若波羅蜜,終不恐我

不得阿惟三佛.隨是法中教,求般若

波羅蜜.用是故,我無所畏.菩薩至大

劇難虎狼中時,終不畏怖,心念言:「設

有啖食我者,爲當布施,行檀波羅蜜,

近阿耨多羅三耶三菩.願我後作佛

時,令我剎中,無有禽獸道.」.菩薩至賊

中時,終不怖懼,設我於中死,心念言:

「我身會當棄捐,正令我爲賊所殺,我

不當有瞋恚.爲具忍辱,行羼提波羅

蜜,當近阿惟三佛.願我後得佛時,令

我剎中,無有盜賊.」.菩薩至無水漿中

時,心不畏怖.自念言:「人無德,使是閒

無水漿.願我後得阿惟三佛時,使我

剎中,皆有水漿,令我剎中人,悉得薩

芸若八味水」.菩薩至穀貴中時,心不

恐怖.自念言:「我當精進,得阿惟三佛,

使我剎中,終無穀貴,令我剎中,人在

所願,所索飮食悉在前.如忉利天上

食飮」.菩薩在疾疫中時,心念言:「我終

無恐懼.正使我身,死,是中,會當行精

進,得阿惟三佛,令我剎中,無有惡歲

疾疫者,必當降伏魔官屬.」.』佛言:「菩薩

聞是阿耨多羅三耶三菩阿惟三佛,

卻後大久遠,乃得佛者,心不恐怖.從

本際起意學以來,用不爲久也.譬如

人意一轉頃耳.何以故?無有本際故.」

佛說是時,有優婆夷從坐起,前至佛

所,爲佛作禮,長跪白佛言:「我聞是不

恐不怖.必降恐怖之處,索阿耨多羅

三耶三菩,得阿惟三佛已,當說經.」佛

笑,口中金色光出.優婆夷卽持金華,

散佛上,持佛威神,華皆不墮地.阿難

從坐起,更斐袈裟,前爲佛作禮,長跪

問佛言:「佛不妄笑.旣笑當有所說.」佛

言:「是怛竭優婆夷卻後當來世,名星

宿劫,是中有佛,名金華佛.是優婆夷

後當棄女人身,更受男子形,卻後當

生阿閦佛剎,從阿閦佛剎去,復到一

佛剎,從一佛剎,復生一佛剎,如是無

終極.譬如遮迦越王,從一觀復遊一

觀,從生至終,足不蹈地.是優婆夷從

一佛剎,復到一佛剎,未嘗不見佛.」阿

難心念:「如阿閦佛剎諸菩薩會者,是

爲佛會耳.」.佛知阿難心所念.佛言:「是

諸菩薩會者,悉度生死已.是優婆夷

後當作金華佛,度不可計阿羅漢,

令般泥洹.是時佛剎中,無有禽獸、盜

賊,無有斷水漿,若穀貴病疫者,其餘

惡事悉無有.」阿難問佛:「是優婆夷從

何佛已來,作功德?」佛言:「乃昔提和竭

羅佛所,作功德,初發意,求佛.提和竭

羅佛時,亦復持金華,散佛上,願言:「持

是功德,施與,作阿耨多羅三耶三菩者.」.』

佛言:「如我持五華散提和竭羅佛上,

卽逮得無所從生法,樂於中立,授我

決言.卻後無數劫,若當爲釋迦文佛.

是優婆夷爾時,見我從佛授決,其心

亦念我亦當授決,得阿耨多羅三耶

三菩.如是菩薩受決.」佛語阿難:「是怛

竭優婆夷於提和竭羅佛所,初發起

本阿耨多羅三耶三菩阿惟三佛.」阿

難白佛言:「是怛竭優婆夷所求已度?」

佛言:「已度.」

道行般若經卷第六

戊戌歲高麗國大藏都監奉勅彫造

道行般若經卷第七 淡

後漢月支國三藏支婁迦讖譯

摩訶般若波羅蜜守空品第十七

須菩提白佛言:「菩薩行般若波羅蜜,

何等爲入空,何等爲守空三昧?」佛言:

「菩薩行般若波羅蜜,色、痛痒、思想、生

死、識空觀,當作是觀,一心作是觀,不

見法.如是不見法,於法中,不作證.」須

菩提言:「佛所說,不於空中作證.云何

菩薩於三昧中住,於空中不得證?」佛

言:「菩薩悉具足念空不得證.作是觀,

不取證.作是觀,觀入處.甫欲向是時,

不取證,不入三昧,心無所著.是時,不

失菩薩法本,不中道得證.何以故?本

願悉護薩和薩故,爲極慈哀故,自念

言:「我悉具足於功德,是時不取證.菩

薩得般若波羅蜜,獲得極大功德,悉

得智慧力.」.譬若人能勇悍卻歒.爲人

極端正,猛健無所不能.能曉兵法,六

十四變皆知習之.爲衆人所敬,若有

所至處,無不得其力者.有所得者,轉

分布與人,其心歡欣.若有他事,與父

母妻子俱去,過大劇道厄難之中,安

隱父母,語其妻子言:「莫有恐懼.當俱

出是難中.」,旣出,得送父母妻子,歸鄕

里,不逢邪惡,到家莫不歡欣者.何以

故?用是人勇悍,多智慧黠健故.是菩

薩行極大慈心,念十方薩和薩.是時

持慈心,悉施人上.是菩薩過阿羅漢

地,出辟支佛地,於三昧中住.悉愍傷

薩和薩無所見.於是中,不取證.入空

中,深不作阿羅漢.菩薩作是行時,爲

行空三昧.向泥洹門,不有想,不入空

取證.譬若飛鳥飛行空中,無所觸礙.

菩薩行甫欲向空,至空向無想,不墮

空中,不墮無想,悉欲具佛諸法.譬若

工射人射空中,其箭住於空中,後箭

中前箭.各各復射,後箭各各中前箭.

其人射欲令前箭墮,爾乃墮.菩薩行

般若波羅蜜,爲漚和拘舍羅所護.自

於其地,不中道取證,墮阿羅漢、辟支

佛地.持是功德,逮得阿耨多羅三耶

三菩.功德盛滿,便得佛.爲菩薩於經

本中觀,不中道取證.」須菩提白佛言:

「菩薩謙苦,作是學,不中道取證.」佛言:

「是菩薩悉爲護薩和薩,守空三昧,向

泥洹門,心念分別.何等爲分別?守空

三昧、無相三昧、無願三昧、是爲分別.

漚和拘舍羅.使是菩薩不中道取證.

何以故?漚和拘舍羅護之故.故心念

一切薩和薩,持是所念故,得漚和拘

舍羅,不中道取證.若菩薩深入觀,守

空三昧,向泥洹門,無想三昧向泥洹

門,無願三昧向泥洹門.用是故分別,

久遠已來人所因緣想中,求得阿耨

多羅三耶三菩,爲說經.當使遠是因

緣,守空三昧,守無想三昧,守無願三

昧,向泥洹門,皆不中道取證.菩薩如

是念久遠人呼常有想,常有安想,常

有我想,常有好想,各各本我,作阿耨

多羅三耶三菩.時.用人故,爲說經.使

斷有想、有安想、有我想、有好想,悉斷.

求云何斷,是常無常,是樂皆苦,是身

非身,是好皆醜.菩薩自心念:「爲得漚

和拘舍羅,守空,守無想,守無願三昧,

向泥洹門,不中道取證.」.若有菩薩心

念人發遠已來,求因緣,求想,求欲,求

聚想求空想求,是想皆,現在,菩薩,言

我一切欲使世閒無有是.用是念人

故,得漚和拘舍羅.是法觀空、想、願、識,

無所從生齊限.是菩薩不中道取證.

法當作是知.云何菩薩求般若波羅

蜜,當曉習於法中,心當何緣求,心當

云何入?守空三昧,守無相三昧,守無

願三昧,向泥洹門,皆不中道取證.守

無識三昧,守無所從生三昧.是菩薩

不得決故,守空三昧、無相三昧、無願

三昧、無識三昧、無所從生三昧.念是

三昧竟,有來問者,不卽持,不可計,心

爲解者,知是非阿惟越致菩薩.何以

故?阿惟越致心無央數悉知.用是比

行不具足,知是菩薩未得阿惟越致.」

須菩提白佛言:「若有菩薩能解是者,

便爲阿惟越致.」佛言:「聞深般若波羅

蜜,若不聞能解者,卽是阿惟越致.」須

菩提言:「不可計人求菩薩道,少有能

解者.」佛言:「能解者以受決,以於是功

德中,極姝所知法者.阿羅漢、辟支佛

所不能及,諸天、阿須倫、龍、鬼神所不

及.是爲阿惟越致相.」

摩訶般若波羅蜜道行經遠離品第十八

佛言:「復次須菩提夢中菩薩摩訶薩

不入阿羅漢地,不入辟支佛地,不樂

索其中,亦不教他人入其中心,亦不

念般若中諸法.夢中視不般若中爲

證.心悉常在佛.如是須菩提,阿惟越

致菩薩摩訶薩當知是阿惟越致相.

復次,須菩提,菩薩摩訶薩夢中與若

干百弟子共會,在中央坐,不可數千

弟子,不可數百千弟子,共會,在中央

坐說經.與比丘僧,相隨,最在前頭,怛

薩阿竭阿羅呵三耶三佛說經,悉見

亦復是.須菩提,阿惟越致菩薩摩訶

薩當知是阿惟越致相.復次,須菩提,

菩薩摩訶薩夢中,在極高虛空中坐,

爲比丘僧說經,還自見七尺光,自在

所變化,於餘處所作,爲如佛說經.菩

薩摩訶薩於夢中,作是亦復是.須菩

提,阿惟越致菩薩摩訶薩當知是阿

惟越致相.復次,須菩提,菩薩摩訶薩

夢中,不恐,不怖,不難,不畏.夢中若見

郡縣,其中兵起,展轉相攻.若火起,若

見虎狼、師子及餘獸,若見斷人頭者.

如是餘變化大勤苦者,多困窮者、飢

者、渴者,都以厄難,悉作是見.其心不

恐,不怖,不驚,不搖.於夢中見,以覺卽

起坐,作是念:「如夢中所見,都是三處.

我作佛時,悉爲說經,遍教亦復是.」.須

菩提,阿惟越致菩薩摩訶薩當知是

阿惟越致相.復次,須菩提,何從知是

菩薩摩訶薩得阿耨多羅三耶三菩?

成作佛時,其境內一切無有惡心.是

時,須菩提,菩薩摩訶薩夢中,若見畜

生相噉,人民疾疫時,其心稍稍生,逮

得是願,作是念:「我會當作佛,如我作

佛時,使我境界中,一切無有惡用是

故知亦復是.須菩提,阿惟越致菩薩

摩訶薩當知是阿惟越致相.諸惡悉

除賜亦復是.須菩提,阿惟越致相復

次,須菩提,是菩薩摩訶薩於夢中,覺

已,若見城郭火起時,便作是念:「我於

夢中,所見,用是比,用是相,見不怖.用

是比,用是相,行具足.」.菩薩摩訶薩如

是,是爲阿惟越致相.持是比,持是相,

行具足,是爲阿惟越致菩薩摩訶薩.

今我審應,審至,審是所向者,當無異.

今是城郭火起,用我故,悉當滅,悉當

消,悉當去不復現.」佛言:「假令火賜滅

已,賜消已,賜去已.知是.須菩提,菩薩

摩訶薩受決已,過去怛薩阿竭阿羅

訶三耶三佛授阿耨多羅三耶三菩.

知是阿惟越致相假令火不滅不消

不去,知是菩薩摩訶薩未受決.設火

神燒一舍,置一舍,復越燒一里,置一

里.知是.須菩提,其家人前世時,斷經

故所致.是輩之人所作宿命,悉自見.

宿命所作惡,於是悉除賜.從是以來,

斷經餘殃悉盡,是宿命惡悉消.如是

須菩提,知是菩薩摩訶薩,未得阿惟

越致阿耨多羅三耶三菩.復次,須菩

提,用是比,用是相,行具足.菩薩摩訶

薩當作是視.持是比,持是相,當爲說

令知之.或時,須菩提,若男子、女人,爲

鬼神所下,若爲所持,是彼菩薩作是

念:「或我受決,如過去怛薩阿竭阿羅

訶三耶三佛,授我阿耨多羅三耶三

菩阿惟三佛,是阿耨多羅三耶三菩.

所念悉淨潔故.設我當作阿耨多羅

三耶三菩阿惟三佛,所念皆淨潔.是

阿耨多羅三耶三菩卻阿羅漢心,卻

辟支佛心.設卻阿羅漢心,以設卻辟

支佛心,以阿耨多羅三耶三菩,會當

作佛,不得不作佛.阿耨多羅三耶三

菩當作佛者,十方阿僧祇剎現在諸

佛,無不知者,無不見者,無不證者.今

怛薩阿竭阿羅訶三耶三佛悉知我

所識念.我審當作阿耨多羅三耶三

菩阿惟三佛.審如我所語,審如我所

爲,審如我所言,是鬼神當用我故去.」,

便告言:「是男子、女人何等鬼神所取

持乎?鬼神卽爲去.」.設是不去者,是菩

薩摩訶薩說是時,當知須菩提,是菩

薩摩訶薩未受決.過去怛薩阿竭阿

羅訶三耶三佛不授阿耨多羅三耶

三菩佛語須菩提其人審至誠者弊魔

往到是菩薩摩訶薩前住,作是語言:

「若本作是住,若本字某,若以受決;欲

以亂之.是菩薩當說是語時,我是眞

者,鬼神當隨我語,我審受決.爲阿耨

多羅三耶三菩,審如我至誠者,是鬼

神卽當去.是弊魔便作是念:「我當使

鬼神去.何以故?弊魔極尊,有威神,鬼

神不敢當.魔作是念:鬼神用魔威神

故,便捨去.如是菩薩作是念:「用我威

神故,鬼神卽去耳.」.』佛言:「不知用魔威

神故去也.是彼菩薩摩訶薩以自謂

審然,便自貢高,輕易人,形笑人,無所

錄.語人言:「我於過去怛薩阿竭阿羅

訶三耶三佛所受決.以其餘人,悉未

受決.」.用是故.自可,自貢高,反瞋恚,起

恚怒,稍稍增多.則離薩芸若大遠,失

阿耨多羅三耶三菩智.是輩菩薩無

有漚和拘舍羅,瞋怒更生,起是兩地,

當墮阿羅漢地,若墮辟支佛道地.是

輩須菩提,持不成.是菩薩摩訶薩當

覺知魔爲,捨善知識去,亦不與善知

識語,亦不與善知識從事,亦不錄善

知識.用是故,知爲魔所固.如是須菩

提,菩薩摩訶薩當知魔爲.何以故?當

覺是事.知魔來在菩薩前.魔時時變

服往作是語言:「過去怛薩阿竭阿羅

呵三耶三佛,授若受阿耨多羅三耶

三菩,若本字某,若母字某,若父字某,

若兄字某,若姊字某,若弟字某,若親

厚字某,若知識字某,若父母兄字某,若

七世祖父母字某,若母外家字某,若父

外家字某,若在某城生,若在某國生,

若在某郡生,若在某縣生,若在某鄕

生若常軟語若今作是語若乃前世

時,亦復作是軟語.或時高才便復隨

形言:「若前世時,亦復高明.」.或見自字,

或見乞食,或時一處飯,或時就飯者,

或時先噉果菜,卻食飯.或時在丘墓

閒,或時路靖,或時在樹閒止,或時有

受請者,或時不受請,或時少多取足,

或時麻油,不塗身,或時語聲好,或時

巧談語.魔見如是因底,詭言:「若前世

時,亦復巧談語如是.若前世時,施行

法亦復如是.」.何以故?若前世時,淨潔

行,今還得.若前世時行淨潔故,功德所

致.今若還是功德耳.若前世時某家

子若種姓亦復字某前世有是行若

今世亦復淨潔,得是.彼菩薩心便作

是念:「想我得無爾乎.」.是弊魔便復作

是語言:「若以受決阿惟越致,過去怛

薩阿竭阿羅訶三耶三佛.若授決已,

用是故,若得淨潔.」.』佛語須菩提:「我所

說阿惟越致菩薩摩訶薩,持是比,持

是相,持是行用占之.我所說者不具

足,得反自用是.當知是菩薩輩終不

成就.當知爲魔所壞.何以故?用是比,

用是相,阿惟越致菩薩摩訶薩知是

了不得.用魔說其功德故,說其字故,

是輩菩薩摩訶薩聞魔所語,心歡欣,

自謂審然.便行形調人,輕易同學人

自貢高彼菩薩用受是字故便失其

本行,墮魔羅網.復次,須菩提,用受是

字故,菩薩摩訶薩不覺魔爲,反自呼

得阿耨多羅三耶三菩.魔復作是語

言:「若當作阿耨多羅三耶三菩,若作

佛時,當字某.」.是菩薩聞是字,心中作

是念:「我得無然乎?我亦先時,念如是.

我本作是生意.以我本作是念已.」.』佛

言:是菩薩如是,於智中少.是菩薩無

有漚和拘舍羅.反作是念:「是所言我

字當作佛時,亦如我先時所念,我定

當作阿耨多羅三耶三菩字如是.」,』佛

言:「如魔所教,若魔天共作,是比丘爲

魔所迷.」佛語須菩提:「我所署菩薩,用

是比,用是相,我不教令作是爲.我所

教了不得.」.』亡是比,失是相,反用是字

故,自意念:「我是阿惟越致.」,便輕餘菩

薩.用是輕易故,離佛,遠離薩芸若,遠

離阿耨多羅三耶三菩智,遠是漚和

拘舍羅,亡以般若波羅蜜,亡以善知

識.以更得惡知識.是菩薩會墮阿羅

漢、辟支佛道中,若後大久遠勤苦,能

復求佛者,用般若波羅蜜恩故,當復

得阿耨多羅三耶三菩,自致作佛.」佛

言:「爾時,發意受是字時,不卽覺,不卽

改,不卽悔.如是當墮阿羅漢.辟支佛

道.佛言:「若有比丘教重禁四事法,若

復他事,所犯毀是禁,不復成沙門,不

復爲佛子.是壞菩薩輩罪過於比丘

四事法.是菩薩言:「我於某國某郡某

縣某鄕生.」.作是意生念時,其罪最重.

當作是知,置是四事重法,是爲五逆.

惡.當意生是念時,其罪重.是菩薩用

受其字故,意信生是念故,其罪大.當

作是知,如是須菩提,用是字故,爲魔

入深罪.復次,須菩提,遠離之德,菩薩

摩訶薩.弊魔復往,作是語言:「遠離法

正當爾.怛薩阿竭阿羅訶三耶三佛

所稱譽.」.』

佛語須菩提:「我不作是說,遠離教菩

薩摩訶薩,於獨處止,於樹閒止,於閑

處止.」須菩提白佛言:「云何天中天,菩

薩摩訶薩遠離何所?復有異遠離乎?

亦不於獨處止亦不於樹閒止亦不

於閑處止,何等爲異遠離?」佛語須菩

提:「正使各各有阿羅漢,隨是行念.各

各有辟支佛,隨是行念.各各有菩薩

摩訶薩,城外行遠離.各各行菩薩摩

訶薩,一切惡不得犯.各各行菩薩摩

訶薩,若當於獨處止,若於樹閒止,若

於閑處止,了了行菩薩摩訶薩.是遠

離法.我樂使作是行,不使遠行,絕無

人處於中也.菩薩摩訶薩持是遠離,

當晝夜行,當了了行.是故菩薩摩訶

薩遠離於城傍行,持是比菩薩摩訶

薩當各各行.若於獨處止,若於樹閒

止,若於閑處止,各各行菩薩摩訶薩.

我所說遠離法如是.爾時,弊魔當往

教行遠離法,語言:「若當於獨處止,若

於樹閒止,若於閑處止,當作是行.」,是

菩薩隨魔教,便亡遠離法.魔語言:「道

等取阿羅漢法.作是念無有異.當隨

是行辟支佛道,作是念無有異.亦當

隨是行菩薩道,作是念無有異.亦當

隨是行般若波羅蜜,難了知入中.」.若

當作是行,捨般若波羅蜜.」佛言:「是菩

薩所願未得,反隨其行,於法中未了

知.是菩薩摩訶薩反自用是,當輕易

餘菩薩,自念:「誰能過我者?」,輕易城傍

行菩薩.城傍行菩薩了了淨潔,心無所

念,不入阿羅漢法中住,不入辟支佛

法中住.所有惡心不受.禪悅棄定.於

三昧中,悉逮得所願,悉具足度.」佛言:

「是無有漚和拘舍羅菩薩,正使於百

千由旬空澤中,在其中行,禽獸所不

至處,賊所不至處,羅剎所不至處,在

彼閒止.若百歲,若百千歲,若百千萬

歲,正使復過是.不知是遠離法,會無

所益.是遠離菩薩不具足.自念自用

悉得.以了不自知爲亡也.自用在遠

離中立,是爲兩舌耳.不得遠離也.我

不喜是菩薩心爾也.我所道遠離菩

薩摩訶薩不爾也.是所遠離不具足

知.於是遠離中,了不得.如是爲三遠

離耳.如是弊魔便往飛在虛空中立,

作是語:「善哉!善男子,是眞遠離法.怛

薩阿竭阿羅訶三耶三佛所說.正當

隨是遠離行.如是疾得阿耨多羅三

耶三菩阿惟三佛.「.是菩薩聞是語喜,

便從遠離起去,往到城傍遠離菩薩

所.是菩薩比丘成就有德人也.反往

輕言:「若所行法非也.」.』佛言:「如是諸仁

者中,有了了隨行菩薩摩訶薩,反呼

非.中有反行反呼是.不當敬者而敬

之,當所敬者,反瞋向.語是菩薩言:「我

行遠離,有飛人來,語我言:善哉,善哉!

若審是遠離法.正當隨是行.用是故,我

來相語耳.今若當隨我所行.如我所行

無有比.若有城傍行,誰當來語?若誰當

來,告若善哉?」.』佛言:「是菩薩有德之人,而

反輕如是.須菩提,菩薩當作是知.如

擔死人種無所復中直反呼.是菩薩

有短,是爲菩薩怨家,是爲厭菩薩.以

是爲天上天下之大賊也.正使如沙

門被服,亦復是賊無異也.於菩薩有

德人中,亦復是賊也.是曹輩,須菩提,

不當與共從事也.不當與共語言也.

亦不當恭敬視也.何以故?多瞋怒起,

敗人好心,是輩人也.當作是知.何所

須菩提,菩薩摩訶薩不捨薩芸若,不

置阿耨多羅三耶三菩.是所菩薩摩

訶薩,不捨薩芸若故.是阿耨多羅三

耶三菩阿惟三佛,爲一切護薩和薩.

是彼壞菩薩輩.不當與從事,不當敬,

不當與會所當護法.一當自堅持,常

當急持,淨潔心立,心所狎習,常當諦

持,常當正心,常當怖畏,勤苦處無得

入其中.無得入三處.是彼壞菩薩輩

所在.彼處常當持慈心向,常當哀之,

令安隱,愍傷之,慈念之,常當自護.自

念:「使我無得生是惡心.一切使我心

無瑕穢.我設有是不善,疾使我棄.」.如

是須菩提,菩薩摩訶薩所有行極上.

當作是知.」

摩訶般若波羅蜜道行經善知識品第十九

「復次,須菩提,菩薩摩訶薩在事,欲得

阿耨多羅三耶三菩阿惟三佛.是彼

當與善知識從事,恭敬承事.」須菩提

問佛:「菩薩摩訶薩善知識當何以知

之?」佛語須菩提:「佛天中天是菩薩摩

訶薩善知識.若有說般若波羅蜜者,

教人入是經中,是菩薩摩訶薩善知

識.六波羅蜜是菩薩摩訶薩善知識

當作是知.六波羅蜜是舍怛羅.六波

羅蜜是道.六波羅蜜是護.六波羅蜜

是一.六波羅蜜是將.過去怛薩阿竭

阿羅訶三耶三佛,皆從六波羅蜜出.

甫當來怛薩阿竭阿羅訶三耶三佛,

皆從六波羅蜜出.今現在十方阿僧

祇剎怛薩阿竭阿羅訶三耶三佛,亦

皆從六波羅蜜出,成薩芸若.皆於四

事中,取道.用四事,護薩和薩.何等四

事?一者布施於人,二者歡樂於人,三

者饒益於人,四者等與.是爲四.如是

須菩提,菩薩摩訶薩是故爲舍怛羅.

是故爲母.是故爲父.是故爲舍.是故

爲臺.是故爲度.是故爲自歸.是故爲

導.是故爲六波羅蜜.是故爲薩和薩

之度.何因菩薩摩訶薩學六波羅蜜?

用無有極處人民故.悉欲斷其根.是

菩薩摩訶薩皆於般若波羅蜜中學.」

須菩提問佛:「何所是般若波羅蜜相?」

佛語須菩提:「無所罣㝵是般若波羅

蜜相.」須菩提言:「是所相得般若波羅

蜜,如是相得諸法.」佛言:「如是.須菩提,

無所有相得般若波羅蜜.是所相得

諸法.何以故?須菩提,諸法各各異,諸

法各各虛空.如是須菩提,是所相各

各虛空,是爲般若波羅蜜相.諸法各

各虛空.如是須菩提,是所相般若波羅

蜜,各各虛空.隨是相,諸法各各虛空.」

須菩提問佛:「正使天中天,諸法各各

虛空,何緣人民欲生,無有盡時?各各

無有減時.各各無有盡處時.虛空無有

增時.虛空無有息時.各各虛空無有

阿耨多羅三耶三菩阿惟三佛.不從

是中.各各虛空.是法不得阿耨多羅

三耶三菩阿惟三佛.云何天中天,是

法當何以知決?」佛語須菩提:「爾須菩

提,晝夜人民欲得是因,致是作是求.

須菩提言:「如是天中天,晝夜人民欲

得是因,致是作是求.」佛言:「云何須菩

提,若見我欲得是空不?」須菩提言:「不

也.天中天,」佛言:「如是不?須菩提,自作

是得是空不?」須菩提言:「如是.天中天,

空.」佛言:「云何須菩提,但用是故,欲得

是因致是?人民用是故,勤苦無有解

已時?」須菩提言:「如天中天,極安隱人

民欲得是因致.是勤苦無有休息時.」

佛言:「如是須菩提,人民所欲故,便著.

當作是知.人民所生,本從是生.從是

中,無可取.無可取者,不作是得.是了

無所有.如是須菩提,無有減盡時,從

是中,了無有生增益者.作是曉知,是

爲菩薩摩訶薩行般若波羅蜜須菩

提白佛言:「作是曉知者,菩薩摩訶薩

爲不求色,不求痛痒、思想、生死、識.作

是曉知,行般若波羅蜜.菩薩摩訶薩,

爲悉等行.諸阿羅漢、諸辟支佛所不

能及.有德之人所行道.是彼極過上,

是所得愛,無有能逮者.是菩薩摩訶

薩當作是念:得般若波羅蜜已,當作

是行.菩薩摩訶薩晝夜行,疾近阿耨

多羅三耶三菩阿惟三佛.佛言:「云何

須菩提,閻浮利人民及四面蜎飛蠕

動,悉令作人,各各得人道已,皆令求

阿耨多羅三耶三菩,以發意索佛道,

各各盡壽,作布施,持是布施,施與作

阿耨多羅三耶三菩.於須菩提意云

何?是菩薩摩訶薩作是布施,其福寧

多不?」須菩提言:「甚多,甚多.天中天.」佛

言:「不如是.菩薩摩訶薩得般若波羅

蜜已,守一日,正使最後守一日,如般

若波羅蜜中教,作是念行,其福過彼

上.或時菩薩摩訶薩得般若波羅蜜

已,如是法作是念行,是都盧於衆中

極尊.何以故?其餘人無有能及是慈

者.捨諸佛,是菩薩摩訶薩無有與等

者.是善男子深入知中曉了,是智悉

具足.悉見世閒勤苦者,爾時極大愍

傷,念眼徹視,見不可計人民,悉具足

無有懈時.用不懈故,得是行.當爾時,

極大感念,悉念薩和薩.不用是相住,

亦不用餘住是所.須菩提,菩薩摩訶

薩其智極大明.雖未作阿耨多羅三

耶三菩,明如是.隨是行,一切剎土皆

共尊擧.正上阿耨多羅三耶三菩,終

不逮.若受人衣被、飮食、牀臥具、醫藥,

悉具足.是般若波羅蜜者心在其中

立,所受施,悉除去,近薩芸若.如是須

菩提,菩薩摩訶薩所噉無有罪益.於

薩和薩,悉示道徑,無有邊,無有極處.

悉明照諸在牢獄中者,悉欲度脫,薩

和薩悉欲示眼.是般若波羅蜜中法.

當念行,當隨是教,用是念行,是般若

波羅蜜有入中者.不動行,不搖行.何

以故?隨是不動搖行,莫念想,莫得作

異念,持短入般若波羅蜜中.當作是

行,晝夜入般若波羅蜜中,莫懈止.譬

若須菩提,男子得摩尼珠.前時未得,

卻後得是摩尼珠,歡欣踊躍,得是摩

尼珠已,卻後復亡之.用是故,大愁毒,

坐起憂念,想如亡七寶.作是念:「云何

我直亡是珍寶?」.如是須菩提,菩薩摩

訶薩欲索珍寶者,常當堅持心,無得

失薩芸若.常當入是中念.」須菩提白

佛言:「設使所念,用身亡乎?云何菩薩

摩訶薩念薩芸若不亡?佛語須菩提:

「設是菩薩摩訶薩作是知,無爲.不失

般若波羅蜜.何以故?須菩提,般若波

羅蜜虛空,是般若波羅蜜,亦不增,亦

不減.」須菩提言:「是般若波羅蜜虛空.

云何生菩薩摩訶薩?般若波羅蜜成

就其行,近阿耨多羅三耶三菩.」佛言:

「不也.須菩提,菩薩摩訶薩亦不增,亦

不減.正使須菩提,是經中說時,菩薩

摩訶薩聞是亦不恐,亦不怖,當作是

知是.善男子則爲行般若波羅蜜.須

菩提白佛言:「如是般若波羅蜜爲空

行乎不?須菩提,有離般若波羅蜜行

得不,須菩提,空行不?須菩提?離空行

不?須菩提,敗色行不?須菩提,敗痛痒、

思想、生死、識行不?須菩提,離色頗所

有行不?須菩提,離痛痒、思想、生死、識,

頗所有行不?」須菩提言:「云何天中天,

行般若波羅蜜?佛言:「云何須菩提,見

是法不?何所法行般若波羅蜜?須菩

提言:「不見也.天中天.」佛言:「云何須菩

提,遍見不見般若波羅蜜?何所菩薩

摩訶薩行?」須菩提言:「不見也.天中天.」

佛言:「設使須菩提,遍見不?是菩薩摩

訶薩行般若波羅蜜.」須菩提言:「不見

也.天中天.」佛言:「設使須菩提,不遍見

法,有所生處不?」須菩提言:「不見也.天

中天.」佛語須菩提:「是菩薩摩訶薩逮

無所從生法樂,如是樂悉具足.無所

從生受決阿耨多羅三耶三菩.是怛

薩阿竭阿羅訶三耶三佛所至處,無

所復畏.悉作是護.菩薩摩訶薩作是

求.作是行,作是力,爲逮佛慧、極大慧、

自在慧、薩芸若慧、怛薩阿竭慧.設見

不得佛,佛語爲有異.」須菩提白佛言:

「設使諸法無所從生,受決阿耨多羅

三耶三菩.」佛語須菩提;「不也.」須菩提

白佛言:「云何菩薩摩訶薩得阿耨多

羅三耶三菩?」佛語須菩提:「見不?所當

受決阿耨多羅三耶三菩.」須菩提言:

「我不見法.當作阿耨多羅三耶三菩.」

佛言:「如是須菩提,如是諸法無無從

中得.菩薩不作是念:「持是法,當受決,

不受決.」

道行般若經卷第七

己亥歲高麗國大藏都監奉勅彫造

道行般若經卷第八 淡

後漢月支國三藏支婁迦讖譯

摩訶般若波羅蜜釋提桓因品第二十

釋提桓因於衆中,白佛言:「甚深般若

波羅蜜難了難知.是人民功德不小,

聞是深般若波羅蜜,書者,持者,學者.」

佛語釋提桓因:「云何拘翼,閻浮利人

民是都盧,皆持十戒悉具足,其功德

寧多不?持是功德百倍、千倍、萬倍、億

萬倍、巨億萬倍,不如是善男子善女

人聞是般若波羅蜜書持學者.時,坐

中有一異比,丘語釋提桓:「因出拘翼

上去已是善男子善女人功德乎釋提

桓因報是比丘言:「持心一反念.出我

上去已,何況聞般若波羅蜜書持學

者,聞般若波羅蜜,以隨是法,隨是法

教,作是立.都盧出諸天、阿須倫、世閒

人民上.都盧於諸天、阿須倫、世閒人

民中極尊.菩薩摩訶薩行般若波羅

蜜不獨過諸天阿須倫世閒人民上

也乃至須.陁洹斯陁含阿那含阿羅

漢,辟支佛都復、過是上、菩薩摩訶薩、

行般若波羅蜜,不獨過阿羅漢、辟支

佛上也.亦復至菩薩行檀波羅蜜.設

無般若波羅蜜,無漚和拘舍羅,亦復

過是上.不獨過檀波羅蜜,亦復乃至

尸波羅蜜、羼提波羅蜜、惟逮波羅蜜、

禪波羅蜜.菩薩摩訶薩失般若波羅

蜜,失漚和拘舍羅,亦復過是上去.菩

薩摩訶薩行般若波羅蜜,正使菩薩

摩訶薩狎習般若波羅蜜中行,都盧

合會,諸天、諸阿須倫、諸世閒人民,終

不得勝.是菩薩摩訶薩.行般若波羅

蜜.菩薩摩訶薩如中所,狎習般若波

羅蜜.作是堅持.是菩薩摩訶薩疾近

薩芸若.是菩薩摩訶薩離怛薩阿竭

名不遠.是菩薩摩訶薩如是護.離佛

坐不遠.是菩薩摩訶薩所有懈怠不

復生.是菩薩摩訶薩作是學,爲學佛.

不學阿羅漢法,不學辟支佛法.當作

是學菩薩摩訶薩.四天王當作問訊

言:「疾學是.四部弟子當作所度.當於

佛座上坐,作阿耨多羅三耶三菩.」.作

是學菩薩摩訶薩,四天王常自往問

訊,何況餘天子?怛薩阿竭阿羅呵三

耶三佛當念.菩薩摩訶薩行般若波

羅蜜,當作是行.菩薩摩訶薩般若波

羅蜜,或時世閒所有勤苦之疾,是身

了無有怨.是爲菩薩摩訶薩般若波

羅蜜.」阿難作是念:「是釋提桓因自持

智說耶?持佛威神說乎?」.釋提桓因知

阿難心所念,語阿難言:「持佛威神,我

所說乎.」佛言:「如是.阿難,持佛威神,釋

提桓因所說乎.正是忠阿難,或時菩

薩摩訶薩,深念般若波羅蜜,行般若

波羅蜜.行學般若波羅蜜.」當是時,三

千大千國土中,弊魔一切心中,皆愁

毒,欲共壞亂.是菩薩摩訶薩自共議

言:「當何以使是菩薩便中道取證阿

羅漢、辟支佛道,莫使成作佛?」

摩訶般若波羅蜜道行經貢高品第二十一

佛語阿難:「菩薩隨時欲學般若波羅

蜜,隨法欲行般若波羅蜜.是時,一佛

界中,魔各各驚,自念言:「欲使菩薩,中

道得阿羅漢果,莫疾使得阿耨多羅

三耶三菩,疾使得佛.」.復次,阿難弊魔

愁毒爲憂,見菩薩習行,於般若波羅

蜜.復次,阿難,是時,諸弊魔四面放火

風,恐怖是菩薩,若令畏懼,衣毛當起,

使心一反,亂念轉復.」佛語阿難:「魔不

遍行亂.菩薩若有行亂者,有不行亂者.」

阿難白佛言:「何等菩薩爲魔所亂?」佛

語阿難:「若有菩薩聞深般若波羅蜜,

不樂者,弊魔便行住壞.復次,阿難,若

有菩薩聞深般若波羅蜜,心狐疑者,

自念:「若有,無有耶?」.如是,

阿難,菩薩爲弊魔所得便.復次,阿難,

若有菩薩遠離於善師是菩薩所聞

般若波羅蜜,深事不欲聞也.亦不了

也,亦不知也.何因守般若波羅蜜.用

是故,阿難,是菩薩弊魔所得便者.復

次,阿難,若有菩薩與惡師從事.用是

故,弊魔得菩薩便.是菩薩言:「正是我

所喜師也.當成我所願.餘多有菩薩,

非我善厚也.」.用是故,弊魔便復得菩

薩.復次,阿難,聞是深般若波羅蜜時,

教餘菩薩,用是爲學,用是爲寫.我尚

不了其事,汝能了耶?若有時,菩薩與

異菩薩轉相輕易言:「我所行是也.汝

所行非也.」.

爾時,諸弊魔歡欣踊躍.是時,弊魔便

作異被服像來,嘆菩薩言:「汝於某國

生,某種姓家.」.是菩薩聞是語,便輕易

餘,成就不貢高菩薩.是貢高菩薩功

德薄少,無阿惟越致相也.是菩薩於

阿惟越致中,功德少,自貢高,輕餘菩

薩言:「卿不及我所行.」.用是故,弊魔大

歡欣言:「今泥犂、禽獸、薜荔墮者不少.」.

弊魔當復增其念.所語所說,多有信

用者.聞之者無不隨其言者.作是學

者瞋恚益增.心所作爲顚倒.用是故,

身口心所作爲輕反.用是故,其人在

泥犂、禽獸、薜荔中,罪益增.用是故,弊

魔大歡欣,踊躍無有極.若求菩薩道.」.

家,與求羅漢道人,共諍.爾時,弊魔自

念:「菩薩離薩芸若遠離遠,亦不大遠.」.

菩薩又與菩薩共諍.爾時,弊魔念言:

「兩離佛遠.」.』佛語阿難:「未得阿惟越致

菩薩與阿惟越致菩薩共諍.罵詈.阿

惟越致菩薩.是菩薩罵以隨心所念,

轉懷怨恨,心一轉念,聽卻一劫.菩薩

雖有是惡念,不捨薩芸若,卻無數劫,

極甫當更復從發意起.阿難白佛言:

「心所念惡寧可得中悔不?當乃卻就

爾所劫乎?」佛語阿難:「於我法中,廣大

極可得悔」佛語阿難:若有菩薩念惡

有恨,自歡欣,復語他人.是人不可復

使悔也.若有菩薩,若罵詈瞋恨自念:

「咄!我所作無拔.後終不敢復作是.復

自考責,人道難得.用是故,悉當忍於

人何況乃當與人共諍言乎我當爲

十方人,作橋令悉蹈我上度去.我有

是意,寧當復與人共諍耶?住立當如

聾羊.諸惡悉當忍,諸惡心不當犯.我

作佛時,悉當安十方人,得般泥洹.我

不復與人共諍,瞋恚於人,爲用羅漢

道故?」.』阿難白佛言:「菩薩菩薩自相與

共止,法當云何?」佛語阿難:「菩薩菩薩

轉相視,當如視佛.心念言:「共一師,共

一舩,共一道,是所學,我亦當學.如是

若有餘菩薩,欲喜學羅漢、辟支佛道,

若與從事,設有是人者,我不與從事.

其有世世欲求佛道者,當與相隨,如

是學.爲共一法學.」

摩訶般若波羅蜜道行經學品第二十二

須菩提白佛言:「菩薩學無常,爲學薩

芸若.學無所生,爲學薩芸若.學去離

婬,爲學薩芸若.學滅爲學薩芸若.佛

語須菩提:「汝所問,學無常,爲學薩芸

若者,於須菩提意云何?是怛薩阿竭

本無,隨因緣得怛薩阿竭.本無字寧

有盡時不?」

須菩提白佛言:「不.」佛言:「不.」佛語須菩

提:「爲學薩芸若,如是學爲學般若波

羅蜜.如是學,爲學怛薩阿竭陁.爲學

力.爲學無所畏.爲學諸佛法.菩薩學

如是者,悉行諸學法.菩薩摩訶薩作

是學,魔及魔官屬不能中道壞.菩薩

如是學,爲疾得阿惟越致.菩薩如是

學者,爲疾近佛樹下坐.菩薩如是學,

爲悉學佛道.菩薩如是學,爲習法也.

菩薩如是學,爲極大慈哀.如是爲學

等心菩薩.學如是,三合十二法輪爲

轉.菩薩學如是,爲學度滅十方天下

人.菩薩學如是,爲學甘露法門.」佛語

須菩提:「不懈怠人乃能學是.作是學,

爲學十方天下人道.菩薩學如是者,

不入泥犂、禽獸、薜荔中.菩薩學如是,

終不生邊地.如是學不復生愚癡、貧

窮中.如是學,不復盲聾、瘖痾歐.如是

學,爲不毀十戒.如是學,爲不隨解除

卜問.如是學,遠離不持戒人.菩薩如

是學,不願生尼惟先天上.何以故?菩

薩有漚和拘舍羅故,般若波羅蜜.何

等漚和拘舍羅?從般若波羅蜜中,出

漚和拘舍羅.持漚和拘舍羅滅神入

禪,不隨禪法.菩薩學如是,爲得淨力,

爲得無所畏力,爲得佛法淨力.」須菩

提白佛言:「佛所有諸法本皆淨.何等

爲菩薩得法淨?」佛語須菩提:「菩薩學

如是爲學無所得淨法諸法淨如是

須菩提,菩薩行般若波羅蜜時,不悔,

不厭,是爲行般若波羅蜜.未得道者,

愚癡不曉,是法,不見是事.菩薩用人

故常精進.人見我,亦當效我精進.用

是故,菩薩得力,精進無所畏.菩薩作

是學,悉知十方天下人心意所念,無

能過者.譬如地出金銀,少所處出耳.

如是須菩提,少所人隨般若波羅蜜

法教學.譬若須菩提,少所人索遮迦

越羅處,索小國王多.如是須菩提,少

所人隨般若波羅蜜法教學.從是中,

多索阿羅漢、辟支佛者.有初發意菩

薩,少有隨般若波羅蜜教者,旣有學

般若波羅蜜,少有得阿惟越致者.菩

薩當作是念:「我當力學慕,及阿惟越

致.」.復次須菩提,行般若波羅蜜,不持

瞋恚意向人,不求他人短,心無慳貪,

心不毀誡,心不懷恨,心不懈,心不迷

亂,心不愚癡.時,菩薩學般若波羅蜜

時,諸波羅蜜皆悉屬.學般若波羅蜜,

爲照諸波羅蜜,爲悉入諸波羅蜜.學

般若波羅蜜,爲具足餘波羅蜜.譬如

人言:「是我所.」,便外著十二品.如是須

菩提,菩薩學般若波羅蜜,皆悉屬.譬

如須菩提,人死時,命盡身諸根悉滅.

如是須菩提,菩薩學般若波羅蜜,爲

學諸波羅蜜皆悉屬.菩薩欲學度諸

波羅蜜,當學般若波羅蜜.菩薩欲學

般若波羅蜜,爲學無極.於須菩提意

云何?一佛界中,所有人寧多不?」須菩

提報佛言:「甚多.」佛言:「若有菩薩供養

一佛界中,乃爾所人供養,自盡壽命,

其福寧多不?須菩提白佛言:「甚多.」佛

語須菩提:「不如菩薩守般若波羅蜜,

如兩指相彈頃.」佛語須菩提:「般若波

羅蜜極尊.用是故,疾得佛.如是須菩

提菩薩欲得阿耨多羅三耶三菩爲

十方人中獨尊.給施十方貧窮孤獨

者,欲求佛境界者,欲得佛智惠所樂

者,欲得如師子獨鳴者,欲得佛處者,

悉欲得是者,當學般若波羅蜜.菩薩

學般若波羅蜜者,爲悉學餘法.須菩

提白佛言:「菩薩爲復學阿羅漢法耶?」

佛語須菩提:「雖知阿羅漢法,不樂行,

不學阿羅漢所作功德.云何當得也?

阿羅漢所行菩薩悉知,不學,不行,不於

中住.菩薩作是學,天上天下無有能過

者,悉過阿羅漢、辟支佛上.如是爲近

薩芸若.菩薩作是學,不離般若波羅

蜜遠也.爲行般若波羅蜜.菩薩作是

學、於薩芸若法中,不增不減.離阿羅

漢、辟支佛道.菩薩若復作是念:「持是

般若波羅蜜,當得薩芸,」,若有小想,爲

不行般若波羅蜜,亦不有般若波羅

蜜之相.當持得薩芸若,亦無念,亦無

見,亦無所想.是爲行般若波羅蜜.」

摩訶般若波羅蜜道行經守行品第二十三

是時,釋提桓因在大會中坐,作是念:

菩薩行,十方天下人無有能過者.何

況自到至佛乎?十方人道難得.旣得,

壽爲安隱,有一發意,行佛道者難得.

何況至心行佛道者乎?欲爲十方天

下人,作導首,是人難得.是時,釋提桓

因化作文陁羅華,取持散佛上,散已,

作是說,行菩薩道者,乃向佛道乎?所

願悉成,爲近爲悉護作是行者,爲悉

成佛.諸經法、薩芸若經法、怛薩阿竭

經法,悉具足.阿惟越致經法亦爾.釋

提桓因言:「人有至心索佛,於是法中.

一反念,終不遠.釋提桓因言:「我欲使

人於法中,益念不厭生死之苦.一切

天上天下爲苦,用人故,悉當忍勤苦

之行.心作是念:「諸未度者悉當度之,

諸未脫者悉當脫之,諸恐怖者悉當

安之,諸未般泥洹者悉皆當令般泥

洹.」.』釋提桓因問佛言:新發意菩薩勸

人,助其歡欣,得何等福?隨次第,上菩

薩勸人助其歡欣,得何等福?乃至阿

惟越致上至阿惟顏,勸人助其歡欣,

得何等福?佛語釋提桓因:「須彌山稱

之尚可知斤兩.從勸助,代初發意菩

薩歡欣,其福不可量.佛語釋提桓因:

「一佛境界尚可稱知斤兩.阿闍浮菩

薩行勸人助其歡欣,其福無有科限.

佛語釋提桓因:「一佛境界中,諸海所

有水,取一髮,破爲百分,從中取一分,

以一分之髮,取海水盡,尚可數知幾

渧.阿惟越致菩薩行勸人助其歡欣,

其福不可數.佛語釋提桓因:「阿僧祇

佛剎所有境界虛空,持一斛、半斛、一

斗半斗一升半升尚可量空知,幾所

阿惟顏.」菩薩行勸人助其:「歡欣其福,

不可極釋提桓,因白佛言爲魔所亂

聞是不,助歡欣魔官屬,人聞是不助

歡欣.者從魔?天上來下聞是,不助歡

欣者何.以故若有意索,佛者爲壞魔.

境界也有發意,索佛者當,助其歡,欣

是爲壞魔.境界心不離佛不.」離經不

離比丘:「僧如是當助其歡,欣佛語釋

提,桓因如,釋提桓因所言助其,歡欣

者爲近,佛用是助歡欣之,功德世世

所生處,爲人共欲得供養,未嘗有聞

惡聲時,不恐當歸三惡道,常生天上

在十方常尊.何以故?如是人助菩薩

歡欣者,爲悉施護十方人,何以故?初

發意菩薩稍增自致至佛.成就作佛

已,當度脫十方天下人,須菩提白佛

言:「心譬如幻.何因當得佛?」佛語須菩

提:「於須菩提意云何?汝寧見幻不?」須

菩提言:「不.化幻亦不見,幻心離,化幻

離,幻心雖離,是見異法.當得佛道不?」

須菩提白佛言:「不見亦不離化幻,離

幻心,亦不見,當得佛.亦無法,亦無見.

當說何等法耶?得不得乎?是法本無,

遠離亦本無,若得,若不得,本無所生,

亦無有作佛者.設無有法,亦不得作

佛.」須菩提白佛言:「設爾,般若波羅蜜

離本無對法.離本亦無對,亦無證,亦

無守,亦無行,亦無有法,當有所得.何

以故?離般若波羅蜜本無形故.本無

遠離,何因當於般若波羅蜜中得佛?

佛者離本無所有.何所本無所有,當

得佛者?」佛語須菩提:「如須菩提所言

離,今般若波羅蜜無所有,離本薩芸

若無所有.」佛語須菩提:「雖離般若波羅

蜜本,本亦無所從生.須菩提,當作是思

惟.深入守,是故離本無所有得作佛.」

佛語須菩提:「雖知離本般若波羅蜜

無所有,是爲不守般若波羅蜜.不具

足行般若波羅蜜者,不得作佛也.」佛

言:「如須菩提所言,不用得般若波羅

蜜故,得佛也.亦不用離,無離得作佛

亦不可離般若波羅蜜得作佛.不得

般若波羅蜜者,不得作佛.」須菩提白

佛言:「菩薩行般若波羅蜜甚深難及.」

佛語須菩提:「汝所言菩薩行般若波

羅蜜甚深難及.菩薩所言勤苦行,深

奧之法不在取泥洹.」須菩提白佛言:

「如是所說事菩薩不爲勤苦行.何以

故?亦無有作證者,亦無般若波羅蜜

中得證者,亦無有經法得作證者.菩

薩聞是不恐,不怠,不難,是爲行般若

波羅蜜.雖作是行,亦不見行,是爲行

般若波羅蜜.雖近作佛,亦不見,是爲

行般若波羅蜜.遠離羅漢、辟支佛,亦

不見,亦不念,是爲行般若波羅蜜.譬

如空中無念,若有近,若有遠.何以故?

空本無有形故.行般若波羅蜜,無有

離佛遠,離佛近.何以故?般若波羅蜜

無有形故.譬如幻師作化人.化人不

作是念:「師離我近,觀人離我遠.」.何以

故?化人無有形故.般若波羅蜜亦如

是,不作是念:「羅漢、辟支佛道離我遠,

佛道離我近也.」.何以故?般若波羅蜜

無有形故.譬如影現於水中,不作是

念:「何因影現於水中?」.若所有近者,不

念言:「近.」,若遠者,亦不念言:「遠.」.何以故?

影無有形故.般若波羅蜜如是,亦無

是念.羅漢、辟支佛道爲遠耶?佛道爲

近乎?何以故?般若波羅蜜無有形故.

般若波羅蜜敵無所愛,敵無所憎.怛

薩阿竭所有,無所著,無所生.般若波

羅蜜亦如是,亦無所生,亦無所著.譬

如怛薩阿竭化作人.不作是念:「羅漢、

辟支佛道離我遠.」.亦不言:「佛道離我

近.」.何以故?化人無有形故.般若波羅

蜜亦不作是念:「羅漢、辟支佛道離我

遠.」,亦不念佛道離我近.」.何以故?般若

波羅蜜無有形故.譬如工匠黠師剋

作機關木人.若作雜畜木人,不能自

起居,因對而搖.木人不作是念言:「我

當動搖,屈伸,低仰,令觀者歡欣.」.何以

故?木人本無念故.般若波羅蜜亦如

是,隨人所行悉各自得之.雖爾,般若

波羅蜜亦無形,亦無念.譬如造作海

中大舩.所以者何?作欲度賈客,舩亦

不作是念言:「我當度人.」.何以故?舩本

無念故.般若波羅蜜亦如是,隨人所

行,悉各自得之.般若波羅蜜亦無形,

亦無念,亦如是.譬如曠野之地,萬物、

百穀、草木皆生其中,地亦不作是念

言:「我當生也,不生也.」.般若波羅蜜生

諸經法,亦不念言:「從中生與不生.」.何

以故?般若波羅蜜本無形故.譬如摩

尼珠悉出其寶.般若波羅蜜悉出其

經法,分別教授.雖爾,般若波羅蜜亦

無念.譬如日照於四天下,其明亦不

念言:我當悉照.般若波羅蜜悉照諸

經法.雖爾,般若波羅蜜亦無念.譬如

水無所不至,水亦不作是念言:「我當

有所至.」.般若波羅蜜悉至諸經法,雖

爾,般若波羅蜜亦無念.譬如風無所

不至,風亦不作是念言:「我當有所至.」.

般若波羅蜜成就諸經法,亦如是.雖

爾,般若波羅蜜亦無念.譬如須彌山

顚,以忉利天爲莊飾,須彌山,亦不作

是念言:「我當上治忉利天莊嚴.」.般若

波羅蜜成就薩芸若.雖爾,般若波羅

蜜亦無念.譬如大海悉出諸珍琦寶

物,海水不作是念言:「我當從中出珍

寶.」.般若波羅蜜悉出生諸經法,亦如

是.雖爾,般若波羅蜜亦無念.譬如佛

出生諸功德,悉覆輩,等心加於十方

人.般若波羅蜜成就於諸經法,亦

如是.」

摩訶般若波羅蜜道行經强弱品第二十四

舍利弗問須菩提言:「菩薩摩訶薩行

般若波羅蜜,爲高行耶?」須菩提報言:

「我從佛所聞事,菩薩摩訶薩行般若

波羅蜜,爲無高行也.』若干百千愛欲

諸天作是念:「當爲十方人,發意爲菩

薩道者,作禮,何以故?行般若波羅蜜,

不中般泥洹故.如是菩薩爲勤苦行,

不於是法中,墮落取證.」須菩提語諸

天言:「雖不中道墮落取證,是不爲勤

苦勤,爲十方不可計阿僧祇人,被法

鎧,度令得泥洹,是乃爲勤苦之難.是

人本無,本無索不可得也.如是菩薩

作是念:「爲欲度人.」,度十方人,爲欲度

空.何以故?空亦無有遠,亦無有近,亦

無所有.用是以菩薩勤苦行,索人本

無有,欲度人,爲度虛空,被德鎧.用人

故,被德鎧,欲過度人.是故菩薩爲被

德鎧.如佛所說,人無有本,曉知人本

無所有,是爲度人.菩薩聞是,不恐,不

怖,是爲行般若波羅蜜.離人本無本,

無離色本無色,離痛痒、思想、生死、識,

本無識.離諸經法,本無諸經法.菩薩

聞是,不恐,不懈,是爲行般若波羅蜜.」

佛語須菩提:「何因菩薩不恐,不懈?」須

菩提白佛言:「本無故,不恐,本淨故,不

懈何以故索懈怠本本無有所因懈

亦復無有.菩薩聞說是,不懈,不恐,不

怖,是則爲行般若波羅蜜.菩薩行是

時,諸天皆爲作禮,諸梵天皆爲作禮.」

佛語須菩提:「不但諸天、諸梵天爲菩

薩作禮,上至阿會亘彼立,阿波摩那

阿會波羅,及上至阿迦膩咤諸天,皆

爲行般若波羅蜜菩薩作禮.十方不

可復計阿僧祇現在諸佛,悉念行般

若波羅蜜菩薩,悉共擁護.知是行般

若波羅蜜菩薩阿惟越致,恒邊沙佛

剎其中所有人,悉使爲魔,一魔者化

如恒邊沙人,悉使爲官屬,設使爾所

魔各各乃爾所官屬欲共害行般若

波羅蜜菩薩.不能中道壞,不能中道

得便.菩薩有二事法,行般若波羅蜜.

魔不能中道使得便.何謂二事?一者

諸經法視皆空,二者不捨十方人悉

護.是爲二事.菩薩有二事,諸魔不能

動.何謂二事?一者不失本願,二者十

方諸佛悉護視.是爲二事.菩薩行般

若波羅蜜時,諸天往至菩薩所,問訊

深經之事,諸天讚歎善之.今作佛,不

久當隨是法教立.旣隨是法教立者,

諸有困苦者,皆得護,諸未得歸者,爲

得自歸.爲人故作法舍,無目者使得

黠目.隨是般若波羅蜜法教立者,十

方不可復計阿僧祇現在諸佛,悉共

擁護行般若波羅蜜者.諸佛各各於

其剎,四部弟子中,說是菩薩功德,各

各讚歎善之.」佛語須菩提:「譬若我今

讚歎說羅麟那杖那佛.」佛復言:「今我

剎界中,菩薩行般若波羅蜜,十方諸

佛今亦讚嘆說行般若波羅蜜菩薩,

亦復如是」須菩提白佛言:「諸佛悉讚

歎諸菩薩如是耶?」佛言:「不賜讚歎.」佛

語須菩提:「有行菩薩道,未得阿惟越

致者,諸佛亦復讚歎.」須菩提復問佛:「

「何等爲行菩薩道,爲佛所讚歎?」佛語

須菩提:「有菩薩隨阿閦佛前世爲菩

薩時所行,及羅麟那杖那佛前世爲

菩薩時所行,有菩薩隨是教.用是故,

十方諸佛讚是菩薩.復次,須菩提,菩

薩摩訶薩行般若波羅蜜,諸經法信

本無所從生.是菩薩尚未得無所從

生法,樂,於中立信,諸法本空.是菩薩

尚未得阿惟越致,信諸經法本無,如

泥洹.是菩薩尚未得入阿惟越致地.

隨是法教立,疾得阿惟越致.有應是

法行者.是故十方諸佛共讚歎是菩

薩.菩薩爲度阿羅漢道地、辟支佛道

地、向佛道地.若有菩薩應般若波羅

蜜行者,爲諸佛所讚歎,知是菩薩不

久在阿惟越致道地立.

復次,須菩提,菩薩聞深般若波羅蜜,

信不狐疑,菩薩作是念:「如佛所說,諦

無異.」,是菩薩卻後當復於阿閦佛所,

聞是般若波羅蜜,及餘菩薩所聞亦

復爾.作是信般若波羅蜜者,以爲在

阿惟越致地立.若有聞般若波羅蜜

信者,其德甚大不小.何況菩薩隨般

若波羅蜜法教立者?隨是法教立者,

爲疾入薩芸若.」

須菩提白佛言:「設離本,本無法不得.

何所法有作佛者?何所法說有說經

者?」佛言:「如須菩提所言,設離本,本無

法不得.何所法有作佛者.亦無有法

說經者,是本無,無本.何所有於本無

中立無者?有本無有當得佛者.亦無

有本法.有作佛者.本無無有,說經者

亦不可得.」釋提桓因白佛言:「般若波

羅蜜甚深,菩薩勤苦行,乃自致成佛.

何以故?無有字法無所得,在本無中

立者.亦無有法當作佛者,亦無有說

經者.菩薩聞是,不恐,不怖,不疑,不厭.」

須菩提語釋提桓因言:「如釋提桓因

所言,菩薩勤苦聞深般若波羅蜜,信

不狐疑,不厭.」須菩提報釋提桓因言:

「拘翼,諸經法皆空.何所有狐疑厭者?」

釋提桓因語須菩提言:「如須菩提所

說,一切爲說空事,爲悉無所著,譬如

射虛空了無所著.須菩提所說經,亦

如是,了無所著.」釋提桓因白佛言:「如

我所說,爲隨佛法教耶?爲有增減乎?」

佛語釋提桓因:「拘翼,如佛所說,法教

等無異.如須菩提所說,但說空事.須

菩提,亦不見般若波羅蜜者,亦不見

行般若波羅蜜者,亦不見得佛者,亦

不見薩芸若,亦不見得薩芸若者,亦

不見、怛薩阿竭,亦無有得怛薩阿竭

者,亦不見無所從生,亦不見無所從

生證得之者,亦不見十種力,亦無有

索十種力者,亦不見四無所畏,亦不

見索四無所畏者經法本淨亦無所

得.須菩提,隨無所得教立.如是須菩

提,隨無所得教立者,是菩薩爲行般

若波羅蜜.百倍、千倍、萬倍.須菩提,菩

薩行般若波羅蜜者,捨置佛道地,衆

羅漢辟支佛道地,不及是菩薩道地.

欲爲十方天下人持尊,當隨佛法教

立.』如是是時,忉利天上數千萬天持

化作文陁羅華,散佛上,散已,作是說,

諸天言:「我曹亦當隨法教立.」.時,坐中

百六十比丘起,整衣服,爲佛作禮.作

禮已,各各手中有化文陁羅華,持是

華,散佛上,散已,作是說:「我曹亦當隨

法教立.」.是時,佛笑,口中出若干色.其

明至十方佛剎,悉爲明.其明還遶佛

三帀,從頂上入.阿難從坐起,整衣服,

爲佛作禮,長跪問佛:「佛不妄笑,旣笑

當有意.」佛告阿難:「是百六十比丘及

諸天,當於是波羅劫中,作佛,皆同一

字,字漚辰那拘尼摩.作佛時.比丘僧

數各各等,壽命亦各各等,其壽各十

萬歲,隨次稍稍作佛.作佛時,各各盡

世,雨五色華.」

道行般若經卷第八

戊戌歲高麗國大藏都監奉

勅彫造

道行般若經卷第九 淡

後漢月支國三藏支婁迦讖譯

摩訶般若波羅蜜累教品第二十五

佛語阿難:「作是立者,無有能過菩薩.

作是立爲如佛立.作是立無有爲作

師者.是爲薩芸若立.欲作是立者,當

隨般若波羅蜜教.有應是般若波羅

蜜行者,當知是人從人道中來,或從

兜術天上來.是人或從人道中,聞

般若波羅蜜,或從兜術天上,聞,或從

人道中行,或從兜術陁天上行.何以

故?佛般泥洹後,般若波羅蜜若於十

方見,若於兜術、天上見,有行是般若

波羅蜜,若書者,諸佛悉視護之.是菩

薩復轉教人,勸樂合偶.知是菩薩供

養若干佛以來,不於羅漢、辟支佛品

中,作功德.知是菩薩供養若干佛以

來,學是般若波羅蜜,不恐,不怖.若有

受般若波羅蜜若有學若有持若有

解中事,若有隨知,是菩薩如面見佛

無異.是菩薩不止,亦不誹謗般若波

羅蜜.知是菩薩供養若干佛以來.」佛

語阿難:「雖有人於佛所作功德,持用

求羅漢、辟支佛,會當得佛無異.若有

菩薩摩訶薩,行般若波羅蜜,常當遠

離羅漢、辟支佛道.佛語阿難:「持是般

若波羅蜜囑累汝,阿難,我爲汝所說

經,捨置般若波羅蜜、摩訶漚和拘舍

羅及諸摩訶惟曰羅.我每所說餘經,

汝所受,設令悉散,悉亡,雖有是,其過

少耳.汝所從佛受般若波羅蜜,設散,

設亡,其過甚大不小,佛語阿難:「復囑

累汝,般若波羅蜜,受學持法,當諦學,

悉具足受,悉念持,書字令正,無缺減.

過去、當來、今現在,佛經身等無異,阿

難當作是念:般若波羅蜜莫使缺減

何以故?今佛現在有慈心,佛恩德欲

報,佛恩具足供養者.汝設有慈心,於

佛者,當受持般若波羅蜜.當恭敬作

禮供養.設有是行,汝悉爲供養佛報

恩.以汝爲恭敬過去、當來、今現在佛

已,汝慈孝於佛,恭敬思念於佛,不如

恭敬於般若波羅蜜.愼莫亡失一句.

佛語阿難:「囑累汝般若波羅蜜,以爲

信.若有不欲離於佛.離於經,離於比

丘僧,亦不欲離於過去、當來、今現在

佛者,不當遠離般若波羅蜜.是佛所

教.」佛語阿難:「若有受般若波羅蜜持

護,是爲持過去、當來、今現在佛教法.

何以故?過去、當來、今現在佛,皆從般

若波羅蜜出生.菩薩欲得佛道者,當

學六波羅蜜.何以故?六波羅蜜是諸

菩薩摩訶薩母.」佛語阿難:「囑累汝六

波羅蜜.六波羅蜜者,佛不可盡經法

之藏.過去、當來、今現在佛,皆從六波

羅蜜出生.」佛語阿難:「汝日日教人,盡

一佛境界中人,汝悉教令得阿羅漢

道.雖有是教,尚未報佛恩.不如具足

爲菩薩說般若波羅蜜.汝所教人悉

使得阿羅漢,此所作功德,持戒、精進

守道,雖教乃爾所人,其福寧多不?阿

難報佛言:「甚多.天中天.」佛語阿難:「不

如持般若波羅蜜,具足爲菩薩說.雖

不能多,一日可.雖不能一日,食時可.

雖不能食時,爲說須臾閒可.其福勝

度爾所阿羅漢.菩薩摩訶薩自於般

若波羅蜜,念思惟其中事,菩薩雖思

惟其中事,得其功德出衆阿羅漢、辟

支佛上去.雖思惟其中事,會當得阿

惟越致.設不中道,還說般若波羅蜜、

時,四部弟子及諸天、阿須倫及鬼神,

一佛境界中,持釋迦文佛威神,一切

悉見阿閦佛,及見諸比丘不可計皆

阿羅漢.諸菩薩亦無央數,以後不復

見.」佛語阿難:「譬如見國中人,不復見.

阿閦佛及諸菩薩,阿羅漢、諸經法索

眼不見,亦如是.法不見法,法不念法.

何以故?諸經法無念,不見,亦無所益.」

佛語阿難:「諸經法皆空,無所持,亦不

可念.譬如幻師化作人.諸經法亦如

是,無念,亦無痛.何以故?無形故.菩薩

作是行,爲行般若波羅蜜.作是學,爲

學般若波羅蜜.悉欲得六波羅蜜者,當

學般若波羅蜜.作是學,在諸學中最尊

無有及者.百倍、千倍、萬倍.是爲安十方

天下.作是學者,困厄苦者,悉護視.是爲

隨佛法學,是爲隨佛教.有應學是者,持

手擧一佛境界,移著還復他方剎土,以其

處人無有覺知者.」佛語阿難:「佛從是

般若波羅蜜中學成.過去、當來、今現

在佛無所罣閡,指智慧法,悉從般若

波羅蜜具足成.欲得般若波羅蜜限

者,爲欲得虛空限.何以故?般若波羅

蜜不可盡.十方之事可計,般若波羅

蜜事不可計.佛告阿難:「般若波羅蜜

事不可計,不可盡.般若波羅蜜本淨.

何以故?過去不可復計佛,悉從其中,

成就得佛.般若波羅蜜亦不增,亦不

減.甫當來不可復計佛,悉從般若波

羅蜜成就得佛.般若波羅蜜亦不增,

亦不減.十方今現在不可復計佛,悉

從般若波羅蜜成就得佛.般若波羅

蜜亦不增,亦不減.是故般若波羅蜜

不可盡,虛空亦不可盡.」

摩訶般若波羅蜜道行經不可盡品第二十六

是時,須菩提作是念:佛所說般若波

羅蜜事甚深.是須菩提當作是問.須

菩提白佛言:「般若波羅蜜不可盡.譬

如虛空,亦不可盡.菩薩當何因,思惟

般若波羅蜜?」佛語須菩提:「色不可盡,

當作是思惟,般若波羅蜜.痛痒、思想、

生死、識不可盡,當作是思惟,般若波

羅蜜.十二因緣不可盡,當作是思惟,

般若波羅蜜.」佛語須菩提:「菩薩當作

是思惟,般若波羅蜜.菩薩當作是思

惟?十二因緣適得其中,菩薩初坐樹

下時,不共法思惟十二因緣.是時,薩

芸若智慧悉具足.」佛語須菩提:「若有

菩薩行般若波羅蜜時,思惟十二因

緣不可盡.作是思惟者,出過羅漢,辟

支佛道去,正住佛道.菩薩不作是思

惟.行般若波羅蜜及思惟十二因緣

不可盡設不作是思惟者便中道得羅

漢、辟支佛.菩薩不中道還者,用思惟

般若波羅蜜,思惟行摩訶漚和拘舍

羅故.」佛語須菩提:「菩薩行般若波羅

蜜時,思惟視十二因緣不可盡.作是

視十二因緣,所視法生者,滅者,皆有

因緣法.亦無有作者.作是思惟十二

因緣,行般若波羅蜜時,不見色,不見

痛痒、思想、生死識,不見佛境界,無有

所因法.見佛境界,是爲菩薩行般若

波羅蜜.若有菩薩行般若波羅蜜,當

爾時,魔大愁毒.譬如父母新死,啼哭

愁毒,憂思.菩薩行般若波羅蜜時,魔

愁毒如是.」須菩提白佛言:「一魔愁毒

耶?餘魔復愁毒乎?」佛語須菩提:「一佛

境界所有魔各各於其所止處不安.

菩薩隨般若波羅蜜教時,菩薩應行

如是者,諸天、阿須倫、龍、鬼神、人、若非、

人,不能害菩薩.若有菩薩欲得佛道

者,當行般若波羅蜜.菩薩行般若波

羅蜜,爲行檀波羅蜜具足,行尸波羅

蜜亦爾.行羼提波羅蜜亦爾.行惟逮

波羅蜜亦爾.行禪波羅蜜亦爾.菩薩

摩訶薩行般若波羅蜜,具足行漚和

拘舍羅波羅蜜.菩薩摩訶薩行般若

波羅蜜,若有魔事起,卽覺使不至.菩

薩悉欲得諸漚和拘舍羅波羅蜜者,

當行般若波羅蜜,當守般若波羅蜜.

若有菩薩行般若波羅蜜,守般若波

羅蜜.

爾時,菩薩思惟十方不可計阿僧祇現

在諸佛諸佛本行菩薩道時,悉從般若

波羅蜜出生,菩薩作是念:「如諸佛悉

得諸經法,我悉當得.」.如是菩薩行般

若波羅蜜時.作是思惟念:「如兩指相

彈頃,若有菩薩布施具足如恒邊沙

劫,不如是菩薩行般若波羅蜜如彈

兩指頃.」.菩薩如是行者,爲住阿惟越

致地.是菩薩爲諸佛所念,菩薩終不

還餘道.會當得佛,終不歸三惡道是

菩薩未曾離諸佛時,行般若波羅蜜

菩薩.如兩指相彈頃閒,功德如是.何

況一日守般若波羅蜜者?行當如是

揵陁訶盡菩薩.揵陁訶盡菩薩在阿

閦佛剎最尊第一.

摩訶般若波羅蜜道行經隨品第二十七

須菩提白佛言:「菩薩何因隨般若波

羅蜜教?」佛語須菩提:「諸經法無有

能壞者.菩薩隨般若波羅蜜教,當如

是,虛空不可盡.菩薩隨般若波羅蜜

教當如是.五陰本無形.菩薩隨般若

波羅蜜教,當如是.四大本無形.菩薩

隨般若波羅蜜教,當如是.沙羅伊檀

六事大虛空無形.菩薩隨般若波羅

蜜教,當如是.發心行佛道,無有與等

者.菩薩隨般若波羅蜜教,當如是.發

心行願甚廣大,菩薩等心於十方人

無有極,佛有四事不護,各各異端,無

有極.菩薩隨道般若波羅蜜教,當如

是.菩薩爲諸天、阿須倫、龍、鬼神、甄陁、

羅、摩睺勒、人及非人,作不可計之覆

護.菩薩隨般若波羅蜜教,當如是.十

方天下人呼爲是我所,非我所,悉斷

之.菩薩隨般若波羅蜜教,當如是.虛

空之中,音響無形.菩薩隨般若波羅

蜜教,當如是.譬如大海水,不可斗量.

菩薩隨般若波羅蜜教,當如是.譬如須

彌山巓,珍寶各各別異.菩薩隨般若

波羅蜜教,當如是.釋梵各自有教.菩

薩隨般若波羅蜜教,當如是.譬如月

盛滿姝好.菩薩隨般若波羅蜜教,當

如是.譬如日明所照悉至.菩薩隨般

若波羅蜜教,當如是.諸經法但有字

耳無有處所.菩薩隨般若波羅蜜教,

當如是.般若波羅蜜本無形,但有字

耳.菩薩隨般若波羅蜜教,當如是.般

若波羅蜜本無所從生.菩薩隨般若

波羅蜜教,當如是.般若波羅蜜等無

有異.菩薩隨般若波羅蜜教,當如是

幻化及野馬,但有名無形.菩薩隨般

若波羅蜜教,當如是.地、水、火、風是四

事無有極.菩薩隨般若波羅蜜教,當

如是.佛身相本無色.菩薩隨般若波

羅蜜教,當如是.諸佛境界各各虛空.

菩薩隨般若波羅蜜教,當如是.佛諸

經本無說無教.菩薩隨般若波羅蜜

教,當如是.譬如衆鳥飛行空中,而無

足迹.菩薩隨般若波羅蜜教,當如是.

生死根,波羅蜜力、諸覺禪、棄脫三昧、

定入禪具足,悉脫愛欲,臨作佛時,乃

得行是.菩薩隨般若波羅蜜教,當如

是.諸經法無有極,不可盡.菩薩隨般

若波羅蜜教,當如是.諸經法無所從

生,無所因出.菩薩隨般若波羅蜜教,

當如是.臨作佛時,諸經法悉具足成.

菩薩隨般若波羅蜜教,當如是.泥洹

虛空,無所有.菩薩隨般若波羅蜜教,

當如是.諸經法本無淨適無所因.菩

薩隨般若波羅蜜教,當如是.佛所作

爲變化無有極.菩薩隨般若波羅蜜

教當如是.一切無有索菩薩過者,亦

無有得佛過者,脫無央數人.菩薩隨

般若波羅蜜教,當如是.諸佛說經法

行道如是.菩薩隨般若波羅蜜教,當

如是.佛所教化等無有異.菩薩隨般

若波羅蜜教,當如是.」佛語須菩提:「若

有菩薩行般若波羅蜜時,當作是隨,

當作是,念當作是入,當作是,視,去離

諛諂,去離貢高,去離强梁,去離非法,

去離自用,去離財富,去離僥倖,去離

世事,棄身不惜壽命,適無所慕,但念

佛所行事安隱.菩薩行能如是者,得佛

不久.悉得薩芸若功德不久.如是輩

菩薩不當字菩薩,當字爲佛.何以故

今得佛不久故.若有菩薩隨般若波

羅蜜教.甫當來世爲得佛字.佛在者,

亦當隨般若波羅蜜教,佛般泥洹後,

亦當隨般若波羅蜜教,當如是.

摩訶般若波羅蜜道行經薩陁波倫菩薩品第二十八

佛語須菩提:「疾欲得佛者,索般若波

羅蜜,當如薩陁波倫菩薩.於今在上

方,過六百三十億佛國,佛名揵陁羅

耶,其國名尼遮揵陁波勿.薩陁波倫

菩薩於彼閒止.須菩提白佛言:「薩陁

波倫菩薩本何因緣,索般若波羅蜜?」

佛語須菩提:「乃往久遠世,有菩薩名

薩陁波倫,爲前世施行功德所追逮,

本願所成,世世作功德所致.前世以

供養數千萬億佛.時,菩薩臥出,天人

於夢中語言:「汝當求索大法.』覺起卽

行求索,了不得.其意惆悵不樂.欲得

見佛,欲得聞經,索之了不能得.亦無

有菩薩所行法.則用是故,甚大愁憂,

啼哭而行.譬如人有過於大王所,其

財產悉沒入縣官,父母及身皆閉在

牢獄.其人啼哭,愁憂不可言.薩陁波

倫菩薩愁憂啼哭如是.時,忉利天人

來下,在虛空中,觀見菩薩日日啼哭.

天人見菩薩,至心啼哭.天人卽於菩

薩父母、兄弟、親屬、交友中,字菩薩爲

薩陁波倫.是時,世有佛,名曇無竭阿

祝竭羅佛.般泥洹以來,甚久.亦不聞

經,亦不見比丘僧.時薩陁波倫菩薩

於夢中,忉利天人語言:「前世有佛,名曇

無竭阿祝竭羅.」.是時菩薩於夢中,聞

佛名,卽覺.覺已,卽大歡喜,踊躍卽棄

捐家入深山中無人之處棄身無所

貪慕,而大啼哭.自念言:「我惡所致,不

見佛,不聞經,不得菩薩所行法.」.是時,

薩陁波倫菩薩啼哭時,便聞虛空中,

有聲言:「善男子,可止,莫復啼哭.有大

法,名般若波羅蜜.若有行者,若有守

者,得佛疾.汝當求索是大法.汝聞是

法,若行,若守,佛所有功德汝悉當得

之.得佛三十二相八十種好,汝悉當

得之.汝悉當持經法,教十方天下人.」.

薩陁波倫菩薩問虛空中聲:「當何因

緣得般若波羅蜜,當到何方求索,當

何等方便得之.」.虛空中聲報菩薩言:

從是東行,莫得休息.汝行時,莫念左,

莫念右,莫念前,莫念後,莫念上,莫念

下,莫念行.行時莫念恐怖,莫念喜,莫

念食,莫念飮,莫念坐,莫念行道,莫念

中止,莫念婬,莫念怒,莫念癡,莫念守,

莫念有所得,莫念內,莫念外,莫念色,

莫念痛痒、思想、生死、識,莫念眼,莫念

耳,莫念鼻,莫念口,莫念身,莫念心意,

莫念地、水、火、風,莫念空,莫念人,莫念

我,莫念命,莫念有空,莫念無空,莫念

行菩薩道,莫念有經,莫念無經,莫念

生天上,莫念生世閒,莫念菩薩善,莫

念菩薩惡.一切所向念悉斷,遍無所

著.從是東行,悉斷念已,作是行,不缺

者,令得聞般若波羅蜜不久.過去諸

佛行菩薩道時,索般若波羅蜜如是.

得般若波羅蜜隨其教者,得佛疾.作

是精進行者,當疾得佛.」.薩陁波倫菩

薩聞虛空中教聲,大歡欣.當隨天人

之教.虛空中聲復報言:「莫失是教.」.作

是語已,便不復聞聲.是時,薩陁波倫

菩薩聞是教法,倍踊躍歡欣,隨是教,

卽東行.心適無所著.行中道,作是念:

「去是幾所,乃當得般若波羅蜜?」.作是

念已,住復大啼哭.薩陁波倫菩薩作

是啼哭時,上方虛空中,化作佛在空

中立言:「善哉,善哉!如若所索者,甚難.

如汝作是精進者今得般若波羅蜜

不久.」.薩陁波倫菩薩叉手仰向,視化

佛身,有金色身,放十億光炎,身有三

十二相.見已,大歡欣,叉手白化佛言:

「願佛爲我說經法,我從佛聞經.聞經

已,諸佛所有經法,我皆欲悉得之.」.是

時,化佛語薩陁波倫菩薩:「受我所教

法,悉當念持之.諸經法本無恐懼.本

淨無端緖.住諸經法一切無所罣礙.

本端無所因住.諸經法本無所因端

緖,無所說住.諸經法無所說教,如虛

空無形.本無端緖,如泥洹,無有異.諸

經法如泥洹無有異,無所從生,無形

住.諸經法無所從生,無形計如幻,無

形,如水中見影.諸經法如水中影現.

如夢中所見等無有異.諸經法如夢

中所見等無有異.佛聲音都盧見如

是,當隨是經法教.善男子,當作是守

念,從是東行,索般若波羅蜜.去是閒

二萬里,國名揵陁越王治處,其國豐

熟,熾盛富樂,人民衆多,其城縱廣四

百八十里,皆以七寶作城.其城七重,

其閒皆有七寶琦樹,城上皆有七寶

羅縠緹縵,以覆城上,其閒皆有七寶

交露閒垂鈴.四城門外皆有戲盧遶

城.有七重池水,水中有雜種優鉢蓮

花、拘文羅華、不那利華、須揵提華、末

願揵提華,皆在池水中生閒.陸地有

占匐華如是衆華數千百種.其池中

有衆雜琦、鳥鳧、鴈、鴛鴦、異類琦鳥數

千百種.池中有七寶之舩,其人乘舩

娛樂戲池中.城中皆行列五色幢幡,

復懸五色幢幡,復有羅列雜色華蓋.

城中街巷各各周遍.譬若忉利天上,

帝釋宮殿懸幢幡,音樂之聲數千百

種日日不絕譬如忉利天上難檀桓

戲盧,其中有音樂之聲,快樂不絕.其

城快樂亦復如是.其城中,無有異人,

皆是菩薩中有成就者.中有發意者,

皆共居其中.快樂不可言.其中所有

服飾玄黃琦珍,不可復計.其國中,有

菩薩名曇無竭.在衆菩薩中,最高尊.

有六百八十萬夫人采女,共相娛樂.

揵陁越國中.諸菩薩常共恭敬曇無

竭.爲於國中央,施高座,隨次轉下施

座.中有黃金座、白銀座、琉璃座、水精

座,座皆有雜色文繡綩綖.座閒皆散

雜種香華.座上皆施雜寶交露之蓋.

中外周帀皆燒名香.曇無竭菩薩常

於高座上,爲諸菩薩說般若波羅蜜.

中有聽者,中有書者,中有學者,中有

諷者,中有守者.汝從是去,到揵陁越

國曇無竭菩薩所,自當爲汝說般若

波羅蜜.當爲汝作師教汝.何以故?前

數千億世,常爲汝作師,是汝本發意

時師.汝往至師所時,若見若聞,莫得

說其短.亦莫念其短.汝設見愼,莫疑

愼,莫怠.何以故?汝未曉漚和拘舍羅.

當諦覺魔事.善男子,愼莫隨魔教莫

用.師在深宮,尊貴教敬,當如敬佛,無

有異.當用經法故,莫念財利,貪意心

念,所有者當施與師,當樂好恭敬於

師作.是行不缺者,今得聞般若波羅

蜜不久.」.

爾時薩陁波倫菩薩從化佛聞是教

卽踊躍歡欣.用歡欣踊躍故,卽得見

十方諸佛三昧.爾時,十方諸佛皆讚

歎言:「善哉,善哉!善男子,我曹本爲菩

薩時,用精進故,得聞般若波羅蜜,便

成就得薩芸若,亦復當得三十二相、

八十種好、十種力、四無所畏、四事不

護、十八事不共.我曹爾時,亦復得是

三昧.爾時,諸佛亦復讚歎我曹.如是

汝行,亦當復如我曹作是行者,菩薩

所有功德汝悉當具足得之.」薩陁波

倫菩薩從三昧覺,作是念:「諸佛本從

何所來,去至何所?」作是思惟已,便復

擧聲大哭.復作是念:「諸佛教我至曇

無竭菩薩所.」.薩陁波倫菩薩便從是

去,中道得一國,國名魔所樂國.薩陁

波倫菩薩便於城外園中止宿,自念:「

佛經實難得.何況乃聞耶?我當供養

盡力.於師今我一身加復貧窮.亦無

有珍琦好物及華香持用供養於師.

如我無所有者,請且自賣身,持用供

養於師.」.作是念已,卽入城街里.街里

衒言:「誰欲買我者?」.時,魔在城外戲,與

五萬婇女共遊戲.遙見菩薩,聞自衒

賣聲.魔卽自念言:「是薩陁波倫菩薩

自賣身,欲供養曇無竭菩薩,持用索

佛!是人當出我境界.脫人衆多,今我

且壞乎!令一國中男女,當不見其形,

不聞其聲.」.是時,薩陁波倫菩薩賣身

不售.便自宛轉臥地,啼哭大呼.欲自

賣身持用供養於師了無有買者是

時,釋提桓因遙於天上,見薩陁波倫

菩薩精進乃爾.自念言:「我當下試之.

知爲至誠索佛,不但諛諂.」.是時,釋提

桓因來下,化作婆羅門,問薩陁波倫

言:「善男子,何其勤苦乃爾乎?用何等

故宛轉啼哭薩陁波倫菩薩報言不

須問.道人婆羅門如是問至三.所欲

勅使願相語:「我欲相佐助.薩陁波倫

菩薩報言:「道人欲知者,我自賣身,欲

供養於師故.」.婆羅門語薩陁波倫菩

薩:「卿欲供養於師故.」.婆羅,門語薩陁

波倫菩薩:「善男子,今我欲大祠,欲得

人血,欲得人肉,欲得人髓,欲得人心.

卿設能與我者,我益與卿財薩陁波

倫菩薩大歡欣,報言:「願相與.」.薩陁波

倫菩薩卽取刀自刺兩臂,血大出,持

與之,復割兩髀裏肉,持與之,復自破

骨.持髓與之.適復欲自刺胸時,樓觀

上有長者女,遙見之,傷愍哀之.時長

者女與諸伎人婇女五百人相隨,來

至薩陁波倫菩薩所,問言:「善男子,年

尚幼少端正如是.何以故?自割截其

身體?」.薩陁波倫菩薩報女言:「我欲供

養於師故.用是故,出血、出肉,出髓,欲

賣,持欲供養於師.」.是時,長者女問薩

陁波倫菩薩言:「設供養於師者,能得

何等福?師名爲誰?在何方止?」.薩陁波

倫菩薩報女言:「師在東方,師名曇無

竭,當爲我說般若波羅蜜.我聞者,當

行守之,當用疾得佛.我身當得三十

二相,八十種好、十種力、四事不護、四

事無所畏、十八事不共.當得法輪轉、

當度脫十方天下人.是時,長者女語

薩陁波倫菩薩:「如善男子所言天上

天下無有比汝.莫自困苦乃爾.我自

與汝金、銀、珍寶、琦物,我自與五百婇

女相隨行.我亦欲自供養曇無竭菩

薩.復欲聞經.」.是時,婆羅門語薩陁波

倫菩薩言:「善哉,善哉!善男子,如是精

進難及,欲知我不?善男子,我是天王

釋提桓因,故相試耳.欲求索何等願,

我悉與卿.」.薩陁波倫菩薩報天王釋

言:「欲哀我者,使我身體平復如故.」.菩

薩身體卽平復如故.釋提桓因卽自

去.是時,長者女語薩陁波倫菩薩言;

「共歸至我父母所,索金、銀、珍寶、琦物.

幷報父母去.」.薩陁波倫菩薩卽隨至

父母舍.女歸,以具爲父母說是事.父

母卽報女言:「汝所說,甚快難得.聞我

亦復欲與汝共行.自惟年老不能自

行.汝所欲得便自說.」.女言:「我欲得金、

銀、珍寶、琦物.父母言:「女自恣取之.」.女

便自取金、銀、雜寶、珍琦好物,盛搗栴

檀名香及餘雜碎諸寶蜜香甚多,以

五百乘車載自重,五百侍女自副,是

時,五百侍女皆行報長者女父母:「欲

侍貴女,隨菩薩行.」.報已,卽相隨俱行.

是時,薩陁波倫菩薩與五百女人輩,

稍引導而去.遙見犍陁越國,有幢幡.

譬如忉利天上懸幢幡.遙聞揵陁越

國音樂之聲,復遙見揵陁越國城上,

皆有七寶,緹縵七重,其下有七寶交

露,七重一重閒者皆懸鈴.城外周帀

遶有七寶樹七重.城外皆有戲盧.男

子、女人遊戲娛樂其中.中有乘車伎

自樂者,中有步行伎自樂者,香風四散,

分布四出,無不聞者.譬如天香.用是

故,名爲犍陁越國.是時,薩陁波倫菩

薩及五百女人,皆遙見如是.見已,皆

大歡欣踊躍,自念言:「我曹義不可於

車上載,當下步入國耳.」.薩陁波倫菩

薩及五百女人共從西城門入.薩陁

波倫菩薩入城門裏,遙見高臺,雕文

刻鏤,金銀塗錯,五色玄黃,光耀炳然.

臺四面四角,皆反羽向陽,懸鈴旗幡,

音樂相和.遙見已,問城中出人:「是何

等臺,交露、七寶、服飾姝好乃爾?」.其人

報薩陁波倫菩薩言:「賢者,不知耶?是

中有菩薩名曇無竭.諸人中最高尊,

無不供養作禮者.是菩薩用般若波

羅蜜故,作是臺.其中有七寶之函,以

紫磨黃金爲素,書般若波羅蜜在其

中.匣中有若干百種雜名香.曇無竭

菩薩日日供養,持雜花名香,然燈懸

幢幡,花蓋雜寶,若干百種音樂.持用

供養般若波羅蜜.餘菩薩供養般若

波羅蜜,亦復如是.忉利天人晝夜各

各三,持文陁羅華、摩訶文陁羅華供

養般若波羅蜜如是.」.薩陁波倫菩薩

及五百女人,聞是大歡欣踊躍無極.

俱往至般若波羅蜜臺,所持雜華雜

香,散般若波羅蜜上.持金縷織成雜

衣,中有持衣散上者,中有持衣作織

者,中有持衣榻壁者,中有持衣布施

者.是時,薩陁波倫菩薩及五百女人

供養般若波羅蜜已,便行至曇無竭

菩薩高座大會所.相去不遠,遙見曇

無竭菩薩在高座上坐.爲人幼少,顏

貌姝好,光耀明照.爲數千巨億人中,

說般若波羅蜜.薩陁波倫菩薩及五

百女人,見曇無竭菩薩已,皆大歡欣

踊躍,持雜種華、香.散曇無竭菩薩上.

復持若干種寶,散其上.復持數百種

雜色珍寶衣,以上菩薩.爲曇無竭菩

薩作禮,遶八百帀已,作是言:「我曹亦

當復逮得尊經.亦當復如是.」.

爾時,曇無竭菩薩持深經好語,語薩

陁波倫菩薩及五百女人言:「多賀來

到.得無疲倦?他所勅使所欲得者,莫

自疑難.我是度人之師,適無所愛惜.」.

薩陁波倫菩薩白曇無竭菩薩言:「我

本索般若波羅蜜時,於空閑山中,大

啼哭.於上虛空中,有化佛,身有三十

二相,紫磨金色,身有千億光耀炎出.

是時,化佛嗟嘆我言:「善哉,善哉!人索

般若波羅蜜,當如是也.」便語我言:「去

是東出二萬餘里,其國名揵陁越,廣

縱四百八十里,珍寶交露服飾,譬如

忉利天上殿舍.有菩薩名曇無竭,於

人中最尊,常反覆教人.汝往至彼閒,

當得聞般若波羅蜜.前世數千巨億

萬世,常爲汝作師,是汝本發意時師.

是時,聞師名聲,大歡欣踊躍,不能自

勝.用歡欣踊躍故,卽得悉見十方諸

佛三昧.是時,諸佛悉讚歎我言:「善哉,

善哉!索般若波羅蜜,當如是.我曹本

索佛時.索般若波羅蜜如是.得般若

波羅蜜者,自致得成佛.」如是佛爲我

說經已,便不復見.我自念言:「佛從何

所來.去至何所?」持是事師,願爲我解

之.佛爲從何所來,去至何所?」.爾時,曇

無竭菩薩報言賢者善聽薩陁波倫

菩薩報言:「諾.當善聽.」.曇無竭菩薩報

言:「空本無所從來,去亦無所至.佛亦

如是.無想本無所從來,去亦無所至.

佛亦如是.無處所本無所從來,去亦

無所至.佛亦如是.無所從生本無所

從來,去亦無所至,佛亦如是.無形本

無所從來,去亦無所至,佛亦如是.幻

本無所從來,去亦無所至,佛亦如是.

野馬本無所從來,去亦無所至,佛亦

如是.夢中人本無所從來,去亦無所

至,佛亦如是,泥洹本無所從來,去亦

無所至,佛亦如是.想像本無所從來,

去亦無所至,佛亦如是.無有生,無有

長,本無所從來,去亦無所至,欲知佛

亦如是.無所適本,無所從來,去亦無

所至,欲知佛亦如是,虛空本無所從

來,去亦無所至,欲知佛亦如是.經果

本無所從來,去亦無所至,欲知佛亦

如是.本端本無所從來,去亦無所至,

欲知佛亦如是.」.爾時,薩陁波倫菩薩

聞佛深事法如是比不可計不可念

不可量,此大法如是.爾時,卽於坐上,

得六萬三昧門.何等爲三昧門?無處

所三昧、無恐懼衣毛不起三昧、脫諸

魔中不恐懼三昧、脫於愛欲之本三

昧、脫出格戰離患三昧、不可計向入

三昧、譬如大海水不可量多慧所入

三昧、在須彌山功德莊飾三昧、五陰

六衰無形觀三昧、入諸佛界三昧、悉

見諸佛三昧、菩薩守道三昧、諸經法

本無形見說三昧、珍寶莊飾三昧、悉

學珍寶入三昧、悉念諸佛三昧、菩薩

上高三昧、眞阿惟越致及法輪爲轉

三昧、莊佛功德三昧、無瑕穢悉及淨

三昧、所聞衆事如大海三昧、無所護

無有過三昧、樂經音聲遍三昧、經法

章顯其幡三昧、怛薩阿竭身無形入

三昧、諸經法無形遍視三昧、菩薩印

三昧、怛薩阿竭目見三昧、照明諸境

界佛界所願具足三昧、解十方人難

三昧、臨成佛莊嚴三昧、種種雜華異

色三昧、多珍寶三昧、法輪常轉三昧、

諸音聲遠聞入要三昧、入十方人本

三昧、諸三界悉遍至三昧、成諸功德

三昧、無有能過六波羅蜜三昧、菩薩

坐樹下時壞餘外道羅網三昧、怛薩

阿竭現飛三昧、不可復計功德度莊

嚴三昧、諸珍寶智慧功德三昧、薩芸

若地三昧、悉淨因三昧、悉遍照三昧、

悉入十方人生死之根智惠出中三

昧過去當來今現在悉等三昧如是

比等,薩陁波倫菩薩得六萬三昧門.

如是,爾時,曇無竭菩薩起入宮.」

道行般若經卷第九

戊戌歲高麗國大藏都監奉

勅彫造

道行般若經卷第十 淡

後漢月支國三藏支婁迦讖譯

摩訶般若波羅蜜曇無竭菩薩品第二十九

「是時,薩陁波倫菩薩安隱從三昧覺

起.幷與五百女人共至曇無竭宮門

外.門外立.自念言:「今我用經法起來.

師入在內,我義不可臥,不可坐.須我

師來出,上高座說般若波羅蜜.爾乃

坐耳.」.及五百女人亦皆效薩陁波倫

菩薩立.是時,曇無竭菩薩適教殿中

諸女說經道已,沐浴澡洗已,更著新

衣,上般若波羅蜜之臺坐.思惟種種

三昧悉入如是七歲不動不搖是時

薩陁波倫菩薩及五百女人,亦復常

經行七歲,不坐不臥七歲已.後、天人

於上虛空中,語之言:「卻後七日,曇無

竭菩薩當從三昧起.」.是時,薩陁波倫

菩薩聞天人語聲,自念言:「今我當爲

師施座,掃灑令淨.」.薩陁波倫菩薩及

五百女人共到說經處,至已,特爲曇

無竭菩薩,施高座.時,五百女人各各

自取著身衣,布著座上.是時,弊魔自

念言:「未嘗有是.未嘗見是.是薩陁波

倫菩薩爲曇無竭菩薩施高座.持用

恭敬索佛道,精進勇健,無有休懈.得

道者出我界.度脫人不可計.今我且

中道壞之.」.是時,弊魔悉壞諸菩薩所

坐座,皆令曲戾,雨沙、礫石、荊蕀、枯骨.

是時,薩陁波倫菩薩及五百女人,見

座曲戾,污泥不淨,自念言:「今曇無竭

菩薩當坐說經,及諸弟子皆當來聽.

今我曹當更掃除整頓坐席.」.卽共掃

除整頓諸座已,自念言:「今地大有土

塵,恐來坌師及諸菩薩.當共灑之.」.周

行索水,不能得.何以故?弊魔所作.自

念言:「今我曹索水了不能得,當自取

身血灑之耳.」.是時,薩陁波倫菩薩及

五百女人各自取刀,處處刺身出血.

持用灑地,用慈孝於經法故.是時,釋

提桓因自念言:「世閒乃有是人耶!精

進恭敬,慈孝經師故.」.是時,釋提桓因

到薩陁波倫菩薩所,嗟歎言:「善哉,善

哉!賢者,精進誠難及,用精進慈孝於

師故.今聞般若波羅蜜不復久.賢者,

他所勅使願相語,有是曹人者,我曹

悉當護之.所欲得者,悉當與之.」.是時,

薩陁波倫菩薩言:「我欲所得者.」.釋提

桓因自當知之.是時,釋提桓因卽化

地,悉使作琉璃,其上有金沙.釋提桓

因使薩陁波倫菩薩及五百女人,身

體完健平復如故.於坐四面,化作琉

璃,池水周帀,池邊皆有珍寶欄楯及

七寶池陛,俠陛兩邊皆珍寶之樹,若

干百種羅列姝好.是時,薩陁波倫菩

薩及五百女人,爲諸菩薩儲水.天文

陁羅華、曼殊顏華、摩訶曼殊顏華,都

雨種種華,凡四千石.釋提桓因持用

與薩陁波倫菩薩,語之言:「持是華供

養般若波羅蜜,及散曇無竭菩薩,及

諸菩薩上.」.及天衣五百領曇無竭在

座上坐,持是上之,薩陁波倫菩薩卽

悉受之,便爲祝願.是時,曇無竭菩薩

七歲以後從三昧覺起,到高座上,幷

與四萬億菩薩,共坐.有於前坐者,甚

衆多.是時薩陁波倫菩薩及五百女

人俱皆散華,幷持栴檀、搗香、蜜搗香、

雜碎珍寶,都持散曇無竭菩薩及諸

菩薩上.前持頭面著足已,遶三帀,卻

住以微意視曇無竭菩薩是時曇無

竭菩薩都大會壁方四十里,滿其中

人.是時,曇無竭菩薩四向視諸來會

者.薩陁波倫菩薩及五百女人用欲

得經法故,卽爲薩陁波倫菩薩,說般

若波羅蜜言:「善男子,且聽.諸經法悉

等,般若波羅蜜、亦悉等如是.諸經法

本端不可計、如是.怛薩阿竭智慧無

所罣㝵,般若波羅蜜亦無所罣㝵如

是.譬如幻人無形,般若波羅蜜亦無

形如是.譬如風無所罣㝵,般若波羅

蜜亦無罣㝵所有如是.本端不可計,

般若波羅蜜亦不可計.如是.一切我

所悉斷本淨,般若波羅蜜亦本無

如是.譬如夢中與女人通,視之本無,

般若波羅蜜亦本無如是.所名本無,

般若波羅蜜亦本無如是.阿羅漢泥

洹空無所生,般若波羅蜜亦空無所

生如是.怛薩阿竭般泥洹本等,無有

異,般若波羅蜜亦本等無有異如是.

譬如然火,火卽時滅之,本無所從來,

去亦無所至.般若波羅蜜本無從來,

去亦無所至如是.譬如夢中,見須彌

山本無.般若波羅蜜亦本無如是.譬

如佛現飛,般若波羅蜜現無所有如

是.前於愛欲中,相娛樂,計之無所有.

般若波羅蜜計之亦無所有如是.人

名及聲無所有,怛薩阿竭亦無所有,

於前見者念所作因見,般若波羅蜜

念所作本無所有如是.譬如幻師化

作象,本無所有.般若波羅蜜亦本無

所有如是.譬如虛空適無所住.般若

波羅蜜亦適無所住如是.譬如幻師

學無所不至.般若波羅蜜亦無所不

至如是.過去、當來、今現在亦不可合

爲一.般若波羅蜜無過、現當,作是知.

名本無形字,無有形.般若波羅蜜亦

無所不至,亦無所不入,亦無所至,亦

無所入.何以故?般若波羅蜜空無所

有故.譬如虛空無所不至,無所不入,

亦無所至,亦無所入.何以故?空本無

色.般若波羅蜜如是.般若波羅蜜如

是.般若波羅蜜者,亦入於地,亦入於

水,亦入於火,亦入於風,亦入於空,亦

入於彼,亦入於此,亦入於色,亦入於

痛痒,亦入於思想,亦入於生死,亦入

於識,亦入於人,亦入於壽命,亦入於

生,亦入於有德,亦入於無德,亦入於

欲,亦入於不欲,亦入於有,亦入於無,

亦入於想,亦入於無想,亦入於願中,

亦入於無願中,亦入於無生中,亦入

於不生中,亦入於日月,亦入於星宿,

亦入於阿須倫,亦入於龍,亦入於鬼

神,亦入於揵陁羅,亦入於迦留勒,亦

入於甄陁羅,亦入於摩睺勒,亦入於

羅剎,亦入於鳩垣,亦入於薜荔,亦入

於禽獸,亦入於泥犂,亦入於蜎飛,亦

入於蠕動,亦入於蚑行,亦入於喘息

亦入於貧賤,亦入於富貴,亦入於賢

者,亦入於仙人,亦入於須陁洹,亦入

於斯陁含亦入於阿那含亦入於阿

羅漢,亦入於辟支佛,亦入於菩薩,亦

入於佛,亦入於泥洹,亦入於四意止,

亦入於四意斷,亦入於五根,亦入於

五力,亦入於七覺意,亦入於八道,亦

入於有智,亦入於無智,亦入於十種

力,亦入於四無所畏,亦入於佛經,亦

入於世閒經,亦入於巫祝,亦入於不

巫祝,亦入於宿命,亦入於所行,亦入

於展轉生死中,亦入於勤苦,亦入於

不勤苦,亦入於自在,亦入於不自在,

亦入於度脫,亦入於不度脫,亦入於

好中,亦入於不好中,亦入於善中,亦

入於不善中,亦入於黠中,亦入於不

黠中,亦入於明中,亦入於不明中,亦

入於過去,亦入於當來,亦入於今現

在,亦入於可見,亦入於不可見,亦入

於教,亦入於法,亦入於有,亦入於無

所有,亦入於一切有形,亦入於一切

無形.」』佛語須菩提:『如是比.曇無竭菩

薩爲薩陁波倫菩薩.說般若波羅蜜

所入處.如是說晝夜七日.是時,人聽

經,呼如飯時頃.何以故?曇無竭菩薩

力恩.是時,薩陁波倫菩薩聞說般若

波羅蜜,大歡欣踊躍,及五百女人共

持天衣,及八百石雜寶,供養上曇無

竭菩薩.釋提桓因持天摩訶文陁羅

華.散曇無竭菩薩上,及散諸菩薩上,

持用增益功德.是時,一佛境界中,一

切樹木、藥樹、果樹、諸雜寶樹,悉傾曲

躬,爲曇無竭菩薩作禮.天雨蜜香之

華.其華之香聞一佛界中,一切人聞

此華之香.各各遙見曇無竭菩薩在

高座說經,幷復見薩陁波倫菩薩及

五百女人.一切人心皆柔弱.歡欣,皆

遙爲曇無竭菩薩,作禮.其國中悉震

動.是時,數千巨億萬人悉得無央數

經法.不可復計菩薩皆得阿惟越致.

長者女及五百女人白薩陁波倫菩

薩言:「我曹輩願爲師作婢,願持身命,

自歸願爲師給使,共持五百乘車珍

寶所有以上師.何以故?今師爲我故,

甚勤苦.我曹持師以當佛無有異.我

曹蒙大恩,乃得聞尊經好語.旣聞經

已,無有狐疑,大如毛髮.今我曹持身

爲師給使,如是數千億萬劫,尚未能

報須臾之恩.用得聞尊經故.」是時,薩

陁波倫菩薩悉受五百女人及五百

乘車珍寶,旣受.用道德故.旣受已,薩

陁波倫菩薩欲持上師.白曇無竭菩

薩言:「願持身自上,及五百女人、五百

乘車珍寶以上大師.哀我曹輩,願當

受之,當使我曹得功德.是時,曇無竭

菩薩欲使薩陁波倫菩薩成其功德

故,悉受五百女人及五百乘車珍寶.

旣受已,復持反遺薩陁波倫菩薩,卽

自言:「持五百女人,爲汝給使,及五百

乘車珍寶.」.是時,忉利天上諸天人各

各而嗟歎言:「善哉,善哉!薩陁波倫菩

薩,所有者悉施與師,是意難得.」.是時,

數千巨億天人共來到曇無竭菩薩

所,聽經.是時,薩陁波倫菩薩大歡欣

踊躍.卽於坐上,得六萬三昧門.何等

爲三昧門?願樂三昧、威儀三昧、勸德

三昧、月盛滿三昧、日光焰三昧、怛薩

阿竭行三昧、悉念佛三昧、菩薩所生

三昧、樂智慧三昧、度脫堅住三昧、諸

境界中無所住三昧、國土種種嚴入

三昧、怛薩阿竭相無相入三昧、十方

人無形印封三昧、怛薩阿竭出坐三

昧、無所畏樂三昧、棄捐珍寶三昧、怛

薩阿竭力莊嚴三昧、諸經法悉明樂

三昧、說無所從來解事三昧、淨如梵

人三昧、過去當來今現在悉等入三

昧、本端當來端無所住三昧、莊嚴佛

藏三昧、佛音聲響悉成三昧,如是三

昧得六萬門.薩陁波倫菩薩從三昧

覺得智慧力,悉入諸菩薩經法中.薩

陁波倫菩薩白曇無竭菩薩言:「師願

說佛音聲.當何以知之?」.曇無竭菩薩

語薩陁波倫菩薩言:「賢者明聽.譬如

箜篌不以一事成.有木,有柱,有絃,有

人搖手鼓之,其音調好自在,欲作何

等曲.賢者欲知佛音聲亦如是.菩薩

有本初發意,世世行作功德,世世教

授,世世問佛事,合會是事,乃成佛身.

佛音聲亦如是.其法皆從因緣起,亦

不可從菩薩行得.亦不可離菩薩行

得.亦不可從佛身得.亦不可離佛身

得.賢者欲知佛身音聲,共合會是事,

乃得佛耳.復次,賢者,譬如工吹長簫

師.其音調好,與歌相入.簫者以竹爲

本.有人工吹,合會是事,其聲乃悲.成

怛薩阿竭阿羅訶三耶三佛身,不以

一事,不以二事成.以若干百千事,若

世世作功德,本願所致.亦復世世教

人,用是故成佛身相及諸好,悉見如

是.譬如佛般泥洹後,有人作佛形像,

人見佛形像,無不跪拜供養者.其像

端正,姝好,如佛無有異.人見莫不稱

歎,莫不持華、香、繒綵供養者.賢者呼

佛神在像中耶?」.薩陁波倫菩薩報言:

「不在中.所以作佛像者,但欲使人得

其福耳.不用一事成,佛像亦不用二

事成.有金,有黠人,若有見佛時人,佛

般泥洹後,念佛故,作像.欲使世閒人,

供養,得其福.薩陁波倫菩薩報師言:

用佛般泥洹後故,作像耳.」.曇無竭菩

薩報言:「如賢者所言,成佛身亦如是.

不用一事,亦不用二事,用數千萬事.

有菩薩之行,有本索佛.時人若有常

見佛作功德.用是故,成佛身.智慧變

化飛行及成諸相好,成佛如是.賢者

復聽.譬如鼓不用一事,不用二事成.

有師,有革,有捊,有人擊之,其聲乃出.

賢者欲知佛,不用一事、二事,用若干

千衆事乃成之.有初發意,有六波羅

蜜行,曉知本無,本無無所從生之事,

坐於樹下,降伏於魔,諸經法悉曉知,

如幻無有異.用是故,成佛身.賢者復

聽.譬如畫師,有壁,有彩,有工師,有筆,

合會是事,乃成畫人.欲知佛身,不用

一事成,用數百千事,菩薩有本行,布

施,有持戒,不犯十事,常隨善師,常等

心念,十方人無有能壞者.世世見佛,

聞菩薩行事,堅持不忘,世世不諛諂,

常行至誠.賢者,欲知成佛身如是.賢

者復聽.譬如阿迦膩咤天上天人所

止觀殿,光耀悉照天上,端正姝好.如

天上殿舍,亦不自作,亦無有持來者,

亦無有作者,本無所從來,去亦無所

至.因緣所生.其天人本作功德所致.

用於此閒,布施故得生其上.在殿舍

中解止.用是故,其人得宮觀.賢者欲

知佛身,因緣所生.用世閒人欲得見

佛故.其人前世有功德,其人遠離八

惡處生,其人黠慧,信於佛.賢者欲知

成佛身,本無所從來,去亦無所至,無

有作者,亦無有持來者,本無有形,亦

無所著.如阿迦膩咤天上宮殿.佛所

以現身者,欲度脫世閒人故.賢者復

聽.譬如山中響聲,不用一事,亦不用

二事所能成.有山,有人,有呼,有耳聽,

合會是事,乃成響聲.賢者欲知成佛

身,如是無有形,亦無有著,因緣所生.

世世解空,習行空,一切生死,無死生

爲因緣.佛智悉曉本無,死生本亦無

般泥洹者.佛作是現世閒,作是說.賢

者欲知佛身如是.賢者復聽.譬如幻

師化作一人,端正姝好.譬如遮迦越

羅無有異.所語衆人,聞之無不歡欣.

人有從索金銀珍寶者,皆悉與之.有

所愛重被服人索者,悉與之.王在衆人

中,坐起行步,皆安詳.人有見者,莫不

恭敬作禮者.幻人不用一事、二事成,

有幻祝,有聚會人,隨人所喜,各化現.

中有黠者,同知是爲化人,作是現化,

無所從來,去亦無所至,知之本空,化

所作.黠者恭敬作禮,不著.賢者欲知

成佛身如是.因緣所作,用數百千事

乃共合成.有菩薩之行,有功德,有勸

助德令十方人使安隱具足菩薩願

者欲知成佛身者,如是.賢者欲知佛

爲人故,分布經無數,授與人,各各使

行禪三昧.思惟分別爲人說經,各各

使學如是.諸天人民聞之莫不歡欣.

中有自貢高者,中有不知慚者,中有

婬亂者,中有慳貪者,中有强梁者,中

有自用者,中有喜鬪者,中有不用諌

者,中有爲婬、怒、癡所覆者,中有行惡

不可計者.佛在衆人中央,端正姝好,

坐起行步,安隱.佛衆惡已盡,但有諸

德.佛皆使人得安隱.佛亦自行佛事.

佛本自空,無所著,如幻人所作.菩薩

現身如是端正姝好.雖見之,不著,亦

無諸想之意.雖知之,無所有.恭敬作禮;

供養無極.賢者欲知過去、當來、今現

在諸佛,皆從數千萬事,各各有因緣

而生.菩薩當作是念,當作是習,當作

是守.菩薩作是行,得佛疾.」.是時,曇無

竭菩薩說佛身時,四萬八千菩薩卽

解得,盡信之行.百億菩薩悉得諸陁

鄰尼法.二百億菩薩得無所罣㝵,問

皆能報.四百億菩薩皆得阿惟越致

菩薩.八萬億菩薩皆得阿闍浮行住

法.是時,天文陁羅華、摩訶文陁羅華、

雨散曇無竭菩薩及諸菩薩上.曇無

竭菩薩持威神,都盧一佛之界諸有

音樂,皆自作聲.數千萬天人從空中,

散天衣,雨曇無竭菩薩及諸菩薩上.

諸天於空中,作音樂共樂.曇無竭菩

薩諸天衣皆行列,覆一佛界中天,燒

蜜香,遍至其分散.亦悉遍至一佛界

中.地悉動.諸菩薩悉見十方無央數

佛.是時,諸佛悉遙讚歎.曇無竭菩薩

言:「善哉,善哉!」.是時,諸佛授薩陁波倫

菩薩訣:「當作佛時,汝卻後當來世,作

佛,名迦摩迦提陁頗羅耶怛薩阿竭、

阿羅訶、三耶三佛.汝作佛時,正當號

如是.時,五百女人卻後稍稍皆當作

佛.如是曇無竭菩薩世時,五百女人

卽化作男子,後世世生者,常不離諸

佛國.薩陁波倫菩薩及五百人世世

常高才,常當教天下人.」.』佛語須菩提:

「若有菩薩,在事欲得佛者,若見現在

佛,若佛般泥洹後,欲索般若波羅蜜

者,常精進,常當恭敬.於般若波羅蜜,

當如是薩陁波倫菩薩.」

摩訶般若波羅蜜道行經囑累品第三十

佛以手,撫阿難肩三反.佛語阿難:「我

囑累汝,是般若波羅蜜諦持諦念.阿

難,是般若波羅蜜以相累,常持諦,了

了,取字諦了了,念書作字,莫使缺減.

諦視書,莫左右望,一切恐是有難諦.

是經中,莫令字少.我累汝.阿難,是般

若波羅蜜.何以故?是經阿難,怛薩阿

竭阿羅訶三耶三佛過去、當來、今現

在無有盡經藏.是經鎭諸法,悉從是

經中出諸所有.阿難,怛薩阿竭阿羅

訶三耶三佛過去、當來、今現在所爲

人民說經,所出不可計經卷,種種異

慧、若干種經卷、所見人民、若干種所

喜,各各隨所行人民道經,所入慧,所

說過去、當來、今現在所說,是一切皆

從是般若波羅蜜藏中出.諸所有經

法.阿難,若干種所見相、種種所行、若

干種根、若干種黠、若干種癡、若干種

慧、人民輩所求盡、所求慧、怛薩阿竭

悉都盧,阿難,悉從般若波羅蜜中出.

悉知曉如是.阿難,般若波羅蜜是怛

薩阿竭阿羅訶三耶三佛母.是諸慧

明.是我身,皆從是中出,從是中生..」佛

語阿難:「汝敬我所語,敬我法,若敬愛

承事我,汝自敬身於佛,汝有慈於佛,

汝有孝於佛,一切恭敬於佛所.汝持

是慈孝,恭敬於般若波羅蜜中如是.

阿難,汝恭敬於是中,悉爲供養諸佛

已,持是累汝.阿難,汝所當作者,悉爲

已.汝身亦有慈,口亦有慈,心亦有慈,

汝有孝,於佛不言無有孝.汝常得佛

時,不言不得.時汝常如法,不言不如

法.汝心常淨潔,無瑕穢.汝見佛,不言

不見佛.汝如是悉爲報佛恩已.我語

汝阿難,是般若波羅蜜從中亡一字

汝捨.汝擬不書,汝虛以無有慈,孝於

佛所.汝以不復見我.阿難,汝以不復

恭敬於佛.阿難,汝以不復隨佛教.阿

難,汝以不復承事用.」佛言阿難:「汝所

恭敬於佛以來,爲了無復有供養佛.

設從是般若波羅蜜中,亡一句、一言,

若擬置,以爲背佛恩.」佛語阿難:「是般

若波羅蜜汝諦受諦念.用慈孝於佛

故,承用教故,都盧是過去、當來、今現

在佛,天中天所施教,用是供養.若於

薩和薩,爲極大慈具.諸菩薩當視如

見佛,當恭敬諸佛法,汝以親近持

佛藏,作是諦念.於是般若波羅蜜,

當諦取,莫得失一字.佛般泥洹後,汝

當護是經,莫令減少.當持授與菩薩

摩訶薩.是諸佛經藏.阿難,我手付汝.

汝當持授與菩薩摩訶薩.持是.阿難,

菩薩所作功德勤苦,死生牢獄悉破壞.

諸無知者爲繫著,悉得救解.諸魔官

屬無不降伏,諸所欲法悉除去.正上

佛坐作阿耨多羅三耶三菩,以成佛

道.諸人民無目者、愚癡者,悉當開解.」

佛語阿難:「正第一大道,無有兩正.是

阿耨多羅三耶三菩阿惟三佛慧,是

爲般若波羅蜜決.」佛語阿難:「我般泥

洹後,都盧三千大千國界其中人民,

汝悉教入經法中,悉令成就得阿羅

漢道,日日教乃爾所人.如是一劫,若

百劫,悉爲說經,令般泥洹.雖爾,汝常

不具足承事我.汝不如持是般若波

羅蜜中一句,教菩薩學,如是爲具足

承事佛,已爲具足供養.」佛言:「我今於

是稱譽汝.囑累般若波羅蜜,至一劫、

百劫,不能竟.我今麤演說耳.」佛語阿

難:「我今問汝.汝當說.」佛從袈裟中,出

金色臂,擧右手著阿難頭上,摩阿難

頭,持手著阿難肩上,語阿難言:「云何阿

難,汝慈於佛不?」阿難言:「佛天中天,自

當知.如是至三.」佛復問阿難:「云何阿

難,汝孝於佛不?」如是復三.阿難言:「佛

天中天,自當知.」佛言:「如是.阿難,汝有

慈於佛.所以爲報佛恩.阿難,汝極尊

般若波羅蜜,致重敬慈於是句,心所

念句當令了了分明.心所念餘,悉棄

之.一切心於是中書,具經正字頭角.

所持時,學時,當諦授與菩薩摩訶薩,

與好長素卷,善書令經上下句相得.

書時,當得好筆,書好素上.當自歸承

事,作禮供養.好香成搗,雜香、澤香、繒

綵、華蓋、旗幡,悉如天上所有,香著油

麻中,所淨潔油麻,好燈炷,自歸頭面

著地,卻然燈炷,加敬作禮承事.」佛說

是般若波羅蜜時,在羅閱祇耆闍崛

山中,在衆弟子央坐.

佛年三十得佛十二月十五日,過食

後說經佛說經已諸弟子諸菩薩諸

天、諸阿須倫、諸龍、鬼神、諸人民,皆大

歡欣,爲佛作禮而去.

道行般若經卷第十

己亥歲高麗國大藏都監奉

勅彫造